ועדת הכלכלה, כנסת 20, פרוטוקול מספר 189, 2016-03-06 09:30

איתן כבל: בוקר טוב, שבוע טוב.

איתן כבל: השר לשעבר אברהם פורז, חברי יעקב פרי, גברתי מנהלת הוועדה, יועץ, דובר, רשמת, אורחים נכבדים, אני שמח להתחיל את השבוע בנושא כל כך חשוב כמו הנושא שאנחנו דנים בו.

איתן כבל: האינטנסיביות היא באמת מתוך אותה ראייה שהצעת החוק הממשלתית שמונחת בפנינו, ההשפעה הכלכלית שלה על יוקר המחייה לא תתואר.

איתן כבל: המשימה, אני רוצה להזכיר לכם, היא להוציא את התוצאה הטובה ביותר מתחת ידנו.

איתן כבל: שאף אחד לא יתבלבל, החוק יעבור.

איתן כבל: אחת מהשתיים: או שמצטרפים, או שסובלים.

איתן כבל: כל אחד יבחר לו צד.

איתן כבל: אני קודם כל מודה לכם שיש רצון כן, לפחות מצד חלקם הגדול של האנשים שיושבים כאן, להוציא את התוצאה הטובה ביותר מתחת ידינו.

איתן כבל: אני רק רוצה לקבוע את הלו"ז של היום.

איתן כבל: אנחנו נצא להפסקה ב-12:15 או ב- 12:30, תלוי איפה נאחוז באותו רגע.

איתן כבל: ההפסקה לא תהיה יותר מחצי שעה.

איתן כבל: הרצון שלי, עוד לא החלטתי בדיוק, שכנראה לקראת 17:00 נסיים את הדיון היום.

איתן כבל: אני לוקח ברצינות את העובדה שאתם חושבים שזה חוק חשוב.

איתן כבל: אני מתייחס בהתאם ללחצים שלכם.

איתן כבל: יש לנו גם אורח נכבד היום, חבר הכנסת לשעבר אברהם פורז, חבר כנסת מאושיות הבית, מי שהיה יושב-ראש ועדת הכלכלה.

איתן כבל: למדתי ממנו הרבה מאוד.

איתן כבל: יש נושא שאתה מתחבר אליו כאן, אנחנו נגיע אליו.

איתן כבל: אנחנו לא חוזרים לאחור, אלא אם כן זה נושא אחד או שניים שממש צריך להסתמך עליו.

איתן כבל: אנחנו דוהרים קדימה.

איתן כבל: בסוף נרכז את כל העניינים.

איתן כבל: אני רוצה להסב את תשומת ליבכם לכך שבנושא הריכוזיות נעסוק בהמשך.

איתן כבל: אני רוצה שניתן לעניין הזה פתרון.

איתן כבל: איפה אוחזים?

<אבנר פלור: אדוני היושב, שתי הערות.

<אבנר פלור: החומר מופץ כשבוע לפני הדיון.

<אבנר פלור: אנחנו מצפים מהחברים שיושבים פה להגיש לנו מוקדם ככל הניתן את ההסתייגויות ואת ההערות שלהם.

<אבנר פלור: קיבלנו בשעות הערב המאוחרות אתמול הערות מאיגוד המוסכים.

<אבנר פלור: עוד לא הספקנו לעבור עליהן.

איתן כבל: רונן, זה לא מתאים.

איתן כבל: אתם ותיקים פה, אתם מכירים את העבודה.

איתן כבל: אני לא אקבל את זה.

איתן כבל: אנחנו פה כמו סוג של משפחה שעובדת יחד.

איתן כבל: גם כשיש כעס ויש ויכוח אני רוצה שהעבודה תרוץ.

איתן כבל: אני חוזר ואומר, חומר שיגיע פחות מ-3 ימים לפני דיון, ההוראה למנהלת הוועדה היא לגרוס.

איתן כבל: אנחנו לא משחקים.

איתן כבל: אם רוצים התייחסות רצינית מצדנו, אנחנו מצפים שההתייחסות תהיה רצינית מצד כל העוסקים במלאכה.

איתן כבל: הידברות בטרם נגיע לדיונים בוועדה עושה את זה נכון יותר, טוב יותר, גם אם נדרשת אחר כך הכרעה של הוועדה ואפשר לשים את הוויכוחים ולחדד אותם כאן.

<אבנר פלור: עוד נקודה חשובה, אדוני היושב-ראש.

<אבנר פלור: בשבוע שעבר ישבנו עם איגוד השמאים.

<אבנר פלור: לא הגענו להסכמות של 100%, אבל ישבנו איתם, הבנו מה המחלוקות בינינו.

<אבנר פלור: צמצמנו את המחלוקות שהיו בינינו.

<אבנר פלור: אנחנו מוכנים מהבחינה הזאת.

<אבנר פלור: הבנתי שהם ביקשו לדחות את הנושא הזה.

<לאה ורון: אני אפשרתי לא לדון היום בפרק י"א אלא בכל הפרקים האחרים, כי היועץ המשפטי שליווה אותם בכל הדיונים הודיע שהוא נוסע לחו"ל בדיוק ביום ראשון הזה.

<לאה ורון: מאחר ויש עוד פרקים שנותרו שהוועדה יכולה להתקדם בהם ולהמשיך את הדיונים, אפשרתי שלא לדון היום בפרק י"א.

איתן כבל: אל"ף, תודה, ובי"ת, אני רק מזכיר פה לכולם שאנחנו, גם אני, גם היועץ המשפטי, גם הנהלת הוועדה, גם מנהלת הוועדה וגם חברי הכנסת תמיד שמחים להידברות טרם הדיון כאן.

איתן כבל: אני אומר את זה בצורה הכי ברורה.

איתן כבל: אם היינו צריכים תוך חודש להעביר, היינו מחפשים את הפתרונות האחרים.

איתן כבל: אני שואף להגיע לסוף המושב עם מקסימום התקדמות.

איתן כבל: אני כבר אומר, בשבוע, ב-10 הימים הראשונים של הפגרה יהיה כאן בליץ של דיונים כדי "לנקות שולחן".

איתן כבל: הכוונה שלנו היא לסיים את החוק הזה בשבוע עד 10 ימים הראשונים של הפגרה.

איתן כבל: לתשומת לב כל הנוכחים, הסתיים חלק א' של ההודעות.

פרק י': רישיון להפעלת 100.

פרק י': (א) מי שהתקיימו בו כל אלה זכאי לקבל רישיון להפעלת מוסך, מאחד מוסך או יותר מהסוגים לפי סעיף קטן (ב) (להלן – סוג המוסך) – לרשותו מקום המתאים להפעלת אותו סוג מוסך ולחניית כלי

פרק י': המוסך, כפי שקבע השר; לרשותו ציוד מתאים להפעלת אותו סוג מוסך, כפי שקבע השר; לרשותו מנהל מקצועי המתאים להפעלת אותו סוג מוסך שנוכח בו בשעות מתן השירות לציבור, ורשאי השר לקבוע כי במוסכים מסוג שקבע, יהיה מנהל מקצועי בהתאם לסוג הרישיון להפעלת מוסך כאמור בסעיף קטן (ב); כן רשאי הוא לקבוע היקף עבודה או כמות העובדים במוסך, שבהתקיימם יעמדו לרשות אותו מוסך מספר מנהלים מקצועיים.

פרק י': לרשותו ממלא מקום אחד לפחות למנהל המקצועי, מבין עובדיו, שאישר המנהל לפי סעיף 115ב.

פרק י': (ב) השר יקבע סוגים של רישיונות להפעלת מוסך בהתאם לסוג הפעולות שיתבצעו במוסך ולסוג הרכב שיטופל במוסך.

איתן כבל: הרבה מהמוסכים שאני מכיר לא עונים על סעיף 100.

איתן כבל: אני מדבר על גישה, על מקום חניה, על תנאי עבודה הולמים לעובדים במקום.

איתן כבל: אני פונה אליך, רונן.

איתן כבל: אתה פנית אלי לפני שנים כדי להתמודד עם התופעה של המוסכים החאפרים.

איתן כבל: אני מניח שרובם של המוסכים החאפרים לא עומדים בסטנדרטים, אבל אני גם מניח שיש כאלה שהם מוסכים מורשים על פי כל דין – אני מכיר כאלה - שהם רחוקים מלעמוד בסעיף 100.

<רונן לוי: הייתה ביקורת של מבקר המדינה.

<רונן לוי: הוא דיבר על כך שצריכים להיות 15 מפקחים.

<רונן לוי: היום אנחנו במצב של כ-3 או כ-5 מפקחים במשרד התחבורה.

<רונן לוי: ככל שיהיו יותר מפקחים, כך אמות המידה ייבדקו ויהיה על זה פיקוח.

איתן כבל: בקיצור, אותו סיפור של פיקוח.

יעקב פרי: האם בסעיף קטן (3) המילה "רשאי" מתייחסת לשר?

<אבנר פלור: הכוונה היא לשר.

יעקב פרי: השר יכול לקבוע כמה מנהלים מקצועיים יהיו במוסך על פי היקף העבודה, זו הכוונה?

<אבנר פלור: כן, זאת הכוונה.

יעקב פרי: לפי דעתי יש בעיית ניסוח.

יעקב פרי: זה מקובל עלי, אבל זה לא מנוסח כך.

<איתי עצמון: אנחנו נעבד את הנוסח כך שהכוונה תהיה ברורה.

<איתי עצמון: המהות היא להסמיך את שר התחבורה לקבוע היקף עבודה או כמות עובדים מסוימת שבהתקיימם יידרש המוסך להעסיק מספר מנהלים מקצועיים.

יעקב פרי: אני לא מדברר את המוסכים, אבל השאלה היא עד כמה השר צריך להיכנס לתוך זה.

יעקב פרי: אם יש מוסך שלא ישביע את רצונכם, אל תתנו לו רישיון.

<איתי עצמון: סמכות השר היא בתקנות.

איתן כבל: האם שר צריך בכלל לרדת לרזולוציות כאלו?

איתן כבל: זה כמו ששר החינוך יקבע את אופי הלימוד בכיתה ב'3 בבית ספר אקסטרני שלומד אחר הצהריים.

<לאה ורון: האם יש לזה מקבילה במפעלי התעשייה?

<אבנר פלור: אם השר לא יקבע, בנוהל לא יהיה ניתן.

<אבנר פלור: אי אפשר לרדת מחקיקה ראשית לנוהל.

<אבנר פלור: אנחנו מדברים פה על דבר מהותי שמחויב להיות בתקנות.

<אבנר פלור: אי אפשר לבוא ולהשוות מוסך עם x כניסות של מנהל מקצועי אחד למוסך של x פלוס y כניסות עם מנהל מקצועי אחר.

<אבנר פלור: ההשוואה צריכה להיות בהתאם לכניסות למוסך.

<אבנר פלור: המנהל המקצועי הוא האוטוריטה המקצועית הגבוהה ביותר.

<אבנר פלור: הוא מאשר שכל רכב שיוצא מהמוסך הוא רכב תקין.

<אבנר פלור: ככל שיש כמות עבודה גדולה יותר, כך צריכים יותר מנהלים מקצועיים.

יעקב פרי: תקבעו את זה בתקנות.

<אבנר פלור: נכון, זה בתקנות, לכן זה השר.

<אבנר פלור: זה משהו מהותי.

<חוה ראובני: אנחנו בסופו של דבר דורשים כאן להחמיר.

איתן כבל: אתה רוצה שבחקיקה ראשית המס יונח.

<אבנר פלור: כן.

<אבנר פלור: זה משהו מהותי.

יעקב פרי: תעשו נוסח יותר ברור.

<איתי עצמון: את כל הצעת החוק ננסח מחדש עם הממונה על הנוסח בלשכה המשפטית.

<רונן לוי: היה נהוג פעם מנהל מקצועי בכיר, אם אתם זוכרים, מעל כמות מסוימת של עובדים.

<רונן לוי: עכשיו אתם רוצים לעשות מפתח של עבודה?

<אבנר פלור: תראה, אני הצגתי דוגמה, לא אמרתי מה נכתוב בתקנות.

<אבנר פלור: נעשה את זה ביחד כשנגיע לזה.

<אבנר פלור: מבחינת ההסמכה, אנחנו רוצים שכמות המנהלים המקצועיים תיקבע לפי כמות, לפי כל מיני דרישות שנקבע בתקנות.

<רונן לוי: אפשר לקבוע מנהל מקצועי בכיר, כמו שאנחנו הצענו.

<אבנר פלור: יכול להיות.

<חוה ראובני: לא מוגדר פה מנהל מקצועי בכיר.

איתן כבל: רונן, דווקא האמינות פה היא לטובתך.

<לאה ורון: התקנות הן באישור הוועדה, אני מבינה.

איתן כבל: אתי בנדלר, היועצת המשפטית לוועדה, קבעה שבכל מקום שקובעים כללים זה צריך להיות באישור ועדת הכלכלה.

<איתי עצמון: לא בכל חקיקה.

איתן כבל: אלא אם כן החלטנו שלא.

איתן כבל: הכלל הוא שכן.

<איתי עצמון: השאלה אם כל התקנות לפי הסעיף הזה טעונות אישור ועדה, לשיטתך, או שחלק?

איתן כבל: אני מבקש מאדוני לעשות עבודה.

<איתי עצמון: הוועדה צריכה עכשיו לאשר.

איתן כבל: אני רוצה את זה באישור ועדת הכלכלה.

<איתי עצמון: את כל התקנות?

איתן כבל: את כל התקנות.

איתן כבל: מי בעד סעיף 100?

איתן כבל: בעד – פה אחד

איתן כבל: נמנעים – אין

<חוה ראובני: ביצוע פעולות 100א.

<חוה ראובני: (א) לא ייתן אדם שירותי תיקון, התקנה, אחזקה או בדיקה של רכב ברכב (בסעיף זה – ביצוע פעולות ברכב), אלא במוסך שניתן לו רישיון להפעלת מוסך לפי סעיף 100, או במוסך נייד.

<חוה ראובני: (ב) הוראות סעיף קטן (א) ל איחולו על ביצוע פעולות ברכב, על סוגי פעולות כאמור או על נסיבות לביצוען, כפי שקבע השר, באישור הוועדה.

<איתי עצמון: אני מבקש להעיר לגבי הסעיף הזה הערה מקדמית.

<איתי עצמון: בכנסת הקודמת התקיים דיון לגבי האיסור המאוד מאוד גורף הזה על כל אדם לבצע שירותי תיקון, התקנה, אחזקה או בדיקה של רכב מחוץ למוסך.

<איתי עצמון: מכיוון שהאיסור הזה מנוסח כאן בצורה מאוד מאוד גורפת - אני מניח שיש לצידו גם סנקציות - אני הצעתי בקדנציה הקודמת להתנות את תחילתו של סעיף קטן (א), את תחילתו של האיסור בכך שיובאו תקנות לאישור הוועדה שיקבעו את החריגים לאיסור כך שלא ייוצר מצב שכשנכנס החוק לתוקף יחול איסור כל כך גורף.

<איתי עצמון: לשיטתי, אני חושב שזה מאוד לא סביר לאור ההגדרה הרחבה של הפעולות האלו – תיקון, התקנה, אחזקה או בדיקה של רכב.

<איתי עצמון: אני מניח שהתקנה מתייחסת למוצר תעבורה ברכב, נכון?

<איתי עצמון: גם ההגדרה של מוצר תעבורה היא מאוד רחבה.

<איתי עצמון: אם אנחנו מתירים את האיסור הזה, לאדם אסור יהיה להתקין את האביזר הכי פשוט ברכב, לשים אותו ברכב בעצמו, אלא רק במוסך.

<איתי עצמון: אני חושב שזה מאוד לא סביר.

יעקב פרי: אם יש לי חבר מכונאי שאני מביא לו לתקן את התקלה שיש לי ברכב, לפי הסעיף הזה הוא עושה עבירה?

<אינגריד הר אבן: נכון.

<חוה ראובני: אנחנו מקבלים את ההערה של היועץ המשפטי.

<אינגריד הר אבן: אנחנו מתנגדים בתוקף לסעיף (ב).

<אינגריד הר אבן: אני גם חולקת על הפרשנות המשפטית של היועץ המשפטי לוועדה.

<אינגריד הר אבן: קודם כל, צריך להיות ברור שכל פעולה שדורשת רישיון אי אפשר יהיה לעשות אותה בלי רישיון.

<אינגריד הר אבן: כמו שמישהו שהוא לא עורך דין לא יכול לייצג מישהו בבית משפט, ככה גם לגבי פעולה ברכב שיש לה היבט בטיחותי, יש לה היבט כלכלי.

<אינגריד הר אבן: סעיף (א) מדבר על שירותי תיקון, עו"ד עצמון, לא על זה שאני מתקינה בעצמי רדיו ברכב.

<איתי עצמון: זה לא מה שכתוב.

<אינגריד הר אבן: כתוב "לא ייתן אדם שירותי.

<אינגריד הר אבן: .".

<אינגריד הר אבן: המילה "שירותי" זה דרך עיסוק.

<איתי עצמון: דרך עיסוק זו הפרשנות שלך, זה לא מה שכתוב בחוק.

<איתי עצמון: אנחנו עובדים עם הטקסט שכתוב כרגע בהצעת החוק.

<אינגריד הר אבן: לא כתוב שאדם לא יתקין לעצמו מצבר.

<איתי עצמון: הסעיף מנוסח בצורה מאוד גורפת, מאוד רחבה.

<איתי עצמון: בוועדה בכנסת הקודמת הייתה הסכמה שלא ראוי לקבוע איסור כל כך גורף.

<אינגריד הר אבן: המילה "שירותי" היא על דרך עיסוק.

<אינגריד הר אבן: גם היום אנחנו סובלים מתופעה של אלפי חאפרים שמתקנים בבית, במדרכות, בכפרים, בחניונים.

<אינגריד הר אבן: זה, לדעתנו, פתח מאוד מאוד מסוכן.

<אינגריד הר אבן: אנחנו מבקשים להשאיר את סעיף (א) כמות שהוא.

<אינגריד הר אבן: המילה "שירותי" מכסה רק מי שעושה את זה דרך עיסוק וגובה על זה כסף, או אפילו לא גובה על זה כסף אבל זה משמש כעיסוק.

<יורם בונן: הערה אחת לסעיף קטן (ב).

<יורם בונן: מכיוון שחלק גדול מהתיקונים היום כרוך בהתערבות במערכות של הרכב, אנחנו מבקשים שהתקנות בסעיף קטן (ב) יביאו בחשבון את הוראות היצרנים.

<יורם בונן: ליצרנים יש הוראות לגבי תקלות שמצריכות תיקון במוסך.

<יורם בונן: אנחנו מבינים שהסמכות היא סמכות של השר.

<חוה ראובני: זה שיקול הדעת המקצועי שלנו מה לכלול בתקנות האלו.

<חוה ראובני: ברור שלא נשים בתקנות האלו החלפת מנוע.

<חוה ראובני: אנחנו כן נשים שם תקלה מסוג של התנעה שדורשת כבלים כשהמצבר הלך.

<רונן לוי: אנחנו רוצים למחוק לחלוטין את הסעיף הזה.

איתן כבל: אני רואה הזדמנות בחקיקה הזאת לטפל בעניין הזה של כל המוסכים החאפרים.

איתן כבל: הייתה לי הצעת חוק.

איתן כבל: עבדתי אז עם רונן וצוותו בכל הנוגע לכל אותם מוסכים פיראטיים שיותר מאחד מהם, לא עלינו, גרמו לתאונות דרכים מאוד מאוד קשות כיוון שהטיפול היה טיפול של חאפרים.

איתן כבל: זה עוד הרבה מעבר אם הוא עושה את זה על המדרכה או עושה את זה בתוך החצר שלו.

איתן כבל: זה כבר פיתוח של כל התהליכים האלה.

<רונן לוי: רכבי היסעים של ילדים.

איתן כבל: ודאי.

איתן כבל: לצערנו יש יותר מדוגמה אחת.

איתן כבל: אי רוצה לנצל את ההזדמנות, ואני בטוח שחברי פרי יצטרף אלי בעניין הזה, שהחוק שמונח כאן בפנינו - אחר כך גם נידרש לעשות פיקוח, כי כל המילים האלו יהיו אות מתה אם לא נפקח על ביצוע החוק - יהיה נהיר, ברור בכל הנוגע לחוסר הסבלנות והסובלנות של המערכת כלפי מוסכים חאפרים שאינם מורשים.

איתן כבל: אני אודה לך אם תוכל לתת לי עכשיו נתון בשלוף כמה מוסכים חאפרים פועלים ברחבי ישראל.

איתן כבל: אם לא, אני אבקש לדיון הבא.

<אבנר פלור: אין לנו נתונים לגבי מה יש בכל בית, אבל על פי המידע שיש בידנו, על פי האכיפה שאנחנו מבצעים - ישנם 4 מפקחים שמבצעים אכיפה על מוסכים בלתי מורשים - ישנם בין 300 ל-500 מוסכים בלתי מורשים.

איתן כבל: ה-4 האלה מגיעים אל המוסכים האלה פעם בקדנציה?

<אבנר פלור: לא, הם לא מגיעים אליהם פעם בקדנציה.

<לאה ורון: כמה מפקחים יש לכם סך הכל?

איתן כבל: אבנר, אתה לא יודע אם המוסך מורשה או לא מורשה עד שאתה מגיע אליו.

איתן כבל: 4 הם על הכל.

<משה ויצמן: 4 מפקחים הם רק למוסכים בלתי מורשים.

<משה ויצמן: יש עוד 6 למכוני רישוי ולמוסכים מורשים.

<משה ויצמן: יש בין 9 ל-10 מפקחים על כל עולם המוסכים.

איתן כבל: כמה מוסכים יש סך הכל?

<אבנר פלור: יש למעלה מ-5000 מורשים.

איתן כבל: תחלק 5000 ב-10.

<אבנר פלור: כמו שנאמר כאן, ישנה תכנית לקלוט 8 מפקחים נוספים.

<אבנר פלור: זו פעם ראשונה שיש חוק שכולל את הנושא הזה של המוסכים הבלתי מורשים, את הנושא של העיצומים הכספיים, את הנושא של העונשין.

איתן כבל: מתי הופעתי אצלכם ואמרתם לי שאוטוטו החוק יוצא לדרך?

איתן כבל: לפני 10 שנים.

<אבנר פלור: האכיפה שלנו כוללת את כל הנושא של החקיקה, העיצומים, העונשין.

איתן כבל: עוד לא ראיתי פקח, אנחנו רק מדברים.

איתן כבל: הניסיון הוא רע.

איתן כבל: כשבאתי אליך ואל חווה בחדר אצל עוזי כשהוא היה מנכ"ל, אמרו לי שאוטוטו.

איתן כבל: אתם רואים את ההסתערות שלי על החוק.

איתן כבל: אני אומר את זה כמסר לשר, אני גם אשוחח איתו על זה.

איתן כבל: נושא המוסכים והטיפול במוסכים הפיראטיים זו לבנה מרכזית בחוק, זו הזדמנות שחיכינו לה שנים רבות.

איתן כבל: כמו שאני מכבד אתכם ונמצא פה ביום ראשון מהבוקר עד שעות ערב שוב ושוב, שוב ושוב - זה מתוך התייחסות רצינית - כך אני מבקש שבכל מה שנוגע לבקשות שלנו מכם ומהשר ההתייחסות תהיה רצינית לא פחות.

איתן כבל: גברתי, תקראי בבקשה את מה שאנחנו מבקשים.

<לאה ורון: להעביר לישיבת הוועדה הבאה פירוט בכתב על האכיפה שבוצעה במהלך 2015:

<לאה ורון: כמה ביקורי פקחים התבצעו בכל חודש במהלך 2015, כמה תביעות הוגשו, כמה הרשעות התקבלו.

<אינגריד הר אבן: יש בעיה שלא קשורה לכמות הפקחים.

<אינגריד הר אבן: אל"ף, העובדה שהרבה מהפיראטיים עובדים בשבתות, ובי"ת, המיקום שלהם הוא במגזר הערבי.

<אינגריד הר אבן: הפקחים לא נכנסים לשם.

<אינגריד הר אבן: אפשר להביא 400 פקחים, אבל עדיין הבעיה של השבתות והמגזר הערבי לא נפתרת.

<רון מלכה: אתה צריך לשלוח לשם חבר'ה כמו יס"מ.

<רון מלכה: זה לא רק הפקח.

<רון מלכה: הפקח יכול להיות הדמות המקצועית, אבל אתה צריך לעטוף אותו במעטפת שתאפשר לו פיקוח.

<רון מלכה: זה לא רק נוגע לאזרחים ערבים במדינת ישראל.

<רון מלכה: אני רוצה לראות אותם נכנסים לעיר יהודית.

<רון מלכה: זה לא משנה אם הוא יהודי, ערבי, מוסלמי, נוצרי.

<רון מלכה: זאת צריכה להיות יחידת אכיפה.

<רון מלכה: זה נוגע לכל רוחב המקצועות.

איתן כבל: עד סיום הדיונים אני תובע שתציגו בפני הוועדה תכנית פעולה בנוגע להתמודדות עם כל העניין של המוסכים הפיראטיים.

איתן כבל: זה חלק בלתי נפרד מהחוק.

איתן כבל: זה נוגע, דרך אגב, לטיפול שלנו במאבק בתאונות הדרכים.

איתן כבל: זה חלק בלתי נפרד מאותה שרשרת של טיפול.

איתן כבל: אם אני לא אראה תכנית עד סוף החקיקה, אני אשקול את צעדנו.

איתן כבל: אני אומר את זה בצורה הכי רצינית.

איתן כבל: אנחנו הכי מכבדים.

איתן כבל: אנחנו רוצים שתכבדו אותנו בהתאם.

<אבנר פלור: כמו שאמרת, אנחנו נגיש את התכנית של 2015.

<אבנר פלור: אנחנו כן נכנסים ליישובים ערביים, אנחנו כן עובדים בשיתוף עם המשטרה.

<אבנר פלור: זה נראה פה כאילו אנחנו לא עושים.

<אבנר פלור: זה לא מדויק.

<אבנר פלור: אי אפשר לתקוף על משהו שלא ראו.

<אבנר פלור: יש 10 מפקחים שעובדים.

איתן כבל: אבנר, זה רק 10.

איתן כבל: גם אם הם יעבדו סביב השעון, לא ינוחו, יהיו ביונים, הם עדיין 10.

איתן כבל: יש למעלה מ-5000 מוסכים.

איתן כבל: זה לא ממקום של לתקוף אותך או את המשרד, זה ענייני.

איתן כבל: תחלק 5000 ב-10.

<משה ויצמן: זה לא עובד ככה, זו לא השיטה.

איתן כבל: אני יודע שיש כמות אדירה של מוסכים פיראטיים.

איתן כבל: סיפור המוסכים הפיראטיים הוא רעה חולה שצריך לטפל בה.

איתן כבל: מה ביקשתי?

<אבנר פלור: אין 3000 מוסכים בלתי מורשים.

<אבנר פלור: צריך להכניס את הדברים לפרופורציה.

איתן כבל: אנחנו רוצים בפתיחת הדיון הבא שתתנו לנו את כל הפירוט.

איתן כבל: אני רוצה תכנית התמודדות ל-2016 וצפונה.

<אבנר פלור: התכוונתי ל-2015.

איתן כבל: תיתן לנו דיווח על 2015.

איתן כבל: לגבי 2015 לא תוכל לעשות כלום, היא כבר הייתה.

איתן כבל: אני מדבר על 2016 וצפונה.

איתן כבל: עד סוף הטיפול בחוק יש לך את הזמן להעביר לנו הצעה להתמודדות.

<איתי עצמון: אני רוצה להבין את החלטת הוועדה לגבי סעיף 100א.

<איתי עצמון: בסעיף קטן (א) אנחנו נוסיף את המילים "שירותי התקנה של מוצרי תעבורה ברכב", כי כרגע כתוב רק התקנה.

<איתי עצמון: לעניין סעיף קטן (ב), תחילתו תהיה ביום תחילתן של התקנות שיובאו לאישור הוועדה לפי אותו סעיף קטן, דהיינו שאם לא הותקנו תקנות, לא יחול האיסור הקבוע בסעיף קטן (א), שהוא כאמור איסור מאוד גורף.

<אבנר פלור: האם אפשר להגביל בזמן?

<איתי עצמון: מה פרק הזמן שאתם נדרשים היום לצורך הכנת התקנות?

<אבנר פלור: 4 חודשים לסעיף הזה.

<איתי עצמון: מיום תחילתו או מיום פרסומו של החוק?

<אבנר פלור: מיום פרסומו של החוק.

<אינגריד הר אבן: אנחנו מבקשים שלא תהיה התניה על תוקף סעיף קטן (א) עד התקנות של סעיף קטן (ב), כי אז תהיה לקונה.

<איתי עצמון: לא תהיה לקונה.

<איתי עצמון: בסעיף קטן (א) של סעיף 100א, אחרי המילה "התקנה" אנחנו נוסיף את המילים "של מוצרי תעבורה ברכב".

<איתי עצמון: לעניין סעיף קטן (ב), שאלה בעצם החריגים לאיסור שקבוע בסעיף קטן (א), החריגים אמורים להיקבע בתקנות באישור הוועדה.

<איתי עצמון: כל עוד לא הותקנו התקנות האלו, האיסור לא יחול.

<איתי עצמון: התקנות לפי סעיף קטן (ב) יובאו לאישור הוועדה בתוך 4 חודשים מיום פרסומו של החוק ברשומות.

איתן כבל: האם כל פעולה שאני מבצע, כמו החלפת נורה ברכב - -?

<איתי עצמון: זה דבר שאמור להיות בתקנות.

<איתי עצמון: החריגים האלה ייקבעו בתקנות.

<איתי עצמון: עד שלא יהיו תקנות האיסור לא יחול.

<רונן לוי: האם הגדרת מוצרי תעבורה בחוק הזה מוגבלת לסל ספציפי של מוצרי תעבורה?

<איתי עצמון: היא מאוד מאוד רחבה.

איתן כבל: אני זוכר אותה כרחבה מאוד.

<רונן לוי: אתה צריך להסביר אם לנו, המוסכים החוקיים, יהיו דברים שנוכל לעשות באופן לא חוקי.

<חוה ראובני: אם יש לך רישיון, סעיף 100א לא מעניין אותך.

<דני הולנדר: לשאלתך לגבי המנורה, גם כדי להחליף מנורה באוטו אתה צריך מוסך כי אתה יכול לשרוף את המנורה.

איתן כבל: נגיע לזה בתקנות.

איתן כבל: נעסוק בזה בבוא העת בתקנות.

איתן כבל: מי בעד סעיף 100א, ירים את ידו?

איתן כבל: בעד – פה אחד

איתן כבל: נמנעים – אין

<זאב פרידמן: אדוני היושב-ראש, אני מאוד לא רגוע עם ההגדרה של מוצר תעבורה, משום שמדובר כאן רק באותם דברים שמיועדים לשמש להרכבה, לתחזוקה ולפעולת תקינה.

<לאה ורון: עו"ד פרידמן, הסעיף אושר.

איתן כבל: שב עם אבנר ועם חווה.

איתן כבל: אם לא שכנעו אותך ועדיין נראה שיש לקונה בעניין הזה, אנא שוב אלי.

<חוה ראובני: רישיון למוסך 101.

<חוה ראובני: (א) מי שנתקיימו בו כל אלה זכאי לקבל רישיון למוסך מומחה: מומחה הוא בעל רישיון להפעלת מוסך לפי סעיף 100; הוא בעל יכולת מקצועית מתאימה וציוד מתאים לטפל

איתן כבל: מי בעד?

איתן כבל: בעד – פה אחד

איתן כבל: נמנעים – אין

<חוה ראובני: חובת שילוט 102.

<חוה ראובני: (א) בעל רישיון להפעלת מוסך יציב שלט בולט לעין במקום הנראה

הפרטים האלה: שם המוסך ומספר רישיונו; סוג המוסך בהתאם לרישיון שניתן לו לפי סעיף 100; אם הוא מוסך מומחה – התוצר שבו הוא מתמחה בהתאם

הפרטים האלה: המחיר הכולל של שעת עבודה במוסך, שיוצג בשקלים חדשים.

הפרטים האלה: (א) ואת גודל האותיות המזערי אשר יופיעו עליו, והוא רשאי לקבוע בדרך

הפרטים האלה: בו.

הפרטים האלה: לרישיון להפעלת המוסך שניתן לו.

איתן כבל: מי בעד?

איתן כבל: בעד – פה אחד

איתן כבל: נמנעים – אין

<חוה ראובני: סוגי מוצרי 103.

<חוה ראובני: (א) בעל רישיון להפעלת מוסך יציע ללקוח, לשם ביצוע פעולה ברכב, יותר תעבורה מסוג אחד של מוצר תעבורה, זולת אם אין בישראל יותר מסוג אחד כאמור.

<חוה ראובני: (ב) הוראות סעיף קטן (א) לא יחולו על ביצוע פעולה ברכב, במסגרת אחריות בשיעור כאמור בסעיף קטן 42(ג) או במסגרת תקלת בטיחות סדרתית.

<חוה ראובני: (ג) בסעיף זה – "סוג", של מוצר תעבורה – מוצר תעבורה מקורי, מוצר תעבורה תחליפי או מוצר תעבורה משופץ; "מוצר תעבורה משופץ" – מוצר תעבורה משומש, בין אם הוא מוצר תעבורה מקורי ובין אם הוא מוצר תעבורה תחליפי, שעובד, נבדק והוכשר לשימוש ברכב.

<רונן לוי: אנחנו רצינו להחליף את המילים "זולת אם אין בישראל" במילים "בר השגה".

איתן כבל: מה שרונן אומר זה שלא נמצא את עצמנו על כל חליף שיצטרכו לנסוע לכל מיני מקומות.

<איתי עצמון: רק אם פעל במאמץ סביר כדי להשיג יותר מסוג אחד.

<יורם בונן: אנחנו חושבים שהסעיף הזה מיותר.

יעקב פרי: כי אתם מעדיפים שזה יהיה מוצר מקורי.

<יורם בונן: לא.

<יורם בונן: מי שאנחנו חושבים שצריך לקבוע זה הצרכן.

<יורם בונן: זאת בדיוק הנקודה.

<יורם בונן: ההחלטה האם לשים את המקורי או החליפי היא החלטה של הצרכן.

יעקב פרי: אני כצרכן או רוב הצרכנים הם הדיוטות בעניין הזה.

יעקב פרי: בשבילי בר הסמכא הוא מנהל המוסך.

יעקב פרי: אני מדבר על רובנו.

יעקב פרי: כשהוא בא ואומר: תשמע, אני נותן לך לבחור מבין 3, אלה המחירים, אז אני כמעט אוטומטית אגיד לו "מה אתה ממליץ".

<יורם בונן: זה בסדר.

<יורם בונן: הסעיף הזה לא פותר את זה.

<יורם בונן: להיפך, הוא רק מגדיל את הדילמה.

<יורם בונן: ההחלטה באלה חלפים לעשות שימוש היא החלטה מקצועית והחלטת כלכלית.

<יורם בונן: למה להתערב בהחלטה של מוסך?

<יורם בונן: הוא אומר ללקוחות שלו: אצלי רק מקורי, או אצלי רק חליפי.

<יורם בונן: אם לא נראה לצרכן, הוא ילך למוסך אחר.

איתן כבל: אתה מגביל פה את התחרות.

<יורם בונן: הפוך, אדוני.

איתן כבל: זאת לא תחרות.

<יורם בונן: אני חושב שיש למוסך זכות או אפשרות למתג את עצמו כמוסך שמשתמש אך ורק בחלקים מסוג מסוים.

<יורם בונן: לגבי סעיף קטן (ב), אנחנו מבקשים שתהיה הפניה גם למקרים שהשר קבע לפי סעיף 52.

<חוה ראובני: 52 טרם אושר.

<יורם בונן: הצעתם בסעיף 52 לקבוע סוגי מקרים שבהם ניתן יהיה לעשות שימוש רק בחלפים מקוריים כיוון שהמוסך או היבואן הוא זה שנושא בתיקון.

<זאב פרידמן: הייתי מאוד מודה אם היו מנסחים את זה כך שהוא יציע ללקוח ויפרט את ההבדלים ביניהם.

<משה בר: אני רוצה להעלות דבר לגבי החלקים האורגינאליים.

<משה בר: לי יש מרצדס ספרינטר.

<משה בר: אני לא יכול לתקן את זה בשום מקום, רק במוסך.

<משה בר: למה אני צריך לקבל את העונש הזה?

<משה בר: אותי חייבו לקנות רכב כזה כי אני נכה.

<משה בר: אני חושב שהמוסכים עושים מה שבא להם, בייחוד החברות.

<משה בר: צריכים לתת לנכה להחליט.

<משה בר: המוסך יכול לבוא ולהגיד לי: תראה, החלק נמצא באילת, אנחנו לא יכולים להביא לך.

<משה בר: תנו לי את הזכות להביא את החלק.

<משה בר: אני אשלם על המשלוח, אני אשלם על החלק, רק תתקנו לי את זה.

<רונן לוי: הסעיף הזה מגן על מוסכי השירות של היבואנים.

<רונן לוי: יש דרכים אחרות כדי להכריח אותם להחליף.

איתן כבל: זה סעיף מאוד מאוד חשוב לתחרות, אין ויכוח בכלל.

איתן כבל: אני לא מייצר פה מוסכים.

איתן כבל: גם אם זה מוסך אקסקלוסיבי שהחליט שהוא מוסך שהוא רק של חלפים שיודעים לזמר קריוקי, אותי זה לא מעניין.

יעקב פרי: אם הוא לא עושה את זה, הוא עובר על החוק.

איתן כבל: אני רוצה שהוא יציג ללקוח את כל האופציות שעומדות בפניו.

איתן כבל: זה עניין גם של כיס.

איתן כבל: לפעמים אני כבול לא כי כבלו אותי.

איתן כבל: אני מניח שרובנו דומים.

איתן כבל: כשיש לי את המוסך המורשה, הסיכוי שאני אתקן את הרכב של רעייתי במוסך שהוא לא המוסך התקני שואף ל-0.

איתן כבל: אני מניח שרוב האנשים פועלים בצורה הזאת.

איתן כבל: חלק מהתהליך שאנחנו מבקשים לעשות בחוק זה לאפשר לאנשים אופציות, שהם לא יהיו כבולים, שגם המוסך המיוחד ידע לתת את המגוון הרחב של האופציות.

<אבנר פלור: לגבי המרחק יש בעיה.

<אבנר פלור: איך נגביל את הצעת המחיר במרחק שהחלק נמצא בו?

<אבנר פלור: אני לא יודע איך אני עושה את זה.

<רונן לוי: יש פירוש לעניין של בר השגה.

<רונן לוי: בר השגה אומר שאני יכול להשיג אותו.

<רונן לוי: אם בדקתי, חקרתי אבל לא השגתי, כאשר אחר יגיד שהוא מצא, זה הופך אותי לפלילי.

איתן כבל: הכוונה היא שהמוסך ביצע את הפעולה הסבירה.

איתן כבל: אם אני מטופל במוסך מסוים, שבעל המוסך יעשה כמיטב יכולתו להשיג עבורי את החלף הנדרש.

<חוה ראובני: מה שקובע זה אם ניתן להשיגו באותה העת שהרכב נמצא בתיקון.

<חוה ראובני: זה צריך להיות חד משמעי, אחרת לא נוכל.

<לאה ורון: עדיין צריך להכניס את ההערה של עורך דין עצמון על כך שזה במאמץ סביר.

<איתי עצמון: אני חושב שנוסיף בסיפא של סעיף קטן (א) את המילים "זולת אם לא ניתן להשיג במאמץ סביר באותה עת יותר מסוג אחד של מוצר כאמור".

<חוה ראובני: יהיה לנו קושי להטיל עיצום כספי על מאמץ סביר.

<איתי עצמון: יכול להיות שזאת לא הוראה שמתאימה לאכיפה באמצעות עיצום כספי.

<אבנר פלור: השאלה איך אני בודק מה זה סביר.

<איתי עצמון: לגבי הסעיף שנוסח עכשיו, יש לכם יכולת לאכוף?

<אבנר פלור: המטרה שלנו שיהיה מאגר של חלקי חילוף עם השוואת מחירים.

<אבנר פלור: זה בעצם המטרה שלנו.

<אבנר פלור: אנחנו יוצאים מנקודת הנחה שלא משנה איפה המיקום של המוסך, הוא אמור להיכנס לאותו אתר, הוא אמור לבדוק ולתת לאותו צרכן את מרבית החלקים שקיימים במדינת ישראל מבחינת מקורי, משומש.

<אבנר פלור: אם ניכנס לעניין של סביר או לא סביר, תהיה בעיית פיקוח מאוד מאוד גדולה.

<חוה ראובני: ואם זה במיקום רחוק, הוא יגיד שזה ייקח זמן עד שזה יגיע אליו.

<רונן לוי: אתה הגדרת משופץ.

<רונן לוי: מה אם אין משופץ באותו רגע, הוא לא השיג וגם אין מאגר?

<אבנר פלור: אם אין אז אין, ואז הנוסח הקיים היום הוא בסדר.

איתן כבל: זה עניין ניסוחי.

איתן כבל: העיקרון הוא שהוא צריך להציע מוצר תעבורה.

<איתי עצמון: השאלה מה החריג לחובה הזאת של בעל רישיון להפעלת מוסך זו שאלה מהותית.

איתן כבל: אם הוא הכניס את האוטו, הוא לא יחזיר לו את האוטו אחרי חודשיים כשהוא ימצא את המוצר.

איתן כבל: האוטו במוסך אמור להיות יומיים שלושה.

איתן כבל: אני לא מדבר אתכם על פעם בכמה זמן שמגיע איזה חלף שצריך לייבא מאיזה שהוא מקום.

איתן כבל: לא צריך להפוך כל דבר לדרמה.

יעקב פרי: שינסחו מחדש.

<איתי עצמון: זה לא עניין של נוסח, זה עניין מהותי.

<אביטל בגין: אפשר למנות את הפעולות שאנחנו מצפים ממנו לעשות, כמו למשל אחרי שבדק במאגר או במערכת המחשב, אחרי שהוא בדק שהחלף נמצא במרחק של כך כך וקילומטרים, כל מיני מדדים כאלה שיראו לנו את הפעולה שלו, לא את התוצאה.

<משה בר: אם לא ניתן להביא את החלק מידית, אפשר לבוא לנהג ולהגיד: שמע, החלק הזה קשה להשגה, זה ייקח עוד יומיים, עוד שבוע, או שתייבא אותו לבד.

<משה בר: כשמכניסים היום את המספר של החלק ואת שם החלק למחשב, זה יכול להראות איפה החלק נמצא בכל העולם.

<משה בר: אנחנו לא בדור האבן, אפשר לעשות את זה.

<משה בר: זה עניין של עוד מספר ימים.

איתן כבל: משה, החלק שאתה מכניס לתוך המחשב זה החלק הפשוט.

איתן כבל: הבעיה היא על אותם חלקים שאתה לא מוצא באותו רגע.

<משה בר: כשאתה לא מוצא, אין ברירה.

<יורם בונן: האם לדעת משרד התחבורה יש חובה להציע לצרכן חלק מקורי?

איתן כבל: אתה צריך להציג בפניו את מכלול החלפים.

<יורם בונן: אם מציעים לך כשאתה נכנס חליפי משופץ, זה אומר שאין מקורי.

<יורם בונן: לא חייבים להציע לך מקורי.

<יורם בונן: המוסך מציע הכל.

<יורם בונן: אם כלקוח אני רוצה מקורי, יכול המוסך להגיד: תשמע, יש לי חליפי, יש לי משופץ.

<יורם בונן: השאלה אם חייבים להציע לו גם מקורי.

<אבנר פלור: לא חייבים.

<חוה ראובני: אם הוא רוצה מקורי, שילך למוסך אחר.

<חוה ראובני: אנחנו לא רוצים לכבול אותו דווקא לסוג אחד.

איתן כבל: הוא לא חייב שיהיו בפניו כל האופציות, אבל לפחות שתיים הוא חייב שיהיו.

איתן כבל: אם בעל מוסך אומר לי: אם אתה שואל את דעתי המקצועית, תלך על המקורי, אין סיכוי שאני לא לוקח מקורי.

איתן כבל: אני מכיר את עצמי, אני לא יודע להגיד על אחרים.

איתן כבל: אתה כיוונת אותי לתהליך מסוים שאני לא רוצה אותו.

<זאב פרידמן: אדוני היושב-ראש, עדיין השאלה הזאת מבליטה באופן מיוחד למה צריך להסביר את המהות של כל חלק, כי אחרת אפשר לעשות מניפולציות בכך שאפשר להציג לצרכן שני חלפים אבל לא לומר לו מה ההבדל ביניהם.

<איתי עצמון: הנושא עלה מספר פעמים לאורך הדיונים.

<איתי עצמון: כמובן שהחובות לפי חוק חובת הצרכן חלות, אבל יכול להיות שאפשר להגיד שבלי לגרוע מההוראות האלו בעל רישיון להפעלת מוסך יציע יותר מסוג אחד ויסביר את מהות ההבדלים בין המוצרים.

<איתי עצמון: זה לא גורע מהחובות הכלליות לפי חוק הגנת הצרכן.

<איתי עצמון: בנוסח יהיה כתוב שבעל רישיון להפעלת מוסך יציע ללקוח לשם ביצוע פעולה ברכב יותר מסוג אחד של מוצר, ויסביר ללקוח את ההבדלים בין סוגי המוצרים, כמובן בלי לגרוע מהחובות שחלות על עוסק לפי חוק הגנת הצרכן לגילוי מלא ונאות ללקוח על טיב הנכס.

<יורם בונן: אתם יודעים את ההתדיינויות שיהיו על הדבר הזה לגבי מה הוא הסביר לו ומה הוא לא הסביר, האם בכתב או לא בכתב?

איתן כבל: אפשר לתקוף את זה מכל זווית.

<חוה ראובני: עו"ד בגין הציעה לפרוט את זה לפרוטות של פעולות שיבוצעו.

<חוה ראובני: אנחנו חשבנו על לבדוק במאגר לפי סעיף 99, שזה לא מנוסח כמובן, על לבדוק במוסכים מומחים של אותו תוצר, לבדוק במוסכי שירות אצל יבואני חלפים.

איתן כבל: העניין ברור.

איתן כבל: תכינו נוסח.

<איתי עצמון: סעיף קטן (א) לא יאושר בינתיים.

איתן כבל: מי בעד סעיף 103(ב) ו-(ג)?

איתן כבל: בעד – פה אחד

איתן כבל: נמנעים – אין

<חוה ראובני: הצעת מחיר 104.

<חוה ראובני: (א) בעל רישיון להפעלת מוסך ייתן הצעת המחיר בכתב על הפעולות שהמושך מציע כי יבוצעו ברכב, על מספר שעות העבודה הצפויות ועל מוצרי התעבורה המוצעים לפי סעיף 103 (בסעיף זה – הצעת מחיר); השר רשאי לקבוע הוראות לעניין פרטים נוספים שייכללו בהצעת המחיר.

<חוה ראובני: (ב) בעל רישיון להפעלת מוסך יספק ללקוח את מוצרי התעבורה שפורסמו בהצעת המחיר והוסכמו עם הלקוח.

<חוה ראובני: (ג) בעל רישיון יעביר למנהל לפי דרישתו, ולא יאוחר משבעה ימים מיום שנמסרה לידיו הדרישה, וכן במועדים ובאופן שקבע השר, הצעות מחיר או חשבוניות שניתנו ללקוחות.

<אבנר פלור: זה גם אחד הסעיפים החשובים בפרק הזה.

<אבנר פלור: כל הזמן מדברים על נושא של היסטוריית רכב, לדעת את הטיפולים, את התחזוקה.

<אבנר פלור: סעיף (ג) נותן לנו את הסמכות לבקש מאותם מוסכים שמטפלים ברכב את כל העבר שלו.

<רונן לוי: אין לנו בעיה שיהיה תיעוד, אבל יש לנו בעיה עם העניין של בכתב.

<רונן לוי: כשאתה חושף את הרכב ומגלה עוד דברים, אתה צריך לתת הצעת מחיר נוספת מעבר להצעת המחיר הראשונה.

<רונן לוי: החובה הזאת בכתב תעכב את העבודה.

<לאה ורון: אי אפשר במסרון, במייל?

<רונן לוי: אפשר, אבל זה לא אותו דבר.

<רונן לוי: מה, הוא יתחיל לשלוח מסרונים?

<אבנר פלור: אם אפשר מבחינה משפטית את התיעוד הטלפוני, כי הוא אומר שהם מציעים.

<חוה ראובני: אני חושבת שצריך לדבר על שני מצבים שונים.

<חוה ראובני: הצעת מחיר ראשונית ובסיסית חייבת להיות בכתב.

<חוה ראובני: יכול להיות שיש מצב, וסביר שזה יקרה, שתוך כדי עבודה על הרכב יתברר שיש עוד משהו.

איתן כבל: המוסכים תמיד מוצאים.

<חוה ראובני: התקבלה הצעה היום בבוקר שתהיה אפשרות לעדכן הצעת מחיר, כמובן עם תיעוד ובהסכמה עם הלקוח.

<רונן לוי: אם אנחנו נתחיל לשלוח באמצע אישורים בכתב, נתחיל לחכות לאישורים בכתב, אנחנו רק נתקע את כל העבודה.

אורי מקלב: הלקוח יביע את הסכמתו.

איתן כבל: כמעט לכל אחד יש היום מייל וטלפון נייד.

איתן כבל: כמו שאמרת, חוה, העניין הוא ההצעה הראשונית.

איתן כבל: אני רוצה להזכיר לכם שרכב זה המוצר השני אחרי דירה מבחינת הוצאה.

איתן כבל: אני מניח שאם אתה צריך ממני אישור, אתה מדבר איתי בטלפון, וכשאני מגיע אתה מוציא לי את זה גם בכתב.

איתן כבל: אתה לא עושה לי את זה בערך.

<חוה ראובני: לפעמים הוא מתקשר כשהרכב כבר בטיפול ומודיע שצריך לעשות עוד משהו.

<יעקב יהודה רודד: בסוף זה קיים בחשבונית.

<חוה ראובני: זה עדיין לא אומר שהלקוח הסכים לשלם את זה.

<חוה ראובני: חשבונית זה בדיעבד.

איתן כבל: רוב הוויכוחים הם לא על החלק שנכנסת איתו, רוב הוויכוחים הם על הצינור שנתת לי שהיה מקולקל.

<רונן לוי: על ההתפתחות.

איתן כבל: על איזה אלמנט אני אמור לקבל.

איתן כבל: איך זה עובד?

איתן כבל: הוא אומר לי: אח שלי, לא אמרתי דבר כזה, ואז אני אומר: זה מה שהבנתי.

איתן כבל: כשאני באתי למוסך, בעל המוסך התקשר אלי ואמר לי: תשמע, הסתבר שגם זה וגם זה.

איתן כבל: הפתרון הוא בכך שאני אדע מה המחיר שאתה גובה על זה.

איתן כבל: גם אם אתה לא מפרט לי את הכל, שלפחות על המחיר לא יהיה ויכוח לאחר מכן.

אורי מקלב: תלוי מה התוספת.

אורי מקלב: אם זה עד 10% מההצעה זה בסדר, אבל אם זה מעבר ל-10% - -

<חוה ראובני: ההצעה של חבר הכנסת יכולה להיות טובה, אבל - -

איתן כבל: היא מייצרת מכשול בפני עיוור, כי פתאום תראה שלכולם יש עניין של 10%.

<חוה ראובני: אני מציעה לומר שההצעה המקורית תהיה בכתב, וככל שבמהלך הטיפול יתעורר הצורך בתיקונים נוספים או פעולות נוספות, תינתן הצעה והסכמה שיכול להיות שתהיה גם במדיה אלקטרונית.

<איתי עצמון: את מפרשת את המילה "בכתב" לא כמדיה אלקטרונית?

<חוה ראובני: אני לא יודעת.

<חוה ראובני: אס אם אס, וואטסאפ זה בכתב?

איתן כבל: בתי משפט מקבלים היום את ההודעה במסרון או את ההודעה בוואטסאפ כהודעה קבילה.

<חוה ראובני: גם את ההצעה המקורית לשלוח בוואטסאפ?

איתן כבל: לא, יש הבדל.

<חוה ראובני: צריך להגדיר את זה.

איתן כבל: ההודעה הראשונית חייבת להיות בכתב.

איתן כבל: אם יש תוספת, אם יש אלמנט שהאזרח צריך להרגיש אותו, שירגיש אותו בכתב.

דוד ביטן: אישור מוקדם.

איתן כבל: במדיה דיגיטלית.

<חוה ראובני: יכול ותהיה גם במדיה דיגיטלית.

<איתי עצמון: ההצעה הראשונית לא יכולה להיות במדיה דיגיטלית?

<חוה ראובני: לא.

<איתי עצמון: זה לא בהכרח ברור.

איתן כבל: במייל זה לא יכול להיות?

<חוה ראובני: במייל כן.

איתן כבל: זה מדיה דיגיטלית.

איתן כבל: כשאנחנו מדברים על מדיה דיגיטלית, זה צריך להיות מוגבל.

איתן כבל: מדיה דיגיטלית היא רחבה מאוד.

איתן כבל: פה, בחלק הראשון שחווה התייחסה אליו, הוא יכול להעביר את זה בכתב או במייל.

<איתי עצמון: ההצעה הראשונית יכולה להיות מודפסת או במייל.

איתן כבל: נכון, זה המסמך שבו הוא נותן את הפירוט הגדול.

איתן כבל: אם הוא שואל אותו - כמה זה יעלה לי עוד, הוא יכול להגיד לו את הסכום.

איתן כבל: אם הוא ישאל אותו - אני יכול לשלוח לך את זה באס אם אס, זה צריך להיות בהסכמה.

<חוה ראובני: העדכון יכול להיות במדיה דיגיטלית נוספת.

<איתי עצמון: ההצעה הראשונית תהיה במסמך מודפס או בדואר אלקטרוני, וההצעה הנוספת על האלמנטים הנוספים יכול שתהיה גם במדיה דיגיטלית, בהסכמת הלקוח.

איתן כבל: כן, ואז פתרת את כל הבעיה.

<חוה ראובני: צריך גם לכלול בהצעת המחיר את זמן האחריות למוצר התעבורה ולתיקון.

<איתי עצמון: איזה תיקון?

<חוה ראובני: אחריות על התיקון שעושה המוסך.

<איתי עצמון: היקף האחריות.

<חוה ראובני: היקף האחריות על מוצר התעבורה ועל התיקון.

<יעקב יהודה רודד: לפי דעתי חסר בסעיף הזה כמה זמן צריך לשמור את התיעוד.

<יעקב יהודה רודד: כל מה שייקבע זה טוב, רק צריך לקבוע.

איתן כבל: אם החשבונית מפורטת, זה צריך להספיק.

איתן כבל: אני לא רוצה לעשות עוד רגולציה.

<רונן לוי: פעם שעברה דיברנו על שנתיים.

<חוה ראובני: היום המצב הוא 18 חודש.

איתן כבל: צריך לשמור הצעת מחיר במשך שנה, לא צריך יותר מזה.

איתן כבל: חשבונית צריכה להיות מפורטת.

איתן כבל: היא תוחזק על פי הכללים של מס הכנסה, שזה 7 שנים.

<חוה ראובני: כתוב שהצעת המחיר תישמר במשך שנה מיום שניתנה.

איתן כבל: אני לא צריך יותר מזה.

<רונן לוי: אנחנו נחשפנו בשבוע שעבר למוסכי ההסדר שמספקים להם את החלקים.

<רונן לוי: המוסכים האלה מוציאים חשבוניות רק על עבודה.

<רונן לוי: אם אני בא מתוקף חוק גילוי נאות לקנות אוטו ממישהו, אני לא יודע איזה חלקים החליפו לו.

<רונן לוי: איך אתם פותרים את הבעיה הזאת?

<אבנר פלור: כתוב פה שהצעת המחיר והחשבונית צריכות לכלול את כל - -

<רונן לוי: חברות ביטוח מקבלות חשבונית רק על עבודה, כי הן הביאו את החלקים למוסך.

<רונן לוי: השמאים כותבים רק את הדבר הזה.

<רונן לוי: אם בא בן אדם לקנות את האוטו, יכול להיות שיהיו 50 חלקים שהותקנו באוטו, אבל במסגרת חוק גילוי נאות הוא לא יודע שהם הותקנו.

<רונן לוי: כשהוא בא למוסך, הוא מקבל שם מידע רק על 1000 שקל של עבודה.

<רונן לוי: זה פוגע ביד שנייה.

<רונן לוי: מעקרים את חוק גילוי נאות דרך השיטה הזאת.

<רונן לוי: איך אתה פותר את הבעיה הזאת?

<רונן לוי: מדובר פה בהרבה מכוניות.

איתן כבל: זה בסעיף הזה?

<חוה ראובני: חוק גילוי נאות מחייב מוסך לשמור מידע על רכב שתוקן או טופל במשך 7 שנים מיום התיקון, מיום הטיפול או מיום שהמידע הגיע לידיו.

<רונן לוי: בחשבונית יש רק סכום.

<חוה ראובני: אני הקראתי עכשיו את הסעיף שנוגע למוסכים בחוק גילוי נאות, את סעיף 3(א).

<חוה ראובני: אנחנו מדברים על מוסכים, לא על חברות ביטוח.

<חוה ראובני: זה הסעיף של מוסכים.

<חוה ראובני: גם מבטח צריך לשמור 7 שנים.

<חוה ראובני: הצעת מחיר זה לא מידע על טיפול ותיקון.

<חוה ראובני: יש חובה בחשבונית לשים את הפירוט של מוצרי התעבורה שהותקנו.

<אבנר פלור: מה שרונן מעלה, אדוני היושב-ראש, אומר שאנחנו מבקשים הצעת מחיר בחשבונית.

<אבנר פלור: בחשבונית אין את כל הפרטים שיש בהצעת המחיר.

<אבנר פלור: הצעת המחיר יותר מפורטת.

איתן כבל: אני רוצה שיהיה כתוב על מה אתה משלם.

איתן כבל: הצעה זו הצעה.

איתן כבל: בסוף, אחרי שהוא ביצע לך את העבודה, הוא כותב:

איתן כבל: החלפתי גלגל –x שקלים.

דוד ביטן: אתה אמרת שאם הוא רוצה תוספת, הוא שולח באס אם אס.

דוד ביטן: איך הוא שומר את זה?

דוד ביטן: יש פה בעיה.

<איתי עצמון: חובת השמירה תהיה לגבי המסמך - -

איתן כבל: זה שהוא מעביר לו את ההודעה השנייה על האלמנט באס אם אס או בכלי דיגיטלי אחר, זה לא אומר שכשהוא יגיע אליו הוא לא ייצר לו את כל הפירוט.

דוד ביטן: את הפירוט הוא מייצר בחשבונית, לא בהצעה.

דוד ביטן: הוא לא מתקן את ההצעה.

איתן כבל: הוא מגיע למוסך, מכניס את האוטו, מקבל את הצעת המחיר, מאשר אותה, אחר כך הולך וממשיך בשגרת יומו.

איתן כבל: בעל המוסך מתקשר אליו, אומר לו: תשמע, אחרי שהלכת התחלנו לעבוד על הרכב, מסתבר שצריך א',ב',ג',ד'.

איתן כבל: אמרנו שבכל מקרה הוא יחליט, בהסכמת הלקוח, על איזו מדיה דיגיטלית הוא מעביר אליו.

דוד ביטן: אם הוא הגיש הצעת מחיר אבל אחר כך הוא רואה שצריך להוסיף עוד 2000 שקל, הוא שולח לו הודעה באס אם אס על כך.

דוד ביטן: הלקוח משיב לו באס אם אס שהוא מסכים.

דוד ביטן: זה לא צריך לבוא להצעת מחיר מתוקנת, הוא יביא לו את זה בחשבונית.

דוד ביטן: הנושא הזה של לשמור שנה - -

<איתי עצמון: זה חל על ההצעה הראשונית.

דוד ביטן: זה בעייתי.

<אבנר פלור: בסעיף 14 בחוק, שזה מה שכבר אישרנו, יש את הפרטים שהחשבונית אמורה לכלול.

<אבנר פלור: במסגרת חקיקת המשנה נכניס את הפרטים שהחשבונית אמורה לכלול.

דוד ביטן: באי-מייל אין בעיה, אבל אס אם אס זה בעייתי.

איתן כבל: הוא צריך לתקן את הצעת המחיר הכתובה.

איתן כבל: כשהוא בא לשלם את החשבון ומקבל חשבונית, הוא מוסיף לו את הנספח, הוא מראה לו.

איתן כבל: הוא חייב להציג בפניו את המדיה הדיגיטלית.

איתן כבל: הם מאשרים האחד לשני שאכן יש הסכמה על העניין הזה.

איתן כבל: הוא מצרף נספח למסמך הכתוב.

דוד ביטן: היום באס אם אס אתה יכול להעביר למייל ולהוציא את זה מודפס.

דוד ביטן: יש כל מיני שיטות.

איתן כבל: הסכנה שזה יימחק יותר גדולה מאשר אם אתה מעביר את זה במייל.

<זאב פרידמן: אנחנו לא מסתכלים רק על הלקוח עצמו, אלא גם על הלקוח הבא שבא לקנות את הרכב.

<זאב פרידמן: המידע המתועד הזה משמש אחר כך להגדיר על פי חוק את מכירת הרכב המשומש, הזכאות למידע, מה בוצע ברכב.

<זאב פרידמן: באותם מצבים שבהם לא מדווחים לא מתועדים חלקי החילוף, כמו למשל כשחברת הביטוח מביאה את חלקי החילוף.

<זאב פרידמן: הלקוח הבא לא יידע מה נעשה ברכב, הוא רואה חשבונית על עבודה בלבד.

<זאב פרידמן: המידע שמסופק איננו מספיק.

<זאב פרידמן: צריך לדאוג שזה יישמר.

אורי מקלב: המוסך עצמו מקבל רשימה של החלפים.

<חוה ראובני: איפה כתוב בחוק גילוי נאות שהוא חייב להגיד לו כל מוצר תעבורה שהותקן ברכב?

<רונן לוי: לחברת ביטוח מותר להתקין כל חלק בלי שבעל האוטו ידע?

<חוה ראובני: אפשר להפנות את תשומת הלב לסעיף 14.

<חוה ראובני: החשבוניות יהיו מפורטות.

<אינגריד הר אבן: יש לך פה בעיה בהגדרת הלקוח.

<אינגריד הר אבן: בשיטה של מוסכי הסדר לא ברור מי הלקוח, האם הלקוח הוא בעל הרכב או הלקוח הוא חברת הביטוח שמשלמת על התיקון.

<אינגריד הר אבן: כדי למנוע בדיוק את הלקונות האלו, אנחנו מבקשים שהחובה על הצעת המחיר תחול גם לא כשבעל הרכב הוא זה שמשלם על התיקון.

<רונן לוי: למה שבעל הרכב לא ידע איך מתקנים לו את האוטו?

דוד ביטן: אני נתקלתי בבעיה שחשבו שיש כיסוי ביטוחי, נתנו הצעה, התחילו לתקן, אבל אז גילו שאין כיסוי ביטוחי וזה חל על האדם.

דוד ביטן: חשוב לקבל את ההצעה כדי שבמצבים כאלה הוא ידע כמה זה עולה לו.

<אינגריד הר אבן: אני מציעה שחובת המסירה תהיה לבעל הרכב.

<משה בר: אם אומרים ללקוח שהתיקון ייקח שעה, כאשר בפועל התיקון לוקח שעתיים, שהוא יוכל לראות את הסרטון המצולם אם באמת עבדו על הרכב שעתיים.

איתן כבל: אני לא מאלה שמתלהבים שיהיו צילומים בכל מקום.

אורי מקלב: הגילוי הנאות לא נמצא בתוך החשבונית.

אורי מקלב: הלקוח מקבל חשבונית על כך שהתיקון עלה 10 אלפים שקל.

אורי מקלב: הוא לא יודע מה החליפו לו.

אורי מקלב: לפי החלקים הוא ידע מה היה בתוך הרכב.

אורי מקלב: אנחנו רוצים לחזק את הביטחון הצרכני.

אורי מקלב: דווקא בנקודה הזאת מאוד חשוב הגילוי הנאות.

אורי מקלב: אם למוסך יש את הרשימה, המוסך חייב לתת ללקוח את כל הרשימה של כל החלקים, גם אם זה לא נמצא בחשבונית.

<אבנר פלור: בכדי לתת מענה, לדעתי, לכל מה שעלה פה, הצעת המחיר הסופית אמורה להיות מצורפת לחשבונית.

<אבנר פלור: זה ייתן מענה.

<אינגריד הר אבן: זה לא ייתן מענה למוסך הסדר שבעל הרכב לא מקבל את החשבונית אלא חברת הביטוח.

איתן כבל: יש כאן שתי מדרגות.

איתן כבל: יש את המדרגה שבא הלקוח עצמו בא פיזית למוסך ומתקן.

איתן כבל: לא על זה מדברים, זה ברור.

איתן כבל: המדרגה השנייה היא של חברת הביטוח שמתקנת את הרכב ומשלמת.

איתן כבל: אנחנו כל הזמן אומרים שאנחנו דואגים לזה שיקנה את הרכב ממנו.

איתן כבל: אנחנו מבקשים שגם חברת הביטוח תציג את הפירוט של הפעולות.

<חוה ראובני: אפשר להכניס את זה בדרישות מהחשבונית.

איתן כבל: אני רוצה פתרון.

איתן כבל: אני רוצה שייכתב.

דוד ביטן: אם מס הכנסה יבוא ויגיד שהוא רוצה גם את הצעות המחיר, תהיה סתירה בין זה לזה.

<איתי עצמון: יש סעיף כללי של שמירת דינים.

<איתי עצמון: הוראות החוק האלו לא גורעות מהוראות כל דין אחר.

<איתי עצמון: יהיו הוראות כלליות.

איתן כבל: אני מבקש את שתי המדרגות האלו, את הרגיל ואת חברת ביטוח.

<חוה ראובני: אני לא מבינה מה רוצים מחברת הביטוח.

איתן כבל: אנחנו רוצים שחברת הביטוח תיתן את הפירוט של הטיפול כמו שהלקוח מקבל.

איתן כבל: חברת הביטוח היא זו שמתקנת עבורו את הרכב, זה לא שאני הלכתי למוסך.

<אבנר פלור: בכל מקרה מדובר במוסך.

<אבנר פלור: חברת הביטוח עושה טיפול במוסך.

<אבנר פלור: החוק מתייחס למוסך.

אורי מקלב: שחברת הביטוח תעביר למוסך.

אורי מקלב: המוסך יהיה חייב לתת את זה ללקוח.

איתן כבל: רונן לא המציא.

איתן כבל: הנחת העבודה שרונן נמצא בחזית.

איתן כבל: הוא אומר שבמציאות המתקיימת זה אחרת.

<אבנר פלור: מה אתם מציעים?

<יעקב יהודה רודד: אנחנו מציעים שהחלקים שסופקו על ידי חברות הביטוח יוכנסו בחשבונית שמוציא המוסך בערך 0.

<אינגריד הר אבן: אבל החשבונית יוצאת לחברת הביטוח, לא לבעל הרכב.

איתן כבל: רעיון טוב.

דוד ביטן: צריך לתקן את סעיף 14.

<אבנר פלור: את סעיף 14 יש סמכות להתקין בתקנות.

<אינגריד הר אבן: אנחנו נצטרך להוסיף בסעיף החשבונית שצריך לכלול פרטים על החלפים שסופקו על ידי חברת הביטוח ואת חובת מסירת חשבונית לבעל הרכב, לא רק לחברת הביטוח.

<חוה ראובני: זה בסעיף 14.

איתן כבל: העניין ברור.

איתן כבל: הטענה שהעלה רונן היא טענה נכונה, צריך למצוא את הניסוח הנכון.

איתן כבל: אנחנו רוצים שללקוח יהיה את הפירוט המקסימאלי כך שהוא ידע מי נגד מי בכל הנוגע לטיפול ברכב שלו.

אורי מקלב: אולי השר לא יקבע.

איתן כבל: את סעיף 14 כבר ידענו קודם.

איתן כבל: כל העניין כאן הוא להוסיף נדבך נוסף.

איתן כבל: אנחנו רוצים שהדברים יהיו מובנים.

<חוה ראובני: דהיינו שעותק מהצעת המחיר, גם כשהתיקון הוא על חשבון חברת ביטוח, יימסר ללקוח.

<אינגריד הר אבן: ויכלול גם חלפים שמסופקים על ידי חברת הביטוח.

איתן כבל: מי בעד 104?

איתן כבל: בעד – פה אחד

איתן כבל: נמנעים – אין

<חוה ראובני: התקנת מוצר 105.

<חוה ראובני: לא יתקין בעל רישיון להפעלת מוסך ברכב מוצר תעבורה שאינו מתאים לרכב.

<חוה ראובני: תעבורה ברכב המתאים הרכב

<זאב פרידמן: מה ההגדרה של "מוצר תעבורה שאינו מתאים לרכב"?

איתן כבל: מה זה חשוב?

איתן כבל: הוא לא מתאים.

דוד ביטן: יש בשביל זה בתי משפט.

<זאב פרידמן: אדוני היושב-ראש, יש כל כך הרבה מקרים שבהם חלפים יכולים לא להתאים ועושים התאמות שאסור לעשות אותן.

איתן כבל: אני לא יכול להכניס לחוק נוכלות.

איתן כבל: כשיש נוכלות זה מגיע לבתי משפט.

איתן כבל: אני יודע לתת את הפלטפורמה.

איתן כבל: מי בעד 105?

איתן כבל: בעד – פה אחד

איתן כבל: נמנעים – אין

<חוה ראובני: איסור העברת 106.

<חוה ראובני: לא ימסור מוסך שירות של יבואן ליבואן רכב מסחרי מידע על אודות מידע ליבואן רכב שימוש שעשה במוצר תעבורה שלא נרכש מיבואן הרכב עמו הוא קשור מסחרי בהסכם.

<חוה ראובני: זה בהתאמה לסעיפים 45 וגם 52 שטרם אושרו.

<חוה ראובני: אנחנו מבקשים למנוע את השליטה של יבואני הרכב על מוצרי תעבורה שבהם משתמשים מוסכי השירות שלהם.

<חוה ראובני: אנחנו רוצים שגם בתוך מוסכי השירות של היבואנים תהיה תחרות בתחום מוצרי התעבורה על מגוון הסוגים.

יעקב פרי: מה החשש, שהמוסך ימסור ליבואן הרכב איזו שהיא אינפורמציה או פרטים על מוצר שאיננו מוצר של יבואן הרכב?

יעקב פרי: ממה אנחנו חוששים?

<חוה ראובני: אנחנו חוששים מהלחצים שמפעילים היבואנים.

אורי מקלב: למה לא ימסור?

אורי מקלב: לא יבקש.

אורי מקלב: למה אתם הולכים בנגטיב?

<חוה ראובני: יש חובה גם מהצד השני על היבואנים עצמם.

איתן כבל: מי בעד סעיף 106?

איתן כבל: בעד – פה אחד

איתן כבל: נמנעים – אין

<חוה ראובני: רישיון להפעלת 107.

<חוה ראובני: (א) מי שנתקיימו בו כל אלה זכאי לקבל רישיון להפעלת מוסך נייד: מוסך נייד לרשותו רכב שיש בו מקום לנשיאת ציוד מתאים להפעלת מוסך נייד והציוד עומד בדרישות שקבע השר; הוא מנהל מקצועי של מוסך שרישיונו מתיר לו לבצע פעולות ברכב המבוצעות במוסך נייד לפי סעיף קטן (ב), או שהוא מעסיק מנהל מקצועי של מוסך שיש לו רישיון כאמור ועומד לרשות המוסך הנייד בכל שעות פעילותו של המוסך.

<חוה ראובני: (ב) בעל רישיון להפעלת מוסך נייד ייתן רק שירותים של תיקוני חירום לרכב ושל חילוץ של רכב עד להגעתו למוסך, כפי שקבע השר.

<חוה ראובני: (ג) בעל רישיון להפעלת מוסך נייד ירשום או יסמן על גבי הרכב המשמש כמוסך נייד את המילים "מוסך נייד" ואת מספר הרישיון של המוסך.

<חוה ראובני: (ד) על מוסך נייר ועל בעל רישיון להפעלת מוסך נייד יחולו הוראות סעיפים 105 ו-106, בשינויים המחויבים.

אברהם פורז: לי יש הערה לסעיף (ב).

אברהם פורז: אני נמצא פה בשם חברה שנקראת "אוטלוקס".

אברהם פורז: חברת "אוטולוקס" היא יבואן גדול של צמיגים, היא מפעילה פנצ'ריות במקומות שונים בארץ.

אברהם פורז: בעולם מקובל, לפי תקינה אירופאית ואמריקנית, שמבצעים תחזוקה של צמיגים לאו דווקא במוסך.

אברהם פורז: בחניון לילה של חברת משאיות עומדות עשרות משאיות.

אברהם פורז: המודל הוא שמגיעה ניידת, בודקת בלילה – זה כדי לא להשבית את המשאיות ביום - צמיגים שהם פגומים במידה זו או אחרת, מפרקת אותם, מרכיבה צמיגים חדשים במקום, אחרי שהיא עושה להם איזון.

אברהם פורז: זה היה יכול להיות גם בחניון של חברי הכנסת, במצב שחברה אחת נותנת לחברי הכנסת מכוניות בליסינג או לעובדי הכנסת.

אברהם פורז: חברה יכולה לבוא כדי לא להשבית את העבודה ולבצע את הפעולה הזאת.

אברהם פורז: לפי נוסח הסעיף זה אסור, משום שפה מדובר במוסך נייד רק במצב חירום.

אברהם פורז: אין פה עניין של מצב חירום, אלא מדובר בתחזוקה שוטפת.

אברהם פורז: זה מאוד חשוב לבטיחות.

אברהם פורז: אני לא יודע מי מכם נתקל אי פעם בצמיג שהתפוצץ לו.

אברהם פורז: אני מציע לכם לא להיות מעורבים בזה, בעיקר אם זה בצמיג האחורי.

אברהם פורז: זה נורא ואיום, זו סכנה איומה.

אברהם פורז: זה יכול לקרות כשיש צמיג יבש או כשהצמיג קיבל מכה.

אברהם פורז: תחזוקה מונעת זה עניין בטיחותי.

אברהם פורז: הייתי מבקש להחריג בסעיף הזה את מה שאמרתי כרגע, זאת אומרת, טיפול מונע בצמיגים.

<איתי עצמון: או להוסיף שמוסך נייד יהיה רשאי לתת לא רק שירותים של תיקוני חירום וחילוץ, אלא גם תחזוקה מונעת או תחזוקה בטיחותית.

<רונן לוי: כבר התקיימו דיונים על זה במשרד התחבורה, גם על ידי החברים שלנו.

<רונן לוי: אנחנו מתנגדים לעניין הזה.

<רונן לוי: הרעיון שהוצע על ידי החברה הזאת אומר שהם ילכו לחברות ליסינג, הם ירכזו אצלן את המכוניות.

<רונן לוי: מה שיקרה זה שחברות ליסינג לא יתקנו את הצמיגים שלהם, אלא יוסיפו להשתמש בצמיגים עד שהניידת הזאת תגיע.

<רונן לוי: זה גם מה שהם רוצים לעשות.

<רונן לוי: אנחנו מאוד מתנגדים לזה.

<רונן לוי: אם יש בעיה בצמיג, צריך ללכת לפנצ'ריה, למקום נייח.

איתן כבל: לא יודע, פתאום הטיעונים שלך מזכירים לי את היבואנים באיזו שהיא דרך.

איתן כבל: דומה.

<רונן לוי: ממש לא.

<רונן לוי: יש לנו חשש שתתחיל תעשייה פיראטית בתחום הצמיגים.

יעקב פרי: זה קורה היום, רונן, שאותו חניון של משאיות יקבל תחזוקה.

איתן כבל: חברים יקרים, אני לא מקבל בשום פנים ואופן את החשש שחברת ליסינג לא תכניס את האוטו לטיפול.

איתן כבל: מהיכרותנו רבת השנים יכולת להביא טיעון יותר מוצלח.

איתן כבל: הוא לא היה מתקבל, אבל הוא יכול היה להיות יותר מוצלח.

איתן כבל: כשהיום מגיע אליך המתקן בצידי הדרך, בדרך כלל הוא מחליף לך את הצמיג הרזרבי שיש לך ברכב, ואז אתה צריך ללכת לפנצ'ר מאכר כדי לתקן את זה בצורה מסודרת עם הצמיג התקני.

איתן כבל: מר פורז אומר שיש טכנולוגיה כזאת שהוא לא עוצר לך בצידי הדרך.

אברהם פורז: לא בצידי הדרך, רק בחניונים.

איתן כבל: אנחנו מדברים על חניונים מוסדרים של כלי רכב מסוגים שונים.

איתן כבל: זה יכול להיות מרכב קל עד משאיות ואוטובוסים שנמצאים בחניונים.

איתן כבל: הוא יודע לבצע שם את הפעולה כאילו היה הרכב בפנצ'ריה.

איתן כבל: מבחינתי אין מניעה.

דוד ביטן: רק צמיגים?

איתן כבל: אנחנו מדברים רק על צמיגים.

איתן כבל: אני חושב שזה רעיון טוב, אין איתו שום מניעה.

אורי מקלב: אדוני היושב-ראש, בזה אני חלוק על רונן.

אורי מקלב: אם הייתי יכול, הייתי מחייב חברות ליסיגנ וחברות משאיות לקחת מוסך נייד כזה ולעבור על הצמיגים.

אורי מקלב: מה שקורה היום זה רק אחרי שמתפוצץ עוברים.

אורי מקלב: אני מדבר איך אנחנו לא מחילים את סעיף 104 על המוסכים ניידים.

אורי מקלב: בסעיף 105 ובסעיף 106 הוספנו.

אורי מקלב: את הצעות המחיר אנחנו לא מחילים על אותם מוסכים ניידים.

אורי מקלב: לפני שהוא מתקן, שיגיד לאותו אחד.

איתן כבל: פה הוא לא מתקן.

איתן כבל: זה לא מול אדם בודד.

איתן כבל: זה לא שירות חירום.

אורי מקלב: זה יכול להיות גם אדם פרטי.

<חוה ראובני: ההצעה כאן היא ללכת הרבה מעבר לחירום.

<אבנר פלור: צריך לשנות את ההגדרה.

אורי מקלב: גם אדם פרטי יכול להזמין כזה - -

איתן כבל: זה לא תיקון בשול הדרך.

<חוה ראובני: השאלה היא שאלה מהותית, לא שאלה של נוסח.

<חוה ראובני: התפישה של מוסך נייד היא תפישה של טיפול במצבי חירום.

<חוה ראובני: המצב שמר פורז מדבר עליו, שתבוא ניידת ותעשה בדיקה על רכבים בשעת הלילה, הוא רעיון מצוין, אבל אם נמצא ליקוי, שילכו למוסך כדי שיתקן אותו.

<חוה ראובני: אנחנו חוששים שיוצרים כאן מסלול שממש מזמין מוסכים פיראטיים, מזמין מצב שיתחילו תיקונים בחצרות הבתים.

איתן כבל: יכול להיות שאת צודקת בעניין הזה שצריך לתת לזה גדר יותר מתוחם, אני בעד.

איתן כבל: צריך למצוא את הניסוח הנכון.

איתן כבל: אם תבואו ותגידו לי כגורם מקצועי: עם כל הכבוד להחלפת הפנצ'ר, אי אפשר לתת להם הסמכה כמו מוסך מקצועי, אז הדבר היחיד שיכול לשכנע אותי הוא מקצועית מהותית, לא מעבר.

איתן כבל: אם זה לא מקצועית מהותית, אין שום מניעה.

איתן כבל: אנחנו מדברים רק מקצועית מהותית, זה הכל.

דוד ביטן: אם ננסח את זה באופן ברור, אולי החששות שלך - -

<אבנר פלור: הנושא הזה נבדק לפני למעלה משנה.

יעקב פרי: מה נבדק?

<אבנר פלור: אותה בקשה לגבי הצמיגים.

<אבנר פלור: מה שעלה שם בין היתר, ואני מסכים עם אדוני היושב-ראש, זה שהוא צריך להיות אחד לאחד כמו מוסך נייח.

<אבנר פלור: במקרה הספציפי הזה הוא לא אחד לאחד כמו מוסך נייח.

<אבנר פלור: אם אני לוקח מוסך נייח לצמיגים, אז אותה ניידת היא לא אחד לאחד.

<אבנר פלור: אנחנו בדקנו את זה.

<אבנר פלור: זה לא מוסך אחד לאחד.

<אבנר פלור: יחד עם זאת, אם אדוני היושב-ראש רוצה, אנחנו נבדוק את זה ונביא את הממצאים בשבוע הבא.

דוד ביטן: אנחנו צריכים להגדיר בהגדרה שאם יש לי אוטו ליד הבית ויש לי בעיה, אני אוכל להזמין אותם כדי שיתקנו.

איתן כבל: העניין ברור.

אברהם פורז: מדובר בחברה שיש לה עשרות מוסכים נייחים.

אברהם פורז: זה שירות נוסף שרוצים לתת.

אברהם פורז: מבחינה טכנולוגית הצמיג מקבל איזון וטיפול כאילו הוא היה במוסך נייח, אין שום הבדל.

אברהם פורז: יש ניידת כזאת שיש לה את כל הציוד.

אברהם פורז: מוציאים את הצמיג הישן, שמים חדש ומאזנים.

דוד ביטן: המקום פה חשוב.

אברהם פורז: רק בחניונים.

איתן כבל: העיקרון הוא שאם זה אחד לאחד אין שום מניעה.

איתן כבל: זה לא משנה אם המכונה שמחליפה את הצמיג ועושה את האיזון עומדת על אוטו, או שמורידים אותה מאוטו.

אברהם פורז: מה שטוב לאירופה ולארצות הברית צריך להיות גם טוב פה.

איתן כבל: אני מוכן שלקראת התקנות נלך לבדוק את זה.

איתן כבל: העיקרון הוא שאנחנו יכולים לבצע את זה בחניונים מוסדרים.

איתן כבל: זה לא שעכשיו כל אחד יעמוד ליד הבית שלו, ישים את הרכב שלו כדי שיחליפו לו.

איתן כבל: דרך אגב, אני לא יודע אם זה רעיון רע.

איתן כבל: אתם יודעים מה זה בשבילי כשבאה הניידת ב-24:00 בלילה?

איתן כבל: אני יודע שאני לא יכול לעלות למחרת לירושלים.

איתן כבל: היה לי כבר מקרה כזה.

איתן כבל: חצי יום למחרת הייתי צריך לבזבז על זה, כי אני לא יכול להיכנס לכל פנצ'ר מאכר באזור, אני צריך לנסוע לפנצ'ר מאכר של הליסינג שלי בפתח תקווה.

איתן כבל: תיסעו אתם בבוקר לפתח תקווה.

איתן כבל: אני לא פותח את זה לכולם, יש פה גדר מאוד מסוים.

<איתי עצמון: סעיף קטן (ב) קובע שההגדרה של השירותים שיתנו המוסכים הניידים תהיה בתקנות שיקבע השר.

<איתי עצמון: כל הדיון שהוועדה קיימה עכשיו יכול להתמצות לדיון שיהיה בתקנות, צריך רק לשנות את הסעיף המסמיך.

<איתי עצמון: אפשר לקבוע, כפי שאני מבין שחברי הכנסת רוצים לכתוב, שבעל רישיון להפעלת מוסך נייד ייתן, נוסף על שירותים של תיקוני חירום וחילוץ, גם שירותי תחזוקה לצמיגים ברמה ובתנאים שאינם פחותים מהרמה שנדרשת מבעל רישיון למוסך.

<איתי עצמון: ברור שיהיה צריך לתקן בדיון מחדש את ההגדרה של מוסך נייד.

<איתי עצמון: אני מדבר כרגע על הסעיף המסמיך.

<איתי עצמון: כל השירותים שנותנים מוסכים ניידים ייקבעו בתקנות.

<איתי עצמון: זה הסיפור.

איתן כבל: מאה אחוז.

<רונן לוי: אנחנו מתנגדים שזה יהיה תחת מוסכים ניידים.

איתן כבל: רונן, ההערה שלך התקבלה, זה לא יהיה תחת מוסך נייד.

<חוה ראובני: זה עדיין יהיה תחת מוסך נייד, אבל אחד התנאים יהיה שהוא עובד בקשר עם מוסך - -

<אבנר פלור: אמרת, אדוני היושב-ראש, שזה יהיה אחד לאחד כמו מוסך נייח.

<אבנר פלור: אני מדבר על הפן המקצועי של כוח האדם, של המכשור, של הטיפול, לא על השירותים.

איתן כבל: אבנר, אני יודע מה ההגדרה.

איתן כבל: ההגדרה היא שאתם כגורם מקצועי בדקתם ואישרתם שהניידת הזאת יודעת לתת את המענה המקצועי הנדרש.

יעקב פרי: רק לצמיגים.

איתן כבל: כן, רק לצמיגים.

אורי מקלב: המוסך הנייד לא נותן אחד לאחד.

<איתי עצמון: דרישות הבטיחות צריכות להיות דומות, אבל זה לא יכול להיות אחד לאחד.

<דני הולנדר: כמו שאני כמנהל מקצועי שנמצא בתוך המוסך אחראי להכל, איך ניידת - - ?

איתן כבל: מה, זה לדעת משיח, רוח הקודש?

איתן כבל: הנקודה היא שלפני שהוא נוגע ברכב הוא נותן לו את כל ההצעה.

איתן כבל: כל הפעולות הנדרשות הן בדיוק אותו דבר.

איתן כבל: זה לא טיפול בשול הדרך.

איתן כבל: אם זה לא יהיה איש מקצוע, הוא לא יוכל לעשות את זה?

<דני הולנדר: זה צמיגים, זה בטיחותי.

איתן כבל: אני מודה לאדוני שאתם סוחבים על הגדר בעניין הזה את ענייני הבטיחות.

איתן כבל: כן, שיהיו באישור הוועדה.

<איתי עצמון: אני מפנה שוב את תשומת הלב לכך שנידרש בדיון מחדש לתקן את הגדרת מוסך נייד, מכיוון שההגדרה קובעת היום שמוסך נייד משמש למתן שירותים של תיקוני חירום ושל חילוץ.

<איתי עצמון: את זה נצטרך לתקן.

איתן כבל: מי בעד סעיף 107?

איתן כבל: בעד – פה אחד

איתן כבל: נמנעים – אין

סימן ב': רישיון לניהול 108.

סימן ב': (א) מי שנתקיימו בו כל אלה וזכאי לקבל רישיון לניהול מקצועי של מוסך: מקצועי של מוסך הוא תושב ישראל; הוא בעל רישיון נהיגה בתוקף מסוג שקבע השר;

הוא אחד מאלה: מהנדס הרשום במדור שקבע השר בהתייעצות עם שר הכלכלה; הנדסאי הרשום במדור שקבע השר בהתייעצות עם שר הכלכלה; טכנאי מוסמך הרשום במדור שקבע השר בהתייעצות עם שר הכלכלה, שסיים בהצלחה קורס ניהול עסקי במסגרת לימודי ההסכמה כטכנאי או במסגרת קורס ניהול מקצועי; בעל תעודת מקצוע, במקצוע ובסוג, כפי שקבע השר, לאחר התייעצות עם שר הכלכלה, וכן תעודת גמר בקורס ניהול עסקי וקורס ניהול מקצועי, כפי שקבע השר; הוא עמד בהצלחה בבחינות עיוניות ומעשיות לפי סעיף 109.

הוא אחד מאלה: (ב) השר רשאי לקבוע סוגים של רישיונות לניהול מקצועי של מוסך בהתאם לסוג המוסך.

הוא אחד מאלה: (ג) בסעיף זה, "קורס ניהול מקצועי" – קורס לניהול מקצועי של מוסך שתכנית הלימודים שלו אושרה בידי המנהל, לאחר התייעצות עם מנהל האגף להכשרה מקצועית והמועצה המייעצת לעניין מנהלים מקצועיים של מוסכים.

אורי מקלב: איזה קורס עסקי?

<חוה ראובני: באותו אופן.

<איתי עצמון: תיווסף גם הגדרה לקורס לניהול עסקי?

<חוה ראובני: כן.

איתן כבל: חשוב.

<רונן לוי: ב-3(ד) אנחנו רוצים להוסיף אחרי המילים "בעל תעודת מקצוע, במקצוע ובסוג" את המילים "או בעל תעודת גמר בקורס מקביל".

<רונן לוי: צריך לאפשר למנהל איזו שהיא גמישות, אם הוא רוצה שינויים כאלה ואחרים, או שהוא רוצה להוסיף על מקצוע מסוים.

<רונן לוי: קרה לנו עם האופנועים, עם הדו-גלגלי.

<רונן לוי: היינו צריכים למצוא מקום שמסמיך את היכולת של אותם מנהלים מקצועיים לתקן גם צמיגים.

<רונן לוי: היה איזה שהוא קורס שנעשה.

<רונן לוי: משרד התחבורה עשה שהוא קורס.

<רונן לוי: הצלחנו לאחד את המקצוע הזה.

<רונן לוי: צריך שתהיה איזו שהיא גמישות למנהל לעשות שינויים בהקשר הזה, כי דברים משתנים.

איתן כבל: איך אתה מכניס את זה?

<רונן לוי: בעל תעודת גמר בקורס מקביל.

<אבנר פלור: אני לא יודע מה זה מקביל.

איתן כבל: אנחנו נצביע על הסעיף.

איתן כבל: תוסיפו את התוספת של רונן.

<איתי עצמון: תהיה תעודת גמר בקורס ניהול מקצועי, כפי שקבע השר, כלומר, יהיו תקנות.

<איתי עצמון: האם המנהל יהיה רשאי לקבוע קורסים נוספים מעבר למה שקיים היום בתקנות?

יעקב פרי: יש קורסים שמשרד התחבורה עושה שהן השתלמויות.

יעקב פרי: הוא אחר כך מסמיך אותך.

איתן כבל: זה ייחשב לך.

יעקב פרי: זה ייחשב לך כמו שעשית את הקורס.

יעקב פרי: משרד התחבורה צריך לנסח את זה.

איתן כבל: אנחנו מדברים רק על גורם שהוא גורם מוכר שיתבצעו בו - -

יעקב פרי: מה שחשוב זה שבסוף הקורס אתה מקבל הסמכה.

איתן כבל: בדיוק.

איתן כבל: זה לא המסלול הרגיל.

איתן כבל: נניח ואיגוד המוסכים קיבל אישור לבצע קורס שנותן הסמכה לצמיג מיוחד שיובא לאחרונה.

איתן כבל: זה יתווסף לרשימות שלנו.

<איתי עצמון: אני חושב שזה כבר כתוב.

<איתי עצמון: אני מפנה להגדרה של קורס ניהול מקצועי: קורס לניהול מקצועי שתכנית הלימודים שלו אושר בידי המנהל לאחר התייעצות וכו'.

<איתי עצמון: כך או כך יש סמכות למנהל לאשר את התכנית.

<לאה ורון: לא מדובר על תכנית.

איתן כבל: זה מחוץ לתכנית.

<לאה ורון: מדובר באיחוד של קורסים, או בלימוד של קורס לניהול שהמנהל יכיר בו.

איתן כבל: שהוא לא חלק מהניהול הרגיל, הוא מעבר.

<לאה ורון: צריך לאפשר להם מרחב פעולה.

<רונן לוי: נניח ומחר ייכנס רכב חשמלי מיוחד שמשרד התחבורה ירצה להסמיך.

<משה קירמאייר: אנחנו מדברים על תנאי הסף.

<משה קירמאייר: תנאי הסף זה להביא סיווג מקצועי ממשרד הכלכלה או מההסתדרות.

<משה קירמאייר: תנאי הסף זה להראות 5 שנים ומעלה ותק.

<משה קירמאייר: אנחנו רוצים לעמם את זה, לכן בנינו קורס מקביל במקום סיווג מקצועי, כדי שתוכל להיכנס לקורס ההסמכה.

<משה קירמאייר: כל נושא הוותק עושה הרבה בעיות בשוק.

<משה קירמאייר: לא בדיוק ישר כל הנושא הזה.

איתן כבל: זה כמו מכינה.

יעקב פרי: יש שלב של השתלמות שלא בהכרח נותנת הסמכה, זאת אומרת, אתה יכול להשתלם בבורג מסוים, אבל אחר כך אתה צריך ללכת לקורס מסוים שייתן לך הסמכה.

איתן כבל: בינתיים תמצאו את הניסוח המדויק.

<יורם בונן: אפשר לקבוע הכשרה אחרת שקבע השר.

איתן כבל: אני מציע שתשבו ביניכם על-מנת לסכם את הנוסח.

איתן כבל: מי בעד סעיף 108 עם התוספות וההערות?

איתן כבל: בעד – פה אחד

איתן כבל: נמנעים – אין

<חוה ראובני: בחינות לקבלת 109.

<חוה ראובני: (א) השר, על פי הצעת מועצת מנהלי המוסכים, יקבע את תכנית הבחינות רישיון לעיסוק כאמור בסעיף 108(א)(4), ורשאי הוא לקבוע כי מי שמנוי בסעיף 108(א)(3)(א) בניהול מקצועי או (ב) יהיה פטור מהבחינות, כולן או חלקן, בתנאים כפי שיקבע.

<חוה ראובני: של מוסך (ב) השר יקבע את סדרי הבחינות, דרך קבלת תוצאות הבחינה והשגה על תוצאותיה.

איתן כבל: מי בעד סעיף 109?

איתן כבל: בעד – פה אחד

איתן כבל: נמנעים – אין

<חוה ראובני: הוראות מקצועיות 110.

<חוה ראובני: (א) בעל רישיון להפעלת מוסך ומנהל מקצועי של מוסך יפעלו בהתאם לעניין ביצוע להוראות היצרן והוראות מקצועיות שנתן המנהל בעניינים שלגביהם פעולות ברכב לא ניתנו הוראות היצרן לעניין ביצוע פעולות ברכב, ואולם אם הוראות היצרן כוללות את פרקי הזמן הדרושים לביצוע פעולות ברכב, יראו בהם כפרקי זמן מרביים.

<חוה ראובני: (ב) השר רשאי לקבוע הוראות לעניין ביצוע פעולות ברכב שיחייבו בעל רישיון להפעלת מוסך ומנהל מקצועי של מוסך.

<איתי עצמון: אני מבקש להעיר לגבי התוספת שמסומנת ב"עקוב אחר שינויים" בסעיף קטן (א).

<איתי עצמון: התוספת הזאת עוד יותר לא ברורה בעיני, גם כשקוראים את סעיף קטן (ב).

<איתי עצמון: המוסכים ומנהלים מקצועיים של מוסכים אמורים לפעול לפי הוראות היצרן.

<איתי עצמון: יכול להיות שיש עניינים שאין לגביהם הוראות יצרן.

<איתי עצמון: בסעיף קטן (ב) אתם מבקשים להסמיך את השר לקבוע הוראות לעניין ביצוע פעולות ברכב שיחייבו את המוסכים.

<איתי עצמון: מה היחס בין כל מכלול ההוראות האלו?

<איתי עצמון: הוראות מקצועיות הן הוראות נוהל?

<חוה ראובני: הוראות מקצועיות זה בתחום המקצועי הישיר, איפה שאין הוראות של יצרן, בין אם זה משהו שלגביו הוא לא נתן הוראות, בין אם זה בסוגי רכב ייחודיים כמו רכבי אספנות.

<חוה ראובני: אין לנו הוראות יצרן לגבי תחזוקה של רכב בן 40, 50 ויותר.

<איתי עצמון: מה ההוראות לפי סעיף קטן (ב)?

<חוה ראובני: הכוונה למסגרת של כללים לגבי אופי פעולה שהיא מעבר לזה.

<רונן לוי: משרד התחבורה הוציא בזמנו הנחיות על כך שאסור לחבר שתי מכוניות לרכב אחד.

<רונן לוי: יצרן לא אומר לחבר או לא לחבר.

<רונן לוי: יש דברים שיצרן לא מדבר עליהם.

<רונן לוי: משרד התחבורה צריך לתת את הסמכות למנהל להגיד למוסכים: את זה ואת זה אסור לכם לעשות.

איתן כבל: מה ההבדל בין (א) ל-(ב)?

<אבנר פלור: (א) מתייחס לרכב עצמו, מה ההוראות וההנחיות שאנחנו רוצים בתחזוקה של הרכב, בטיפול של הרכב, ו-(ב) נוגע להנחיות שאנחנו מנחים את בעל המוסך, את המנהל המקצועי בנושאים של המוסך עצמו, אם זה בציוד, במכשור, בכל מיני דברים שאנחנו אמורים שתהיה הסמכה.

<איתי עצמון: השאלה שאני הוטרדתי לגביה היא המעמד הנורמטיבי של ההוראות האלו.

<איתי עצמון: משמוסמך השר להתקין תקנות או הוראות בנות פועל תחיקתי שאמורות לחול על כל המוסכים או על סוגים של מוסכים, מה יהיה המעמד הנורמטיבי והפרסום של הוראות הנוהל האלו?

<איתי עצמון: אני מציע איזה שהוא תיקון כדי לחדד מעט את הנושא.

<איתי עצמון: אני מציע לקבוע שהמנהל יהיה רשאי לתת הוראות מקצועיות לבעל רישיון להפעלת מוסך, למנהל מקצועי של מוסך לעניין רכב מדגם או מסוג מסוים, בעניינים שאין לגביהם הוראות של היצרן, ובלבד שלא ייתן הוראות בנות פועל תחיקתי או הוראות בעניינים שלגביהם השר מוסמך להתקין תקנות.

<איתי עצמון: אם השר מוסמך להתקין תקנות, התקנות הן אלו שיחולו.

<איתי עצמון: ככל שמדובר בהוראות שהן יותר בעלות אופי פרטני, הוראות לגבי סוג מסוים - -

דוד ביטן: עד שיהיו תקנות הוא גם יכול לתת.

<איתי עצמון: בנושאים מסוימים.

<איתי עצמון: החשש שלי הוא שהוא לא יתקין, הכל יהיה בנהלים.

<אבנר פלור: השאלה היא עד איפה השר.

<אבנר פלור: אתה מבין, יש פה דברים מקצועיים.

<איתי עצמון: החוק מסמיך את השר להתקין תקנות בשורה ארוכה מאוד של נושאים.

<איתי עצמון: אם הכל יהיה בנהלים, השר לא יתקין תקנות.

<איתי עצמון: זאת לה המטרה של הצעת החוק.

<רונן לוי: זה כמו שלמפקחת על הביטוח יש יכולת להוציא הנחיות.

<רונן לוי: פה העניינים המקצועיים כל הזמן מתפתחים.

<רונן לוי: הרכב כל הזמן מתפתח, אתה לא יכול להגביל אותו.

דוד ביטן: הוא און-ליין משתנה כל הזמן.

איתן כבל: העיקרון ברור.

איתן כבל: ההסבר שלך, התוספות שלך והחידוד של רונן נותנים את התמונה השלמה.

איתן כבל: צריך לתת לזה את הניסוח.

איתן כבל: אחד הדברים הברורים בהתפתחות טכנולוגית זה שכל הזמן השר צריך להיות קשוב, לראות שינויים והתפתחויות שנובעות.

איתן כבל: לא כדאי לסגור את זה.

<יורם בונן: רק רציתי להעיר לגבי הסייג שהציע איתי.

<יורם בונן: אני חושב שאם תסייג הוראות בנות פועל תחיקתי זה יעקר את הנהלים מתוכן, כי זה לא שהוא נותן הוראה פרטנית למוסך, הוא בכל זאת רוצה שזה יחול על מוסכים דרך כלל.

<יורם בונן: אתה צודק מבחינת המדרג, אבל לגבי אותם דברים שלא יוסדרו בתקנות, אלה כן יהיו הוראות בנות פועל תחיקתי.

<איתי עצמון: השאלה אם השר מוסמך להתקין לגביהם תקנות.

<איתי עצמון: אם הוא מוסמך להתקין תקנות, שיתכבד ויתקין תקנות, כי אחרת המנהל יעקוף את כל הסמכות של השר להתקין תקנות, הוא יקבע את הכל בנהלים.

<איתי עצמון: השאלה איפה אתה שם את קו הגבול.

דוד ביטן: יש דברים שנעשים און ליין.

<איתי עצמון: סעיף קטן (ב) מדבר על ביצוע פעולות ברכב.

<איתי עצמון: זה מאוד רחב פה וגם פה.

<איתי עצמון: איפה קו הגבול?

<רונן לוי: בפעולות ברכב צריך כל הזמן את הדינמיקה.

דוד ביטן: כל עוד השר לא יתייחס בתקנות הוא יכול לעשות.

<אבנר פלור: זה לא שכל שני וחמישי נוציא עדכונים ונהלים.

<אבנר פלור: אנחנו צמודים למה שהיצרן קובע.

<איתי עצמון: החוק מחוקק לדורות, לא לעכשיו.

<אבנר פלור: אין שום סיבה שסתם נבוא ונוציא נהלים.

<אבנר פלור: במקרים מיוחדים וחריגים, כמו המקרה של כריות אוויר שאסור להתקין משומשות, יש מקום לתת.

איתן כבל: אני מבין את מה שאתם אומרים.

איתן כבל: הניסוח מסורבל, הוא לא יותר מידי רחב.

דוד ביטן: תוסיף את העניין שכל עוד אין תקנות או שהשר לא התייחס בתקנות - -

<איתי עצמון: אז הוא לא מתייחס.

דוד ביטן: אנחנו רוצים שהם ידעו מה לעשות.

<איתי עצמון: זאת שאלה של הסדרה נורמטיבית נאותה.

<יורם בונן: אולי אפשר להסמיך את המנהל לקבוע בנהלים הוראות מקצועיות.

<איתי עצמון: מה זה "הוראות מקצועיות"?

<אבנר פלור: אני אתן דוגמה.

<אבנר פלור: השר מחייב בתקנות התקנת מערכות בטיחות באוטובוסים ובמשאיות.

<אבנר פלור: יש שם הגדרה.

<אבנר פלור: בשביל היישום אנחנו צריכים להוציא הוראת נוהל לגבי איפה להתקין, מי יכול להתקין.

<אבנר פלור: אם הייתי בא ועושה תקנות לא הייתי יוצא מזה.

<אבנר פלור: אלה דברים שהם מאוד מאוד מקצועיים.

<אבנר פלור: זה ירידה לפרטים.

<איתי עצמון: אבנר, יכול להיות שבעוד 10 שנים יהיה מנהל אחר שיחליט לקבוע בנהלים, לא לחכות לתקנות.

<איתי עצמון: זה שכרגע אתה חושב שעדיף לך לעשות את זה בנהלים, זאת לא תשובה מספיק טובה.

<איתי עצמון: החוק יישאר כתוב, הסמכות תישאר כתובה.

<איתי עצמון: קו הגבול בין הוראות שקובע השר להוראות שקובע המנהל הוא מאוד מטושטש.

<חוה ראובני: השאלה היא הרזולוציה, כי בסוף זה הוראות מקצועיות של איך מחברים דבר לדבר, איך מתקינים.

<לאה ורון: בשני המקרים אתם כותבים את המילים "בעניין ביצוע פעולות ברכב".

<לאה ורון: זה מטריה מאוד גדולה ורחבה.

<לאה ורון: לא ברור מתי זה ומתי זה.

<אבי גונן: הרכבים שמגיעים היום מגיעים בטכנולוגיות מאוד מתקדמות.

<אבי גונן: יש נטייה להרבה מערכות שמשתלבות ברכב להתחבר ל-CAN BUS, שזאת מערכת תקשורת.

<אבי גונן: ההתערבות ב-CAN BUS יכולה לפעמים לתת ברקסים בלי רצון הנהג.

<אבי גונן: אנחנו קבענו היום כללים איך צריך להתחבר, איך מותר להתחבר.

איתן כבל: אבי, אנחנו לא מתווכחים, אנחנו בסך הכל מנסים למצוא את הניסוח המתאים.

דוד ביטן: אולי השר יקבע את הנושאים בתקנות, אבל בנהלים הספציפיים ניתן סמכות - -

<איתי עצמון: ההוראות המינהליות לצורך יישום התקנות שיקבע השר.

<אבנר פלור: כן, לתת לנו גמישות.

<איתי עצמון: ההוראות המקצועיות של המנהל יהיו לצורך יישום התקנות שיקבע השר.

<איתי עצמון: אני מציע שהוראות המנהל יפורסמו באתר האינטרנט של המשרד ויופצו למוסכים שמורשים לבצע את הפעולות.

איתן כבל: מאה אחוז.

איתן כבל: מי בעד סעיף 110 עם התיקונים והתוספת החכמה של חבר הכנסת ביטן?

איתן כבל: בעד – פה אחד

איתן כבל: נמנעים – אין

<חוה ראובני: פיקוח על עובדי 111.

<חוה ראובני: מנהל מקצועי של מוסך יפקח על עבודתם של העובדים העוסקים בטיפול המוסך בכלי הרכב במוסך, ובכלל זה על עמידתם בהוראות לפי סעיפים 103 עד 105 ובהוראות המקצועיות לפי סעיף 110.

<חוה ראובני: אני מזכירה ש-103 עד 105 זה להציע סוגים של מוצרי תעבורה, זה לתת הצעת מחיר ולהתקין מוצרים שמתאימים לרכב.

<זאב פרידמן: אני רוצה להתייחס לסעיף הזה ולסעיף שאחריו.

<זאב פרידמן: בצו הפיקוח מופיע היום שהאחראי על מה שקורה ברכב זה המנהל של המוסך.

<זאב פרידמן: המושג של האחריות על המנהל נשמטה מהסעיפים האלה.

<זאב פרידמן: דיברתי קודם עם חווה, אני לא יודע אם היא מסכימה או לא, אבל אני חושב שאת אותה אחריות צריך להותיר בשני הסעיפים האלה.

<אינגריד הר אבן: זאב מצטרף לעמדתי ואני לעמדתו.

<אינגריד הר אבן: בצו היה לנו סעיף שאמר שעבודה במפעל תיעשה במיומנות, מקצועיות ובאחריות המנהל המקצועי.

<אינגריד הר אבן: אנחנו לא בורחים מאחריות, אנחנו רוצים את האחריות.

<אינגריד הר אבן: האחריות היא גם סמכות.

<אינגריד הר אבן: אנחנו רוצים להחזיר את הסעיף הזה.

<חוה ראובני: אנחנו לא מתנגדים.

<חוה ראובני: זה שייך לסעיף 112.

<חוה ראובני: בדיקת תקינותו 112.

<חוה ראובני: מנהל מקצועי של מוסך יאשר את תקינותן של הפעולות שבוצעו ברכב של רכב שטופל במוסך לפני מסירתו ללקוח.

<חוה ראובני: צו המוסכים קובע בסעיף 17(א) שעבודה במפעל תיעשה במיומנות מקצועיות ובאחריות המנהל המקצועי.

<חוה ראובני: זו אמירה מפורשת שהמנהל המקצועי אחראי.

דוד ביטן: פה הוא מפקח, שם הוא מאשר.

<איתי עצמון: את מבקשת להוסיף את המיומנות המקצועית.

דוד ביטן: ואחריות, לא רק מיומנות.

איתן כבל: תמצאו את הניסוח.

איתן כבל: מי בעד סעיפים 111 ו-112 עם התיקונים?

איתן כבל: בעד – פה אחד

איתן כבל: נמנעים – אין

<חוה ראובני: דיווח על ליקויים 113.

<חוה ראובני: מנהל מקצועי של מוסך ידווח למנהל או לרשות הרישוי על ליקויים ברכב בטיחותיים ברכב שהובא למוסך שלא תוקנו, העלולים לסכן את התנועה או את הבטיחות, הכל בהתאם להוראות שקבע השר, באישור הוועדה.

<אבנר פלור: זה קיים גם היום.

איתן כבל: מי בעד סעיף 113?

איתן כבל: בעד – פה אחד

איתן כבל: נמנעים – אין

<חוה ראובני: חובת נוכחות 115.

<חוה ראובני: (א) המנהל המקצועי יהיה נוכח במוסך במשך שעות מתן השירות לציבור, במוסך זולת אם נכח במוסך ממלא מקומו שאישר המנהל לפי סעיף 115ב.

<לאה ורון: למה זה רק בשעות שהוא נותן שירות לציבור?

<חוה ראובני: בזמן מתן השירות, לא בזמן שהציבור נמצא שם פיזית.

<אבנר פלור: בעל הרכב לא חייב להיות שם.

<אבנר פלור: .

<חוה ראובני: (ב) על אף האמור בסעיף קטן (א), לא ייתן בעל רישיון להפעלת מוסך שירות רכב אם המנהל המקצועי של המוסך נעדר מהמוסך לתקופה עולה על 45 ימים בשנה, בין ברצף ובין במצטבר.

<חוה ראובני: זה נובע מהעובדה שהדרישות מממלא המקום הן פחותות מהמנהל המקצועי של המוסך.

<חוה ראובני: לא יכול להיות שעל הנייר יש מנהל מקצועי אחד, כשבפועל מי שמנהל מקצועי זה ממלא המקום.

<חוה ראובני: עד 45 יום היעדרויות בשנה גג.

<רונן לוי: את העניין הזה של נעדר ל-45 יום אנחנו רוצים להגדיל לתקופה של חצי שנה.

<רונן לוי: בענף הצמיגים קשה להשיג היום מנהל מקצועי.

<רונן לוי: אם המנהל המקצועי חלה, נעלם, צריך להשיג אחד אחר.

<רונן לוי: צריך את הזמן הנורמאלי לאתר ולהשיג מנהל מקצועי חדש, לכן 45 יום זה לא ישים.

<רונן לוי: אני לא מכיר מוסך שהצליח להשיג מנהל מקצועי תוך 45 יום אחרי אחד שפרש.

<רונן לוי: אנחנו חושבים שבסעיף 116 צריך להחליף או להוסיף מנהל מקצועי חצי שנה לאחר הדיווח.

יעקב פרי: מה קורה במהלך החצי שנה, לטעמך?

<רונן לוי: במהלך החצי שנה יש ממלא מקום.

דוד ביטן: אני מציע להוסיף שהמנהל יכול לאשר אורכה בעקבות פנייה ובנסיבות מיוחדות.

<אבנר פלור: מעבר ל-45 ימים?

דוד ביטן: כן.

דוד ביטן: אם הם פרסמו והם לא משיגים, או אדם הלך לניתוח ממושך.

<אבנר פלור: המנהל המקצועי או הממלא מקום חשוב שיהיו במוסך.

איתן כבל: 60 פלוס אופציה לאורכה.

<איתי עצמון: המנהל יהיה רשאי להאריך את המועד הזה בנסיבות מסוימות מעבר לתקופה של 60 ימים.

דוד ביטן: נותנים לך את שיקול הדעת.

<אבנר פלור: אבל לא יותר מ-6 חודשים.

דוד ביטן: אתה קובע אם אתה נותן או לא נותן.

<אבנר פלור: אני לא רוצה יותר מידי שיקול דעת.

יעקב פרי: אבנר, אתה צריך להיות מציאותי.

<אבנר פלור: צריך הגבלה עד כמה אני נותן.

אורי מקלב: שנה.

איתן כבל: אני חושב שלא יותר מ-6 חודשים.

<אבנר פלור: 6 חודשים מספיק?

<רונן לוי: לא תמיד, תלוי בנסיבות.

איתן כבל: אני לא יודע לתת תשובות לכל מקרה קיצון.

איתן כבל: אני יודע לקבוע את הנורמה.

איתן כבל: אתה נותן לו את הסמכות.

איתן כבל: הסמכות שלו גם ככה היא מאוד מאוד רחבה.

איתן כבל: אני מודע לבעיה שאנחנו חותכים לגמרי.

איתן כבל: לפעמים אתה לא רוצה להחליף אותו, כיוון שהוא בעל מקצוע מאוד טוב ומיוחד.

דוד ביטן: המנהל המקצועי חייב להיות אחד?

<אבנר פלור: עקרונית כן, אבל יכול להיות יותר.

דוד ביטן: אם אדם חלה בסרטן והוא שנה ייעדר, למה אי אפשר לאשר 2?

<אבנר פלור: אין בעיה.

<אבנר פלור: אפשר לאשר גם 3.

<חוה ראובני: המינימום הוא אחד.

<חוה ראובני: האם מדובר בחצי שנה או בחצי שנה נוספת?

<איתי עצמון: חצי שנה נוספת.

דוד ביטן: הם יכולים למנות את ממלא המקום למנהל.

איתן כבל: זה לא נותן לו אוטומט 60 יום פלוס.

איתן כבל: הנחת העבודה שהוא בא אליו לבדוק.

איתן כבל: נתנו לו את מרחב המחיה שבו הוא יכול לפעול.

איתן כבל: גם במקרה שיש סיטואציה לא נעימה, מישהו צריך לנהל את המוסך, עם כל הכבוד לכל הבעיות שיכולות להיות, ואנחנו מאחלים לכולם שהכל יהיה בסדר.

איתן כבל: מי בעד סעיף 115 עם התוספות והשינויים, ירים את ידו?

איתן כבל: בעד – פה אחד

איתן כבל: נמנעים – אין

איתן כבל: מסירת מידע 115א.

איתן כבל: (א) מנהל מקצועי של מוסך יפרסם באתר האינטרנט של המוסך, אם קיים, מידע אודות מחיר שעת העבודה במוסך, כולל מס ערך מוסף, ואת המחיר הכולל לצרכן של מוצרי התעבורה שהוא מתקין, והכל כפי שקבע השר, באישור הוועדה;

איתן כבל: למה זה "אם קיים"?

<חוה ראובני: לא לכל מוסך יש אתר אינטרנט.

איתן כבל: אני טוען שאתר אינטרנט היום זה כמו שלט בחוץ.

<אבנר פלור: שמישהו ירכז להם את זה.

<רונן לוי: אנחנו יודעים שלמעל 3000 מוסכים אין אתרים.

איתן כבל: אני חושב שאתר אינטרנט נותן פעם אחת שקיפות, פעם שנייה נותן לנו כלקוחות את היכולת להבין מה קורה במרחב.

איתן כבל: כשאתה יושב בבית אתה רוצה לראות איפה אתה רוצה לטפל במזגן שלך.

איתן כבל: אתה יכול להיכנס ולראות את הדברים האלה.

איתן כבל: לי ברור שתוך כמה שנים אין מצב שלמישהו שירצה להיות במשחק לא יהיה אתר.

איתן כבל: לחש פה איתי שנבנה פה מנגנון הפוך, ניתן פה פטור.

איתן כבל: אם מישהו בא והצליח להוכיח באותות ובמופתים שלא מתאים לו, שהוא לא רוצה, שהוא לא יכול, יינתן לו פטור לתקופה.

<איתי עצמון: אני מציע שהמנהל, בהחלטה מנומקת בכתב, יהיה רשאי לפטור בעל רישיון להפעלת מוסך מהחובה להפעיל אתר אינטרנט, לרבות בשל היקף פעילותו של המוסך.

<איתי עצמון: השאלה אם הפטור אמור להיות לתקופה או בכלל.

<אבנר פלור: בסעיף 99 כתבנו את המילים "או באמצעות אתר אינטרנט של עוסק אחר".

<אבנר פלור: פה אני לא יכול להגיד עוסק אחר.

<אבנר פלור: השאלה אם אפשר גם פה שיהיה אתר כללי שהוא יוכל פרסם לשם השקיפות.

דוד ביטן: תעשו אתר שלכם.

איתן כבל: אם יקום איזה גוף שישלמו לו על מנת שיעלה את כל המוסכים הקטנים, כמו שוק "קח תן" - אני לא רוצה למנוע את זה.

דוד ביטן: תוריד את המילים "אם קיים".

<איתי עצמון: או באתר של עוסק אחר?

דוד ביטן: לא עוסק אחר, באתר מיוחד שהוקם על ידי המשרד.

איתן כבל: לא על ידי המשרד.

איתן כבל: גוף שירצה להקים.

דוד ביטן: אתר ייעודי וחליפי.

<אבנר פלור: גם וגם.

<איתי עצמון: אנחנו נמחק את המילים "אם קיים" כך שזה יהיה באתר אינטרנט של המוסך או באתר אינטרנט של עוסק אחר, ונוסיף את סמכות המנהל לתת פטור.

<חוה ראובני: (ב) מנהל מקצועי של מוסך יעביר את המידע כאמור בסעיף (א) למנהל במועדים שיקבע השר.

<חוה ראובני: אנחנו רוצים להקים אצלנו מערכת של השוואות מחירים.

<רונן לוי: שיועיל משרד התחבורה ויקים.

<רונן לוי: מה זה קשור אלינו?

<רונן לוי: למה החוק מחייב אותנו לעשות משהו שאנחנו לא יכולים?

<רונן לוי: אין בעולם, וכבודו יכול להיכנס לאתרי המוסכים בכל העולם, אתר אחד של מוסך שמפרסם מחיר של מוצרי תעבורה.

<רונן לוי: המוסך משיג מוצרי תעבורה בכל מקום.

<רונן לוי: יש מאות מיליונים של מוצרי תעבורה ומחירים.

<רונן לוי: מי שצריך לעשות את זה ולהציג את המחירים של החלפים, כמו שקורה בכל העולם, זה מי שמשווק אותם, אם זה היבואנים, היצרנים.

<יורם בונן: אני לא כל כך מבין למה החובות כאן מוטלות על המנהל המקצועי של המוסך, אלה עניינים כספיים.

<יורם בונן: זה לא האתר שלו, זה האתר של המוסך.

<יורם בונן: יש ישות משפטית שנקראת המוסך.

<יורם בונן: החובה צריכה להיות על המוסך, לא על המנהל המקצועי.

<חוה ראובני: צודק.

<איתי עצמון: כלומר, במקום מנהל מקצועי של המוסך, בעל רישיון להפעלת מוסך.

אורי מקלב: הייתי משאיר רק את סעיף (ב).

אורי מקלב: ככל שיש לו את המידע הוא צריך להעביר.

אורי מקלב: אני רוצה שיהיו לו הרבה הצעות מחיר של כל מיני מוצרי תעבורה, כדי שעם זה הוא יוכל לפעול בהשוואת מחירים.

אורי מקלב: כדי להגיע לדבר הזה לא צריך את המוסכים, אבל אי אפשר לעשות את זה בלעדיהם.

דוד ביטן: הם רוצים לעשות את זה כחובה.

אורי מקלב: הוא לא יכול לחייב את מה שאין לו.

דוד ביטן: יכולים לעשות אתר חליפי.

אורי מקלב: אנחנו מדברים על כל מוצרי התעבורה.

איתן כבל: אני מציע שתעשו משהו לטובת הציבור.

איתן כבל: ההיפך, זה יקבל משנה תוקף.

איתן כבל: אני מציע שהמשרד שלכם יעלה אתר לצורך פרסום המידע.

איתן כבל: אם זה יהיה בצורה כזאת, כל בעל מוסך יחשוב פעמיים אם הוא עושה פויילישטיקים בעניין הזה.

<אבנר פלור: השאלה מה הם יכולים להעביר למנהל.

<אבנר פלור: רונן אומר שאת המחיר הכולל של מוצרי התעבורה הוא לא יכול להעביר.

<רונן לוי: לא אמרתי את זה.

איתן כבל: הוא אמר שכדי לבצע את הפעולה הזאת העלות הנדרשת היא עלות מאוד מאוד גבוה.

<דני הולנדר: העניין של האתרים כרוך בהוצאות.

<דני הולנדר: זה רק מחזק את העובדה שעכשיו להקים דבר כזה גם על אלה שאנחנו רוכשים מיבואן יעלה הרבה מאוד כסף.

איתן כבל: למשרד, לדעתי, יש יכולת להרים אתר כזה.

איתן כבל: נרוויח שתי ציפורים, כיוון שזה יגרום לכך שהמידע שיועבר יהיה מידע יותר מדויק, נגיש.

<רונן לוי: זה גם יעזור לנו.

<זאב פרידמן: אדוני היושב-ראש, זה גם יקל על הצרכנים, משום שתהיה להם כתובת אחת לקבל את כל המידע.

איתן כבל: דרך אגב, בעולמי הצרכנות המקבילים הולכים לכיוון הזה של לייצר מקום אחד שבו אתה יכול לעשות את ההשוואות השונות.

<חוה ראובני: אנחנו בעד זה.

<חוה ראובני: עצם העובדה שלמפקח על הביטוח יש אתר שהוא משווה מחירי ביטוח, לא בא במקום זה שחברות הביטוח עצמן מפרסמות את המידע.

<חוה ראובני: זה בנוסף.

איתן כבל: לא הבנת אותי.

איתן כבל: יש את החובה שמתקיימת, שאני משאיר אותה עם האתרים, לפרסם את הכל.

איתן כבל: אומר רונן שבכל הקשור לפרסום המגוון הבלתי נגמר של החלפים - יש לו כל כך הרבה סוגים של חלפים - העלויות המושתות על המוסך הן עלויות גבוהות מאוד.

איתן כבל: זה כל העניין.

איתן כבל: זה לא אמור לבטל.

<רונן לוי: אנחנו נשמח אם משרד התחבורה יפתח כזה אתר.

<אבנר פלור: בסעיף 99 מופיע הפרסום של האתר לגבי מוצרי תעבורה.

<אבנר פלור: מה המוסך יפרסם באתר האינטרנט שלו לפי הסעיף הזה?

איתן כבל: מה זה מאגר מרכז חלפי רכב?

<רונן לוי: מגרש שמפרק מכוניות ומוכר את מוצרי התעבורה המשומשים זה דבר אחד.

<רונן לוי: יכול להיות שהוא גם מייבא.

<רונן לוי: הוא ספק גדול של חלקי חילוף למוסכים.

<רונן לוי: כאלה גדולים יכולים לעשות.

<רונן לוי: הם הספקים של המוסכים.

<רונן לוי: את האוטו שנכנס למוסך אני בודק ואני מציע לגביו שתי הצעות מחיר.

<אבנר פלור: מה אתה מציע לו?

<רונן לוי: מה שאני משיג.

<רונן לוי: עכשיו נכנס יונדאי, דקה אחר כך נכנס קאיה, דקה אחרי זה נכנס סובארו.

<רונן לוי: איך אתה רוצה שאני אשלוט על כולם?

<רונן לוי: איפה אני אעשה את כל המחירים, גם החליפי, גם המקורי?

<רונן לוי: אני פונה לספקים שאנחנו עובדים איתם, הם יודעים לתת לי הצעות מחיר.

<רונן לוי: אין לי את כל ה-data הזה.

<אבנר פלור: נבדוק את זה.

איתן כבל: אתרי האינטרנט וכל מה שדיברנו עליו קודם נשאר.

איתן כבל: אבנר, אני חושב שהדבר הנכון הוא שאתם כמשרד תטפלו בזה.

איתן כבל: אני חושב שגם ציבורית וצרכנית זה נכון.

איתן כבל: כתוב שבפני עיוור לא תיתן מכשול.

איתן כבל: פה אני מכשיל אותו בהגדרה.

איתן כבל: אם זה ייכתב זאת תהיה כמעט אות מתה, כי כל היום אתה תרדוף אחרי מוסכים בשאלה אם הם העלו את הבורג ההוא, האם הם הביאו את זה מ-3 מקומות או ממקום אחד.

דוד ביטן: יכול להיות שצריך לבטל את הסעיף הזה בכלל.

<אבנר פלור: גם אנחנו חושבים.

<אבנר פלור: אנחנו נחזור אליך, אדוני היושב-ראש.

דוד ביטן: מי שרוצה לבדוק הולך לכמה מוסכים.

איתן כבל: זאת הבעיה.

איתן כבל: אנחנו רוצים לעזור לאזרח.

דוד ביטן: לא בטוח שאתה עוזר לו, כי יש השוואות מחירים.

איתן כבל: בכל דבר אתה עושה את זה.

דוד ביטן: לא כשזה מונח מול העיניים.

איתן כבל: הנחת העבודה היא שבמשרד יושבים אנשים נבונים.

איתן כבל: אתה חושב ששופרסל או כל אחד מהגופים שיש היום לא יושב כל היום?

איתן כבל: נכון, אתה עושה לו אולי עבודה יותר קלה.

דוד ביטן: יש הבדל בין גופים מוסדיים למוסכים קטנים.

<רונן לוי: מוסך שיש לו 3 עובדים יכול ליהנות מזה?

איתן כבל: אני לא רוצה סתם לייצר מצב של אות מתה.

דוד ביטן: מי שרוצה לפרסם יפרסם, מי שלא לא.

דוד ביטן: שלא תהיה חובה.

<אבנר פלור: נבחן את האפשרות לביטול הסעיף.

איתן כבל: סעיף 115א לא אושר.

<חוה ראובני: אישור ממלא מקום 115ב (א) המנהל לא יאשר לאדם כממלא מקום למנהל מקצועי של מוסך, למנהל מקצועי של לשם קיום התנאי כאמור בסעיף 100(א)(4), אלא אם כן אותו אדם מוסך הוא בעל רישיון לניהול מקצועי של מוסך, או שהתקיימו באותו אדם\

כל אלה: הוא בעל תעודת מקצוע, במקצוע ובסוג כפי שקבע השר, לאחר התייעצות עם שר הכלכלה (בסעיף זה – תעודת המקצוע); תעודת המקצוע המתאימה לסוגי הרישיונות לפי סעיפים 100, 101-108; הוא בעל ניסיון בעבודה במוסך בהתאם לתעודת המקצוע בתקופה שלא תפחת מחמש שנים; המנהל המקצועי הצהיר בכתב כי לאותו אדם יש יכולת מקצועית, ניסיון והכשרה מספיקים כדי למלא את מקומו.

כל אלה: (ב) השר רשאי לקבוע נסיבות מיוחדות שבהן ממלא מקום של מנהל מקצועי של מוסך יהיה פטור מלמלא אחר התנאים כאמור בסעיף קטן (א)(1) עד (3), כולם או חלקם, בהתחשב בין היתר בסוג המוסך, במספר העובדה במוסך, בהיקף העבודה המתבצעת במוסך או בסוג הפעולות ברכב המתבצעות בו.

כל אלה: הודעה על מילוי 116.

כל אלה: נעדר מנהל מקצועי של מוסך מעבודתו במוסך, יודיע על כך בעל רישיון מקומו של מנהל להפעלת מוסך למנהל, בכתב וללא דיחוי, וימסור לו את שם ממלא מקצועי של מוסך מקומו; הודעה לפי סעיף זה יכול שתימסר באמצעות דואר אלקטרוני.

אורי מקלב: למה פחות מהמנהל המקצועי?

<חוה ראובני: הדרישות פחותות.

<חוה ראובני: הוא לא עובר בחינות, הוא לא עובר קורס הכשרה ייעודית.

<יורם בונן: יש לי הערה לסעיף 115ב(א)(1).

<יורם בונן: צריך לשקול אם לעשות את אותו תיקון שנעשה קודם לגבי ההכשרה הנוספת.

<איתי עצמון: הכשרה אחרת.

<יורם בונן: אני לא בטוח שכאן זה חיוני, בגלל סעיף קטן (ב).

<יורם בונן: זה לשיקול הוועדה.

<יורם בונן: לגבי 116, הנוסח "נעדר מנהל מקצועי" נראה לי רחב מידי.

<יורם בונן: אולי צריך שזה יהיה מעל פרק זמן מסוים.

<יורם בונן: מה הפירוש המילה "נעדר"?

<יורם בונן: הוא יצא רגע וחזר?

<דפנה עין דור: זה בתנאי שהוא מינה ממלא מקום.

<איתי עצמון: מה אם הוא יוצא לשעה?

<אבנר פלור: הכוונה היא לא כשהוא הולך להפסקת צהריים.

<אבנר פלור: איזה נוסח אתה מציע?

<יורם בונן: מעל 24 שעות?

<חוה ראובני: מעל יום עבודה.

איתן כבל: אני מתכוון להיעדרות שכבר פוגעת בפעילות המקצועית של המוסך.

איתן כבל: אני לא יודע להגדיר את זה.

דוד ביטן: מנהל מקצועי נעדר יום אחד כי הוא היה חולה.

איתן כבל: לא קרה כלום.

דוד ביטן: הוא צריך שממלא המקום יהיה מאושר מקודם, כי אחרת הוא צריך לפנות אליך ולקבל איזה שהוא אישור, נכון?

<אבנר פלור: כן.

דוד ביטן: אם הוא לא פנה מראש כדי לאשר, מה המצב?

<חוה ראובני: לפי סעיף 100 זה מאושר בשלב הרישיון.

דוד ביטן: אם יש ממלא מקום קבוע, מה הבעיה?

<חוה ראובני: בתנאי שהוא נעדר 60 יום.

דוד ביטן: לפי תנאי השירות חייב להיות לו ממלא מקום קבוע, אחרת הוא צריך לסגור את המוסך.

איתן כבל: גם סגן הרמטכ"ל יכול להחליף את הרמטכ"ל לתקופת זמן מוגבלת.

איתן כבל: הוא לא נהייה רמטכ"ל.

איתן כבל: זה כמו בסעיף שבו אמרנו שיש 60 ימים.

איתן כבל: 60 ימים זה זמן סביר.

דוד ביטן: אם יש לו קבוע, זה לא משנה כמה זמן.

<דפנה עין דור: איך הוא סופר את מספר הימים שהוא נעדר?

<דפנה עין דור: אם הוא לא דיווח לנו, הוא סופר את זה בלב.

איתן כבל: אני אומר שאחרי 60 יום הוא יצטרך לדווח.

<לאה ורון: לשם זה יש לכם פקחים.

דוד ביטן: לפי הניסוח של הסעיף הקודם הוא חייב להודיע על כל יום שהוא נעדר, אין פה ויכוח.

דוד ביטן: הוא לא צריך להודיע על 4 שעות.

דוד ביטן: יש חובת הודעה.

איתן כבל: הנחת העבודה היא שאתה צריך לקצוב את הנקודה המקסימאלית שעד אליה הוא נעדר, כי הנחת העבודה היא שיש ממלא מקום קבוע שנכנס במקומו.

איתן כבל: אם הוא נעדר 60 יום מהעבודה, הוא צריך לדווח.

<איתי עצמון: כל בעל רישיון להפעלת מוסך יצטרך להודיע מראש מי ממלא המקום הקבוע?

<חוה ראובני: זה היה בסעיף 100.

<איתי עצמון: אם זה כך, מה הבעיה?

<אבנר פלור: אנחנו מטילים את האחריות על בעל רישיון למוסך.

דוד ביטן: המילים "ללא דיחוי" מיותרות.

איתן כבל: הודענו שיש ממלא מקום, אנחנו יודעים מי ממלא המקום.

איתן כבל: אם חלפו 60 יום ועדיין המנהל לא חזר לעבודתו, יודיעו - -

דוד ביטן: יש פה בעיה.

דוד ביטן: החוק מדבר על 60 יום עם אפשרות להאריך, נכון?

דוד ביטן: זה אומר שהוא לא מדווח על הימים האלה בכלל.

דוד ביטן: חובת הדיווח חייבת להיות בחוק, אבל בלי לכתוב את המילים "ללא דיחוי".

איתן כבל: העניין הזה של מדווח או לא מדווח הוא נכון לגבי כל עניין.

דוד ביטן: אתה רוצה שהוא יודיע בסוף ה-60 יום?

איתן כבל: כן.

דוד ביטן: אני חושב שצריך דיווח כל חודש.

איתן כבל: זה מיותר.

דוד ביטן: אם עכשיו הוא לא היה, הוא לא יודיע להם.

<חוה ראובני: אנחנו מציעים שבעל המוסך ישמור תיעוד על ימי ההיעדרות שלו מהמוסך.

איתן כבל: מה זה "תיעוד"?

איתן כבל: מה, הוא יצלם את עצמו בבית שוכב?

<חוה ראובני: שיתעד שהוא מעביר כרטיס.

איתן כבל: אין שעון נוכחות במוסך.

<חוה ראובני: אני לא יודעת אם יש.

<רונן לוי: יש ויש.

איתן כבל: אצל כולם יש?

איתן כבל: אני מודיע לך שאצל רובם המכריע אין.

<חוה ראובני: המנהל המקצועי יהיה חייב ברישום היעדרויות.

<חוה ראובני: נניח שלקוח היה ביום מסוים, קיבל שירות לא טוב, ויצא משם עם רכב לא תקין.

<חוה ראובני: כשמגיעה אלי תלונה, איך אני אדע למי לפנות אם אני לא אדע מי היה באותו יום?

דוד ביטן: צריכה להיות חובת רישום.

<רונן לוי: אנחנו מסכימים על פרק זמן לא יותר מידי ארוך, כדי שלא יתחילו הונאות בהעברות לטסטים.

איתן כבל: צודק.

<רונן לוי: אנחנו מסכימים שזה יהיה פרק זמן סביר, אבל זה צריך להיות שינוי משמעותי.

<רונן לוי: אם הוא יצא עכשיו לרופא שיניים - -

דוד ביטן: מדובר בחוק על יום, לא על שעה.

דוד ביטן: רק אם הוא לא נמצא כל היום אתה מדווח עליו.

דוד ביטן: אם לא, אז לא.

<רונן לוי: מדברים על שני מקרים שונים.

<רונן לוי: מקרה אחד שהוא פרש, יצא לפרק זמן ארוך.

איתן כבל: חברים יקרים, אנחנו מייצרים מפלצת בסעיף הזה.

איתן כבל: כשמדברים על רגולציה מיותרת, זה כשבירוקרטיה מתחבאת לה תחת סעיף רגולציה.

איתן כבל: אתה בונה פה מפלצת.

איתן כבל: זה הרבה מעבר לכך שאתה גוזר גזירה שהציבור לא יכול לעמוד בה.

איתן כבל: אני אתחיל להגיד לו: תשמע, תרשום, תלך?

איתן כבל: אם עם עובד המדינה כשהוא מחתים כרטיס אתה לא מצליח ויש לך בלגן עם זה, קל וחומר עם מוסכים שפרוסים לך באלפים.

דוד ביטן: מה אתה רוצה?

איתן כבל: אני לא יודע.

איתן כבל: אני טוען שהסעיף הזה מיותר.

איתן כבל: אם אני תובע אותך, ממילא חובת ההוכחה מוטלת עליך.

איתן כבל: חובה עליך להוכיח שהוא היה במקום העבודה, או שהיה ממלא המקום שלו באותו זמן .

<חוה ראובני: איך אני אדע שלא חרגו מה-60 ימים?

איתן כבל: זה כמו שאתם לא יודעים הרבה דברים.

איתן כבל: בשביל זה שיהיו יותר מ-10 פקחים.

דוד ביטן: אם ה-60 יום חורג ל-90 יום, זה אות מתה.

<יורם בונן: אני מציע, אל"ף, דיווח תקופתי, ובי"ת, אם אתה מגיע לסף של ה-60 יום, תודיע.

דוד ביטן: צריך להיות רישום.

איתן כבל: זו בירוקרטיה.

דוד ביטן: העניין הוא מהותי, כיוון שלמנהל המקצועי הזה יש אחריות.

דוד ביטן: הוא הסמכות.

איתן כבל: אני מעלה להצבעה את סעיף 115ב.

איתן כבל: מי בעד?

איתן כבל: בעד – פה אחד

איתן כבל: נמנעים – אין

איתן כבל: ל-116 נחזור אחרי ההפסקה.

איתן כבל: תנסו להיות יצירתיים.

דוד ביטן: אני מבקש שבסעיף 116, במקום המילים "ללא דיחוי" יהיה כתוב "תוך זמן סביר", ושתהיה חובה על המוסך לעשות איזה שהוא רישום שהמנהל יוכל לקבל אותו אם הוא יהיה מעוניין בכך.

דוד ביטן: החוק מדבר על היעדרות של 45 ימים, הוא לא מדבר על חלקים מיום.

<איתי עצמון: תוך כמה זמן יידרש המוסך לשמור את הרישום הזה?

<אבנר פלור: איך ששומרים היום את החומרים.

<אבנר פלור: מדובר בשנה?

<יורם בונן: שנה.

<אבנר פלור: בלי להעביר למנהל.

דוד ביטן: בלי להעביר.

דוד ביטן: אם אתה תבקש, הוא ייתן לך.

דוד ביטן: מי בעד סעיף 116 עם התיקון?

דוד ביטן: בעד – פה אחד

דוד ביטן: נמנעים – אין

<חוה ראובני: המועצה המייעצת 117.

<חוה ראובני: (א) השר ימנה מועצה מייעצת לעניין מנהלים מקצועיים של מוסכים לעניין מנהלים (בסימן זה – המועצה) שחבריה הם כמפורט להלן, וביניהם תיכלל מקצועיים של אישה אחת לפחות; מוסכים שלושה עובדים של המשרד, בעלי ידע וניסיון מתאימים לתפקידי המועצה, ואחד מהם יהיה היושב-ראש; עובד של משרד הכלכלה, לפי המלצת שר הכלכלה; שני חברים בעלי רישיון מנהל מקצועי של מוסך, לפי המלצה

<חוה ראובני: (ב) השר ימנה ממלא מקום לכל אחד מחברי המועצה, שיתקיימו

<חוה ראובני: (ג) חברי המועצה יתמנו לתקופה של שלוש שנים וניתן לשוב ולמנותם

<חוה ראובני: של המשרד; ההרכב העדכני של המועצה יפורסם באתר האינטרנט

<חוה ראובני: ה) על המועצה ועל חבריה יחולו הוראות סעיפים 53א עד 53ה, לעניין

<חוה ראובני: על חברי המועצה שאינם עובדי המדינה ותוקף פעולות, והכל בשינויים

יעקב פרי: למה מספר זוגי, למה 6 חברים?

יעקב פרי: בדרך כלל נוהגים לעשות מועצות שיהיה בהם מספר בלתי זוגי, כי בין כה וכה אתם נותנים לממשלה רוב.

יעקב פרי: יש 3 עובדים של המשרד, עובד של משרד הכלכלה, ו-2 של המוסכים.

דוד ביטן: הם מקבלים את זה שיהיה זוגי.

<חוה ראובני: תפקידי המועצה 118.

<חוה ראובני: (א) המועצה תייעץ למנהל או לשר, לפי העניין, בעניינים אלה:

<חוה ראובני: המייעצת לעניין מנהלים מקצועיים (1) תכנית בחינות להסמכת מנהלים מקצועיים של מוסך, של מוסכים תכנית לימודים לקורס ניהול מקצועי של מוסך ותכניות וסמכויותיה להשתלמויות מקצועיות; 2) קביעת הוראות מקצועיות לפי סעיף 110; 3) קביעת כללים כאמור בסעיף 17(ב) ו-(ג).

<חוה ראובני: (ב) המועצה תבחן את המועמדים לקבלת רישיון מנהל מקצועי של מוסך, בעצמה או על ידי בוחנים שמינתה לכך לפי הוראות סעיף קטן (ג), ותודיע למנהל על עמידת המועמדים במבחנים כאמור בסעיף 108(א)(4).

<חוה ראובני: (ג) השר יקבע הוראות לעניין דרישות כשירות וניסיון מקצועי של בוחנים כאמור; על בוחנים כאמור בסעיף קטן (ב), שאינם עובדי המדינה, יחולו הוראות חוק העונשין, התשל"ז-1977, לעניין עובדי ציבור.

<חוה ראובני: לאור הערת חבר הכנסת פרי, אולי נציע שימונה גם נציג ציבור.

<איתי עצמון: שמה המומחיות שלו?

<דפנה עין דור: כמו במועצה מייעצת, נציג ארגון הצרכנים.

<איתי עצמון: בפסקה (3) נוסיף עוד חבר.

<לאה ורון: 3 חברים בעלי רישיון מנהל מקצועי של מוסך.

<דפנה עין דור: צריך להוסיף 2 נשים.

דוד ביטן: אולי אישה אחת.

דוד ביטן: כמה נשים מומחיות בתחום הזה?

דוד ביטן: אין הרבה מומחיות בתחום.

<רונן לוי: יש לנו כמה מנהלות מוסך מצוינות.

דוד ביטן: אתה רוצה 2?

<רונן לוי: אחת.

דוד ביטן: נעשה 3, כאשר לפחות אחת היא אישה.

דוד ביטן: כל אחד ימנה אישה, לא רק המשרד ימנה.

<רונן לוי: עוד נציגה אחת למוסכים שתהיה אישה.

<יורם בונן: כשנדון הסעיף לגבי המועצה המייעצת לייבוא רכב, ההצעה של משרד התחבורה לא כללה נציגים של היבואנים.

<יורם בונן: כאן יש נציגים של המוסכים.

<יורם בונן: אנחנו לא מתנגדים שיהיו כאן נציגים של המוסכים.

דוד ביטן: אתה רוצה שתהיה שוויוניות.

<יורם בונן: עמדת הוועדה הייתה שאם ייכללו גם במועצות האחרות - -

דוד ביטן: אני לא זוכר את העמדה.

<איתי עצמון: מעבר לפן הפורמאלי של הסעיף לעניין מועצת יבואני רכב שאושר, השוני בין המועצות הוא בכל זאת, אני חושב, מצדיק איזה שהוא שינוי גם בעניין הזה.

<איתי עצמון: המועצה לעניין יבואנים אמורה לטפל בתלונות של צרכנים.

<איתי עצמון: כאן המועצה אמורה למלא תפקידים שקשורים ממש להסדרת העיסוק במקצוע.

דוד ביטן: יש הבדל בין המועצות.

<איתי עצמון: יש הבדל משמעותי בין התפקידים.

<איתי עצמון: יש לי הערה לגבי סעיף 118.

<איתי עצמון: אני מוכרח לומר שאני לא מכיר מודל שבו מועצה מייעצת ממלאת תפקיד אופרטיבי של בחינת מועמדים לקבלת רישיון שמוסדר על ידי המדינה.

<איתי עצמון: איך היא יכולה לעשות את זה?

דוד ביטן: על ידי בוחנים.

<איתי עצמון: בעצמה, או על ידי בוחנים.

<איתי עצמון: המועצה מתכנסת ובוחנת מועמד מועמד?

<איתי עצמון: איך בדיוק התהליך הזה עובד?

<יורם בונן: מה שמשמיט את הבסיס גם מתחת לנימוק הקודם.

<משה קירמאייר: המועצה לא בוחנת, היא מסמיכה את הבוחנים לבחור מטעמה.

<לאה ורון: זה מה שכתוב בחוק.

דוד ביטן: אז תכתוב, כי כתוב שהיא תבחן בעצמה או על ידי בוחנים.

דוד ביטן: צודק היועץ המשפטי, שיהיה כתוב שהיא תבחן באמצעות בוחנים.

דוד ביטן: מי מאשר?

<איתי עצמון: זאת השאלה הבאה.

<איתי עצמון: לעניין מינוי הבוחנים, אני לא כל כך מבין איך המועצה היא זאת שמסמיכה את הבוחנים.

<איתי עצמון: השר יקבע את דרישות הכשירות של הבוחנים בתקנות, אבל איך המועצה תבחר או תמנה את אותם בוחנים?

<איתי עצמון: אני חושב שזאת סמכות שצריכה להיות של המנהל, לא של מועצה שהתפקיד שלה הוא יותר תפקיד מייעץ.

<אבנר פלור: הכוונה שהם ממליצים, כאשר מי שקובע זה המנהל.

<דפנה עין דור: בסוף של סעיף קטן (ב).

דוד ביטן: למה צריך את התהליך הזה?

<איתי עצמון: יש שתי שאלות.

<איתי עצמון: יש את עניין המועמדים - -

דוד ביטן: היא צריכה לקבוע את הכללים.

דוד ביטן: מי שבודק זה אתה.

דוד ביטן: אתה רוצה למנות מישהו שיבחן ויביא לך לאישור?

דוד ביטן: אין בעיה.

דוד ביטן: למה זה צריך לבוא למועצה בכלל?

<אבנר פלור: שהם יקבעו את הכללים.

דוד ביטן: אתה תעשה את זה באמצעות בוחנים.

<איתי עצמון: אני שואל לגבי הבוחנים.

<איתי עצמון: יש כאן דרישות כשירות שאמור לקבוע השר בתקנות לעניין הבוחנים.

<איתי עצמון: מי מסמיך או ממנה את הבוחנים האלה?

דוד ביטן: זה באמצעות מכרז?

<אבנר פלור: לא.

דוד ביטן: אז מה זה הבוחנים האלה?

דוד ביטן: הם עובדי המשרד?

<אבנר פלור: זה מחוץ למשרד.

<איתי עצמון: מי מסמיך אותם?

<איתי עצמון: מי בודק אם הם יעמדו בדרישות הכשירות שיקבע השר בתקנות?

<משה קירמאייר: המועצה.

<איתי עצמון: המועצה תתכנס ותבחן מועמד מועמד?

דוד ביטן: במכרז?

<משה קירמאייר: במצב הקיים יש ועדת הסמכה שהיא משהו שדומה למועצה.

יעקב פרי: זאת ועדת הסמכה של המשרד?

<משה קירמאייר: כן, זאת ועדת הסמכה של המשרד.

יעקב פרי: אין בה גורמים שאינם עובדי משרד התחבורה.

<משה קירמאייר: יש את איגוד המוסכים או נציגים של ההסתדרות.

<משה קירמאייר: במצב של היום יש ועדת הסמכה שבנויה מיושב-ראש ועדה שהוא עובד משרד התחבורה, משני חברים ממשרד התחבורה, ומשני נציגים של איגוד המוסכים או ההסתדרות.

דוד ביטן: על כמה בוחנים מדובר?

<משה קירמאייר: כ-50 בוחנים.

דוד ביטן: זה הרבה.

<משה קירמאייר: יש הרבה מקצועות.

דוד ביטן: לכמה זמן הם מתמנים?

<משה קירמאייר: ל-3 שנים.

דוד ביטן: אז אין בעיה.

<איתי עצמון: מה אם יגישו לכם 200 אנשים – הם כמובן עומדים באותן דרישות כשירות שנקבעו בתקנות - מועמדויות לתפקידי בוחנים?

<משה קירמאייר: ממיינים אותם.

<לאה ורון: תשב המועצה ותקבע.

דוד ביטן: 50 זה לא הרבה.

דוד ביטן: פעם אחת היא יושבת וגומרת.

<יורם בונן: בעקבות ההסבר של איתי, מי הגוף שדן בתלונות על מוסכים?

דוד ביטן: אני חושב שהמנהל.

<אבנר פלור: פה לא.

<אבנר פלור: זה רק מקצועי.

<איתי עצמון: זה לא כתוב באף סעיף.

דוד ביטן: משרד התחבורה דן.

<איתי עצמון: צריך יהיה לעגן את זה בחקיקה.

דוד ביטן: אתה צודק, אין את זה בשום מקום.

דוד ביטן: נוסיף סעיף.

<איתי עצמון: מה בעניין טיפול בתלונות צרכנים?

דוד ביטן: אני חושב שצריך.

<איתי עצמון: לגבי יבואנים יש סעיף.

דוד ביטן: למה שלא תכניסו פה שהמנהל ידון ותהיה זכות ערעור למועצה?

<חוה ראובני: המנהל צריך לבדוק.

דוד ביטן: למה ביבואנים זה לא המנהל?

<חוה ראובני: ביבואנים זה הרבה יותר מתלונות ציבור.

<חוה ראובני: המועצה המייעצת של היבואנים דנה גם בסירוב לתת רישיון רכב, התלייתו וביטולו.

<חוה ראובני: יכול להיות שיבואן אחד ישב לדון בתוקף הרישיון של היבואן המתחרה שלו.

<חוה ראובני: פה אנחנו מדברים בייעוץ, לא בהחלטות פרטניות.

<חוה ראובני: זה הרבה יותר רחב.

<איתי עצמון: אני מבין שבסעיף 118 אין תיקונים.

דוד ביטן: אין תיקונים.

דוד ביטן: תיקונים יש ב-117.

דוד ביטן: נוסיף את סעיף 116א.

<איתי עצמון: או מיקום אחר.

דוד ביטן: או מיקום אחר, שבו יהיה כתוב שבתלונות כנגד מוסכים ידון המנהל ויחליט.

<אביטל בגין: המנהל בוודאי מוסמך לקבל תלונות ולהחליט על פיהן.

<אביטל בגין: על פיהן הוא גם יכול לקבל את ההחלטות השונות שלו.

<אביטל בגין: דווקא כשאתה מוציא מהמנהל ומעביר למועצה - -

דוד ביטן: לא מעביר, משאיר.

<אביטל בגין: צריך להגיד את זה במפורש.

<אביטל בגין: אם זה לא עובר לגוף אחר, לא צריך להגיד את זה למנהל.

<איתי עצמון: בחקיקה יש מספר דוגמאות לכך שהמנהל יברר או יטפל בתלונות של צרכנים.

דוד ביטן: את יודעת למה צריך את זה?

דוד ביטן: בגלל שבנושא של היבואנים זאת סמכות של המועצה.

דוד ביטן: פה לא כתוב בכלל.

<איתי עצמון: גם שם הסמכות היא של המנהל, לפי המלצת המועצה.

<איתי עצמון: זה הסעיף שאושר.

<אביטל בגין: המקום היעיל, הנכון ובעל המומחיות הוא המנהל.

<איתי עצמון: אפשר לפנות לרשות להגנת הצרכן ולהגיד שהוא לא מטפל בתלונות של צרכנים.

דוד ביטן: אנחנו נלך על ההמלצה של היועץ המשפטי שלנו.

דוד ביטן: תנסחו את זה אחר כך.

דוד ביטן: מי בעד הסעיף שהוספנו?

דוד ביטן: בעד – פה אחד

דוד ביטן: נמנעים – אין

<חוה ראובני: סדרי הדיון 119.

<חוה ראובני: (א) יושב ראש המועצה יקבע את מועדי ישיבות המועצה, ואת סדר במועצה המייעצת יומן.

<חוה ראובני: לעניין מנהלים מקצועיים של (ב) החלטות המועצה יתקבלו ברוב קולות הנוכחים בישיבה, ובלבד מוסכים שנכחו בישיבה לפחות שלושה חברים וביניהם נציג מכל אחד מהנציגים כאמור בפסקאות (1) עד (3) שבסעיף 117(א); במקרה של קולות שקולים בהצבעה, יהיה ליושב ראש המועצה קול נוסף.

<חוה ראובני: (ג) המועצה רשאית למנות מבין חבריה ועדות משנה לכל עניין הנוגע לתפקידיה לפי חוק זה; המלצות ועדות המשנה יובאו לאישור מליאת המועצה.

<חוה ראובני: השר רשאי לקבוע הוראות בדבר סדרי עבודתה ודיוניה של המועצה; המועצה תקבע לעצמה את סדרי עבודתה ודיוניה, כל עוד לא נקבעו לפי חוק זה.

<לאה ורון: אני חושבת שהנציג של משרד הכלכלה חייב להיות בכל הישיבות.

<חוה ראובני: יש ממלא מקום.

<איתי עצמון: חובה למנות ממלא מקום.

דוד ביטן: מי בעד?

דוד ביטן: בעד – פה אחד

דוד ביטן: נמנעים – אין

פרק י"ב: הסמכת מפקחים 156.

פרק י"ב: (א) השר רשאי להסמיך מפקחים, מבין עובדי המשרד, שיהיו נתונות להם סמכויות לפי פרק זה, כולן או חלקן, לשם פיקוח על ביצוע

או חלקן: ההוראות לפי חוק זה; הוראות לפי חוק הגנת הצרכן, התשמ"א-1981 (בסעיף זה –

או חלקן: (ב) לא יוסמך מפקח לפי הוראות סעיף קטן (א), אלא אם כן מתקיימים

בו כל אלה: משטרת ישראל הודיעה, לא יאוחר משלושה חודשים מיום

בו כל אלה: ביטחון הציבור, לרבות בשל עברו הפלילי;

בו כל אלה: לו לפי פרק זה, כפי שהורה השר בהסכמת השר לביטחון הפנים,

בו כל אלה: הצרכן, כפי שהורה המנהל;

בו כל אלה: בהסכמת השר לביטחון הפנים.

בו כל אלה: אין בהוראות סעיף קטן (א) כדי לגרוע מסמכויות הפיקוח

בו כל אלה: הצרכן, לעניין רכב ומוצר תעבורה.

יעקב פרי: מה עניינו של השר לביטחון פנים?

<חוה ראובני: התפישה הכללית במשפט הישראלי היא שהמשטרה היא גורם הפיקוח והאכיפה.

<חוה ראובני: שמירת הראייה הרוחבית הזאת אומרת שגם אם אנחנו מסמיכים מפקחים נוספים שיהיו גורמים אוכפים, כפי שנראה בהמשך הפרק, עדיין נדרשת המעורבות ונדרש התיאום איתם.

<חוה ראובני: הניסיון מלמד שבדיקה מול משטרת ישראל היא בין היתר לעניין עבר פלילי.

יעקב פרי: 3 חודשים זה נצח.

<אביטל בגין: זה הסעיף הסטנדרטי.

<איתי עצמון: זה מופיע בעשרות דברי חקיקה.

יעקב פרי: כדי לראות עבר פלילי צריך ללחוץ על מקש מחשב.

<חוה ראובני: כן, אבל ברירת המחדל היא אישור.

<חוה ראובני: אנחנו לא רוצים שהתפלק – סילחו לי על הביטוי – איזה אישור שאף אחד לא התכוון אליו רק כי מישהו לא הספיק.

דוד ביטן: מי בעד סעיף 156?

דוד ביטן: בעד – פה אחד

דוד ביטן: נמנעים – אין

<חוה ראובני: סמכויות פיקוח 157.

<חוה ראובני: לשם פיקוח על ביצוע ההוראות כאמור בסעיף 156(א), רשאי מפקח – לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו; לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל על ביצוע ההוראות לפי חוק זה, לרבות תכניות פיתוח וייצור של רכב או של מוצר תעבורה; בפסקה זו, "מסמך" – לרבות פלט, כהגדרתו בחוק המחשבים, התשנ"ה-1995; לערוך בדיקות או מדידות של חומרים, רכב ומוצרי תעבורה, לבדוק תהליכי ייצור של רכב ושל מוצרי תעבורה או ליטול דגימות של חומרים, בכמות הנדרשת למילוי תפקידו, וכן למסור את המדידות והדגימות למעבדה, לשמור אותן או לנהוג בהן בדרך אחרת; (א) ליטול מוצר תעבורה לשם בדיקתו במעבדה; מוצר תעבורה שניטל לפי פסקה זו יישמר למשך תקופת הבדיקה, שלא תעלה על 90 ימים, ובתום התקופה יודיע המפקח למי שניטל ממנו המוצר או לבעליו של המוצר (בפסקה זו – בעל מוצר התעבורה) כי באפשרותו לקחת בחזרה את המוצר ממקום כפי שיודיעו לו.

<חוה ראובני: (ב) על אף האמור בפסקת משנה (א), מפקח לא יהיה חייב להשיב מוצר תעבורה לידי בעל מוצר התעבורה, אם המוצר אינו עומד בהוראות כל דין לפי בדיקת המעבדה, או אם מצבו של המוצר לאחר בדיקת המעבדה אינו מאפשר לעשות בו שימוש למטרה שלשמה יוצר; במקרים כאמור רשאי המפקח לשמור את המוצר, להשמידו או לנהוג בו בדרך אחרת, בכפוף להוראות פסקת משנה (ג).

<חוה ראובני: (ג) בעל מוצר התעבורה הרואה את עצמו נפגע מהחלטת המפקח שלא להשיב לידיו את מוצר התעבורה בשל אי עמידת המוצר בהוראות כל דין כאמור בפסקת משנה (ב), רשאי להשיג על החלטת המפקח לפני המנהל, בתוך שלושים ימים מהמועד שבו נמסרה לו ההחלטה.

<חוה ראובני: להיכנס למקום, לרבות לכלי תחבורה כשהוא נייח, ובלבד שלא ייכנס למקום המשמש למגורים אלא על פי צו של בית המשפט.

<איתי עצמון: יש לי הערה קטנה שאולי לא מחייבת תיקון בנוסח.

<איתי עצמון: בפסקה (3) יש הסמכה לקחת דגימות בין היתר של מוצרי תעבורה.

<איתי עצמון: צריך אולי להבהיר שפסקה (4) חלה ככל שדגימה אינה מספיקה לצורך הבדיקה, לצורך הפעלת הפיקוח.

<איתי עצמון: אני מדגיש שמדובר על סמכות שהיא יחסית יוצאת דופן לעניין סמכויות פיקוח, להבדיל מסמכויות אכיפה.

<איתי עצמון: מדברים על עניין של נטילת דוגמאות, להבדיל מלקיחת המוצר עצמו.

<חוה ראובני: הרעיון הוא להוסיף ברישא של (4)(א) שמוצר תעבורה, במידה והדגימה לא אפשרה - -

<איתי עצמון: אני חושב שאפשר לכתוב "אינה מספקת לצורך הפעלת הפיקוח בסעיף זה או עריכת הבדיקה".

יעקב פרי: על איזו מעבדה מדובר?

<משה קירמאייר: מעבדה כמו מכון התקנים.

יעקב פרי: מעבדות מוסמכות.

דוד ביטן: את הבדיקה צריך לאשר?

<אביטל בגין: לא, זה לא לצורך אישור.

<אביטל בגין: פה אנחנו נמצאים בפרק הפיקוח, כאשר המנהל רוצה לברר האם קוימו ההוראות.

<יורם בונן: האם לא נכון בפסקה (1) להוסיף את המילים "כל אדם הנוגע בדבר", כמו שיש בפסקה (2), כי כל אדם נראה לי - -

<אביטל בגין: זה המבנה הקבוע של סמכויות פיקוח.

<אביטל בגין: בשביל שתדע אם הוא אדם הנוגע לעניין או לא, אתה קודם כל צריך לדרוש את ההזדהות מכל אדם, רק אז אתה יכול לבקש מסמכים ומידע ממי שנוגע לדבר.

יעקב פרי: אחר כך הוא מזהה אם זה אחד שכן יכול.

<יורם בונן: רק למען ההגינות, כיוון שברישא כתוב שזה לשם ביצוע סמכויותיו, אז ממילא - -

<איתי עצמון: אנחנו נוסיף בפסקה (4) – אנחנו ננסח את זה בצורה סופית לאחר מכן - את המילים "ככל שדגימה לפי פסקה (3) אינה מספקת לשם הפעלת הפיקוח, תהיה סמכות ליטול מוצרי תעבורה", כדי להבחין בכל זאת בין סמכויות פיקוח לסמכויות אכיפה.

<אבנר פלור: עוד משהו לגבי המעבדה.

<אבנר פלור: אנחנו רק רוצים לראות שזו תהיה מעבדה מוסמכת לרכב.

<חוה ראובני: זה המונח שמוגדר בסעיף 2.

<איתי עצמון: גם בפסקה (3) וגם בפסקה (4).

<רונן לוי: אבנר, לא תמיד.

<רונן לוי: אם אתה רוצה לשלוח דגימת דלק או שמן, לא בטוח שצריך - -

<אבנר פלור: מדובר במעבדת רכב.

דוד ביטן: גם שמן זה למעבדת רכב?

דוד ביטן: אני מציע שתכתוב מעבדה מוסמכת, לא מעבדת רכב.

דוד ביטן: אם אתה בודק שמנים, זה לא מעבדת רכב.

<איתי עצמון: מוסמכת לפי חוק הרשות להסמכת מעבדות.

דוד ביטן: מכון התקנים מאושר על ידי אותו חוק?

<אבנר פלור: מה שנאמר זה שיכולות להיות מעבדות נוספות שהן לא מעבדות לרכב.

דוד ביטן: זה מה שאני אומר.

דוד ביטן: אל תגביל.

דוד ביטן: מי בעד 157 עם התיקונים?

<איתי עצמון: עם התוספת בפסקה (4).

<איתי עצמון: בעד – פה אחד

<איתי עצמון: נמנעים – אין

<חוה ראובני: סמכויות אכיפה 158.

<חוה ראובני: התעורר חשד לביצוע עבירה לפי חוק זה, רשאי מפקח – לחקור כל אדם הקשור לעבירה כאמור, או שעשויות להיות לו ידיעות הנוגעות לעבירה כאמור; על חקירה לפי פסקה זו יחולו הוראות סעיפים 2 ו-3 לפקודת הפרוצדורה הפלילית (עדות), בשינויים המחויבים; לתפוס כל חפץ הקשור לעבירה כאמור, על תפיסה לפי פסקה זו יחולו הוראות הפרק הרביעי לפקודת סדר הדין הפלילי (מעצר החיפוש) (נוסח חדש), התשכ"ט-1969 (בסעיף זה – פקודת מעצר וחיפוש), בשינויים המחויבים; לבקש מבית משפט צו חיפוש לפי סעיף 23 לפקודת מעצר וחיפוש, ולבצעו; על חיפוש לפי פסקה זו יחולו הוראות סעיפים 24(א)(1), 26 עד 28 ו-45 לפקודת מעצר וחיפוש, בשינויים המחויבים.

<איתי עצמון: תיקון קל בסעיף 158.

<איתי עצמון: בסעיף 158 צריך להוסיף גם לפי חוק הגנת הצרכן לעניין רכב ומוצר תעבורה, מכיוון שהמפקחים מוסמכים לפקח גם על הוראות לפי חוק הגנת הצרכן, ככל שהן נוגעות לרכב ומוצר תעבורה.

<איתי עצמון: צריך לכתוב כך: "התעורר חשד לביצוע עבירה על הוראות כאמור בסעיף 156(א)".

דוד ביטן: מי בעד סעיף 158 עם התיקון שעכשיו התייחסנו אליו?

דוד ביטן: בעד – פה אחד

דוד ביטן: נמנעים – אין

<חוה ראובני: זיהוי מפקח 159.

<חוה ראובני: מפקח לא יעשה שימוש בסמכויות הנתונות לו לפי פרק זה, אלא

שניים אלה: הוא עונד באופן גלוי תג המזהה אותו ואת תפקידו, ולובש מדי מפקח בצבע ובצורה שהורה השר לעניין זה, ובלבד שהמדים כאמור אינם נחזים להיות מדי משטרה; יש בידו תעודת מפקח החתומה בידי השר והמעידה על תפקידו ועל סמכויותיו, שאותה יציג על פי דרישה.

דוד ביטן: מי בעד סעיף 159?

דוד ביטן: בעד – פה אחד

דוד ביטן: נמנעים – אין

פרק י"ד: עונשין 180.

פרק י"ד: (א) אלה דינם קנס כאמור בסעיף 61(א)(2) לחוק העונשין – בעל רישיון שהעביר רישיון לאחר, בניגוד להוראות סעיף 9; בעל רישיון שסירב לתת שירות, בניגוד להוראות סעיף 15; בעל רישיון לייצור רכב ושיווקו שלא נתן שירותי תחזוקה

פרק י"ד: יבואן רכב ישיר שלא נתן שירותי תחזוקה לרכב, בניגוד

פרק י"ד: יבואן רכב עקיף שלא נתן שירותי תחזוקה לרכב שיובא

פרק י"ד: יבואן רכב ישיר שלא סיפק מוצרי תעבורה בהתאם להוראות

פרק י"ד: של הסעיף האמור;

פרק י"ד: סעיף 41(א1), במועדים האמורים בסעיפים קטנים (ב) או (ב1) של

פרק י"ד: מתווך ביבוא רכב שהיה צד להסכם רכישת רכב, בניגוד להוראות

פרק י"ד: מנהל מקצועי של מוסך שלא פיקח על עמידת עובדי המוסך

פרק י"ד: בעל רישיון להפעלת מוסך שהציע ללקוח סוג אחד של מוצר

<יורם בונן: השאלה היא לא אם משהו הוא בסדר או לא בסדר.

<יורם בונן: נקודת המוצא היא שהוא לא בסדר.

<יורם בונן: גם בהסתכלות חקיקתית רחבה לא כל דבר שהוא בסדר גורר עבירה פלילית.

<יורם בונן: נדמה לי, אדוני, שכאן זה מרחיב באופן שקצת קשה לתאר.

<יורם בונן: אני רוצה להזכיר את הדיון לגבי הסעיפים שהטילו חובות מסוימות על היבואנים.

<יורם בונן: נדמה לי, ואני מקווה שאני מדייק, שהוועדה החליטה להטיל את החובות אבל הייתה בדעה שאת הקושי שהיא ראתה בהטלת החובות האלו היא תביא לידי ביטוי בנושא הפליליות או אי הפליליות.

<יורם בונן: באופן ספציפי, אדוני, אנחנו מכוונים לפסקאות (4) ו-(6).

<יורם בונן: לא אלמן ישראל.

<יורם בונן: אנחנו לא מציעים שמישהו שמפר את הוראות החוק יצא פטור ולא כלום.

<יורם בונן: יש סעיף של עיצומים כספיים.

איתן כבל: אתה חושב שהסעיפים האלה כבדים מידי?

<יורם בונן: זו הגזמה.

<יורם בונן: כן, זה שימוש יתר במכשיר ההפללה הפלילית.

<רון מלכה: אני חושב שרק קנס ולא עבירה פלילית יגרום, גם בסעיף הבא שנקרא, לנינוחות אצל גופים מסוימים.

איתן כבל: אתה רוצה שתהיה עבירה פלילית?

<רון מלכה: אני בעד שתהיה עבירה פלילית.

<רון מלכה: אני הולך להכניס את עצמי תחת אותו סד, כי היבואנים העקיפים הם בדיוק באותו סד כמו היבואנים הישירים.

<רון מלכה: בסעיף הבא אתה תראה את זה.

<רון מלכה: היבואנים הישירים הם כיס מאוד עמוק.

<רון מלכה: הם יכולים להחליט שמותר להם להפסיד כך וכך.

איתן כבל: דרך אגב, אני מכיר את זה מעיצומים כספיים שמושתים על חברות הסלולר או על חברות כאלו ואחרות.

איתן כבל: אלה חוקים שהעברנו פה בוועדה.

איתן כבל: משתלם להם לשלם את הקנס.

איתן כבל: מדובר במיליונים, שאנשים לא יתבלבלו.

<רון מלכה: אני לא מכיר מקרים שאנשים יהיו מוכנים בשביל עבירה פלילית.

<רונן לוי: אני רק רוצה להעיר לגבי סעיף קטן (9), לגבי מנהל מקצועי של מוסך שלא פיקח על עמידת עובדי המוסך.

<רונן לוי: זה כללי מאוד.

<רונן לוי: היום יש ועדה שקובעת מי מפקח ומי לא מפקח.

<רונן לוי: גם לשמאים יש איזה שהוא מנגנון שימוע.

<רונן לוי: אני מציע שיהיה מנגנון שימוע.

<רונן לוי: פיקח או לא פיקח זה מאוד מאוד רחב.

איתן כבל: זה לא שיושבים עוזי יצחקי וישראל ואומרים "כמה ניתן לו?

איתן כבל: בוא נוריד לו קצת".

איתן כבל: יש מערכות שיודעות לתת את התשובה לזה.

איתן כבל: אני לא אתחיל לבנות עכשיו מנגנוני שימוע.

<חוה ראובני: מדובר בהליך פלילי.

<חוה ראובני: העונש יהיה בהחלטת בית משפט, אחרי הרשעה, אחרי טיעונים לעונש.

איתן כבל: צודקת חוה.

<חוה ראובני: העמדה לדין היא פועל יוצא של הליך חקירה.

<חוה ראובני: החלטת העמדה לדין היא על ידי התביעה המוסמכת.

יעקב פרי: אני הבנתי שבכל הסעיפים שמוזכרים פה, כולל (4) ו-(6), אלו עבירות שמוטל עליהן קנס.

<חוה ראובני: מתוך עשרות סעיפי חובה או איסור שיש בחוק הזה.

<חוה ראובני: שלא כמו שאמר עורך דין בונן, בחרנו 18 בלבד שיהיו עבירות פליליות.

יעקב פרי: שעליהן מוטל קנס?

<חוה ראובני: שהן העמדה לדין, ובית משפט מוסמך להטיל עליהן עונש.

<אביטל בגין: כולל רישום פלילי.

<חוה ראובני: אנחנו בחרנו את הסעיפים שנמצאים בליבת ההסדר של החוק.

דוד ביטן: למה שנתיים, זה נשמע לי המון.

<איתי עצמון: עד שנתיים.

<רונן לוי: כשל טכני ברכב יכול להיגרם גם מחלקים לא תקינים.

<רונן לוי: זה סעיף דרקוני.

<רונן לוי: בגלל שמפקח לא מבין או לא בירר הוא יועמד לדין פלילי ויוטל עליו קנס.

<רונן לוי: לפחות שיהיה מנגנון שיוודא שלא יהיה הכשל הזה.

<חוה ראובני: אני חושבת שמר לוי מפרש בהרחבה יתרה את פסקה (9).

<חוה ראובני: בסעיף 111 נאמר שהמנהל המקצועי של המוסך צריך לפקח על עמידה בהוראות לפי סעיף 103 עד 105.

<חוה ראובני: אי הפיקוח על עמידה בהוראות לפי סעיפים 103 עד 105 זו העבירה הפלילית, כאשר 103 עד 105 הן חובות מאוד מאוד ספציפיות: להציע יותר מסוג אחד של מוצרי תעבורה, לתת הצעת מחיר, כפי שדיברנו פה בהרחבה, ושמוצר התעבורה יתאים לרכב.

<חוה ראובני: לא מדובר על העמדה לדין פלילי על כשל מקצועי שהתיקון לא הצליח או שהחלף שהגיע ממקור אחר היה פגום.

<חוה ראובני: מדובר על 3 החובות האלו.

<רונן לוי: זה בדיוק מה שאני מדבר עליו.

<חוה ראובני: על התאמה לרכב הוא צריך לפקח.

<חוה ראובני: ליבת התפקיד המקצועי שלו היא לדעת מה מתאים.

<רונן לוי: אם משרד התחבורה מאשר להביא לפה ברקס סיני שהמוסך מתקין ברכב, אז המוסך ישלם את המחיר של משרד התחבורה אם משהו יקרה.

<חוה ראובני: אם אישרתי מוצר x לרכב y, אז יש עמידה בהתאמה לרכב, גם אם בדיעבד יתברר שמוצרx לא טוב.

איתן כבל: אני לא מחליף את בית המשפט או את מי שבודק את העניין.

איתן כבל: מה אנחנו עושים פה?

איתן כבל: מנהלים דיון בבית משפט.

איתן כבל: אני לא בית משפט.

איתן כבל: אנחנו כאן צריכים לקבוע את המסגרות בתוכן העניינים האלה צריכים לפעול, ולקבוע אם העונשים כאן מוגזמים או לא.

דוד ביטן: מי יקבע שהקנס גבוה או שהנסיבות לא היו?

<חוה ראובני: בית משפט יכול להטיל על הריגה עונש של 20 שנות מאסר.

<חוה ראובני: זה לא אומר שהוא מטיל 20 שנות מאסר.

<חוה ראובני: השופט שדן בתיק מקבל החלטה לפי נסיבות התיק.

<חוה ראובני: זה בדיוק מה שקורה פה.

<חוה ראובני: זו תקרה.

דוד ביטן: הוא מתייחס למקסימום.

דוד ביטן: אם נקבע 10 שנים, הוא לא ייתן חודש.

<אביטל בגין: אתה נכנס לסעיף קטן (ב), שקובע שנתיים.

<אביטל בגין: הוא לגבי עבירות מאוד ספציפיות.

<אביטל בגין: האם אתה חושב ש-61(א)(2) - -?

דוד ביטן: מה אומר 61(א)(2)?

<אביטל בגין: בערך 30 אלף שקל.

יעקב פרי: זה קנס כספי.

דוד ביטן: עד 30 אלף?

<חוה ראובני: מקסימום.

דוד ביטן: אם הוא טוען שלא היו צריכים לפסוק 30, היו צריכים לכתוב 10, או שלא התרחשו הנסיבות שאתם טוענים להן.

<חוה ראובני: אנחנו מדברים על הליך פלילי.

<איתי עצמון: יש לך הגנות לפי הדין הפלילי.

<חוה ראובני: הוא מועמד לדין.

דוד ביטן: זו החלטה מינהלית.

<איתי עצמון: זאת לא החלטה מינהלית.

דוד ביטן: זה לא קנס מינהלי?

<חוה ראובני: לא.

<חוה ראובני: אנחנו בבית משפט פלילי.

<חוה ראובני: מתנהל משפט, מחליטים להרשיע אותו.

דוד ביטן: הקנסות צריכים להיות מינהליים.

<אבנר פלור: יש פרק על קנסות מינהליים, אבל זה לא זה.

<יורם בונן: אותן חובות שמדובר בהן הן חובות דרקוניות - גם לטפל בעשרות דגמים שאנחנו לא מייבאים, גם לספק מוצרי תעבורה, גם לעשות דברים שאנחנו לא מייבאים.

<יורם בונן: חברי הוועדה לא התרגשו יותר מידי מעצם הטלת החובה.

<יורם בונן: העמדה הייתה להוריד את העניין הפלילי, אלא אם כן זה רצידיביזם.

<יורם בונן: צריך איזון.

<יורם בונן: בגלל שהחובות כל כך דרקוניות, אז לא כל דבר הוא פלילי, אלא אם זה רצידיביזם.

<יורם בונן: מישהו שבאופן סידרתי לא מקיים את החובות זה סיפור אחר.

דוד ביטן: את היבואן עצמו אתם מעמדים לדין?

<אביטל בגין: את האישיות המשפטית שמבצעת את העבירה, כשלרוב זה יהיה תאגיד.

<אביטל בגין: במקרה של היבואנים העמדה לדין היא של התאגיד, אחר כך יש אחריות נושאי משרה.

איתן כבל: אל תדאג, לבעלים יש מספיק כסף לקחת את עורכי הדין הכי טובים.

<יורם בונן: הפליליות זה לא כסף.

<יורם בונן: לא כל דבר זה קטע פלילי.

<אביטל בגין: האחריות הפלילית מוטלת על האישיות המשפטית שביצעה.

<אביטל בגין: במקרים האלה רוב הפעמים זה יהיה התאגיד.

<אביטל בגין: על המנהל יש סעיף של אחריות נושא משרה בתאגיד, שמטילה עליו הרחבת פיקוח כאשר מתבצעת עבירה.

<אביטל בגין: זה הסעיף הבא שיוקרא.

דוד ביטן: למה שלא נעשה את זה כקנס מינהלי?

<אביטל בגין: האכיפה של החוק הזה, דרך המלך שלה היא העיצומים הכספיים, לא המסלול של העבירות הפליליות.

<אביטל בגין: לשאלה הקודמת שלך, הנטל מוטל על התביעה.

<אביטל בגין: בהתחלה יש גורם שחוקר, אחרי זה זה מועבר לגורם התובע שמקבל החלטה, ואז זה הולך לבית המשפט שמוסמך לשקול את כל השיקולים, בין של הרחמים, בין של הצדק, בין של ההרתעה, שיקולי הגמול וכל מה שיש בחוק העונשין.

<אביטל בגין: הטיעון שהעבירות הפליליות צריכות להיות למקרים החמורים, זו הסיבה שמתוך עשרות הסעיפים שיש באכיפה המינהלית של העיצומים הכספיים נבחרו על ידי משרד התחבורה מעט סעיפים.

<אביטל בגין: כאשר יש לנו סעיפים שהם גם בעיצומים הכספיים וגם בעונשין, כמו המקרה של שירותי תחזוקה לרכב, המשרדים מייצרים נהלי אכיפה שבהם הכלל הוא שהולכים לעיצום כספי.

<אביטל בגין: מתי הולכים לעבירה פלילית?

<אביטל בגין: כשיש כוונה מיוחדת, כשיש היקף מאוד גדול.

דוד ביטן: לא סיפק שירות פעמיים, שלוש וארבע פעמים.

<אביטל בגין: אכן נכתב בנהלים.

<אביטל בגין: במשרדים האחרים אתה יכול לראות שזאת בדיוק המדיניות.

<אביטל בגין: הכלל הוא שלא הולכים לעבירה פלילית.

דוד ביטן: כל הדברים האלה כתובים בעיצום הכספי?

<אביטל בגין: לא כולם.

<אביטל בגין: חלק מהעבירות לא נמצאות בעיצום הכספי, בגלל שרצינו שיינתן למפרים את יומם בבית המשפט, לא רק בפני המנהל, כמו למשל בחובת הפיקוח שלגביה נטען קודם.

איתן כבל: אני מבין את העניין הזה של הדאגה מהשתת עונשים פליליים, אבל העונש הפלילי פה הוא לא התחלת הדרך.

איתן כבל: תזכרו שזה שוק שהוא כבד.

איתן כבל: עיצומים כספיים הם לא דבר שבהכרח יכולים להרתיע, אני אומר את זה בצורה מאוד ברורה, אני אומר את זה בעדינות רבה.

איתן כבל: אני אומר לכם מהניסיון בוועדה.

איתן כבל: יש חוק שהעברתי בוועדה.

איתן כבל: יש גופים ששווה להם.

איתן כבל: על אחת החברות הגדולות הושת סכום של מיליון ו-2 מיליון שקלים.

איתן כבל: היה שווה לה לשלם כל שנה את הסכום הזה.

איתן כבל: זה לא שאתה מתחיל משם.

איתן כבל: הנחת העבודה היא שאתה צריך לפנות לדבר שייצר את ההרתעה.

<יורם בונן: אולי צריך לייצר את זה בחקיקה.

איתן כבל: זה המצב.

<יורם בונן: לא.

<יורם בונן: אין מדרג בחקיקה.

<זאב פרידמן: אדוני היושב-ראש, עם כל הכבוד המתבקש, יש היום פסיקה של בית המשפט העליון.

<זאב פרידמן: המחוקק קבע שני מסלולים כדי שיסירו את הפליליות מהמקרים הקלים.

<זאב פרידמן: לשם כך זה נוצר.

<זאב פרידמן: זאת דרך המלך.

<זאב פרידמן: זה עוד יותר רחוק ממה שאמרה הגברת בגין.

<זאב פרידמן: אם יתקפו מישהו באופן פלילי ובאופן ישיר, יש לו עילה בג"צית נגד הגורם שפעל בדרך הזאת.

<זאב פרידמן: אנחנו צריכים להבין שהמחוקק, כשהוא יוצר את המדרג הזה, הוא כבר משית באופן מדורג.

<רונן לוי: אנחנו בכל זאת צריכים לחשוב על שני דברים.

<רונן לוי: רוב המוסכים הם עסקים קטנים.

<רונן לוי: שני הסעיפים הראשונים פחות מטרידים אותנו.

<רונן לוי: אנחנו צריכים הגנה מפני חברות הביטוח והליסינג.

<רונן לוי: מדובר על מאות אלפי מכוניות בשנה שמביאות חלקים למוסכים.

<רונן לוי: הן בעצם מכריחות את המוסכים להתקין את מה שהן מביאות, בלי שיקול דעת מקצועי.

<רונן לוי: אין לנו הגנה על זה.

<רונן לוי: אין פה השתת אותו קנס על שמאי שמשדל מוסך לשים חלק כמו שהוא חושב בגלל שהוא זול או בגלל שהוא לא מתאים.

<רונן לוי: אם כבר עושים עלינו השתה פלילית, תגנו עלינו בכך שנקבל הגנה מפני מי שמשדל אותנו, שהוא יקבל את הקנס.

<רונן לוי: לפחות שנקבל את ההגנה הזאת.

<רונן לוי: לא יכול להיות שנהיה חשופים ללחץ כלכלי מידיים של חברות ליסינג או ביטוח.

<חוה ראובני: האחריות הפלילית היא אחד הכלים שמגינים עליכם מפני לחץ.

<רונן לוי: תשימו גם על שמאי.

<רונן לוי: שמאי שבא למוסך וקובע לשים חלק שלא מתאים לרכב, שתהיה עליו - -

איתן כבל: אתה לא מכניס לו את האישום הפלילי.

איתן כבל: זה דיון שהוא כבר יותר ועדת חוקה מאשר ועדת כלכלה.

<זאב פרידמן: אני חושב שזאת לא רק בעיה של מה ששמאים עושים למוסכים, אלא מה ששמאים עושים לשמאים.

איתן כבל: אנחנו מקדימים את המאוחר בעניין הזה.

איתן כבל: זה בשבוע הבא.

<זאב פרידמן: אני מציע שתהיה הוראה שתאמר שעל כל מי שמנסה להשפיע על בעל רישיון לפעול בניגוד לשיקול דעתו תהיה עבירה פלילית.

איתן כבל: אני מבקש ממך, הגברת בגין, או מי שתחליטו, לעשות לנו את הסדר המשפטי.

איתן כבל: אני חושב שמתערבבים הכללים שבהם המערכת עובדת.

איתן כבל: מה החשש של חברי הכנסת?

איתן כבל: השתת דין פלילי היא עניין לא פשוט.

איתן כבל: אנחנו רוצים לוודא שאם כבר יש פליליות בעסק, שהיא תהיה מדרגית.

איתן כבל: יכול להיות שאני לא מבין גדול בזה, אני לא רוצה להתיימר, אבל מנוסח החוק כפי שמובא היום, תתקנו אותי אם אני טועה, האחריות להשית אחריות פלילית היא כמעט אוטומטית.

<חוה ראובני: אני חושבת שזאת אמירה מרחיקת לכת.

<חוה ראובני: החוק הזה כולל סמכויות מנהליות נרחבות, אם זה סעיף 13 שכבר אושר, של הסמכויות לשלול, להתלות, להגביל רישיונות, אם זה פרק העיצומים הכספיים שטרם אושר, שטרם נדון, להטיל קנסות מינהליים.

<חוה ראובני: אלה אמצעים קיימים, אלה אמצעים שהרבה יותר קל למערכת להפעיל אותם.

<חוה ראובני: נכון, העבירות הפליליות הן נשק יום הדין של המערכת.

<חוה ראובני: מצד אחד, זה חייב להיות, בשביל לטפל במקרים החמורים ובשביל עבירות הליבה.

<חוה ראובני: מצד שני, גם לנו כמדינה וכמשרד התחבורה אין שום אינטרס לרוץ לשם לפני שניסינו את הכלים הקטנים יותר והקלים יותר.

<חוה ראובני: קנס של 30 אלף שקל הוא הרי קנס מגוחך בסכומים שמתגלגלים בענפים האלה.

<חוה ראובני: זאת התקרה.

<חוה ראובני: אין לנו שום סיבה לרוץ לכלי הפלילי, אבל הכלי הפלילי חייב להיות על עבירות הליבה, על המהויות המקצועיות הכי בסיסיות שביסוד החוק הזה.

<חוה ראובני: אנחנו, אחרי השלמת החקיקה, נכין מדיניות אכיפה, כי בסוף יש לנו 3 כלים שאנחנו צריכים לקבוע מדיניות וגישה איך אנחנו פועלים לפיהם.

<חוה ראובני: כבר נאמר שיש פסיקה, שיש חוקים אחרים.

<חוה ראובני: אנחנו לא נעשה מה שבא לנו, אנחנו לא יכולים לעשות מה שבא לנו.

<חוה ראובני: גם אם היינו יכולים לעשות מה שבא לנו, סעיף העונשין היה האחרון שהיינו הולכים אליו.

<איתי עצמון: אני מצטרף לדברים שאמרה עו"ד ראובני.

<איתי עצמון: צריך לזכור שהוכחה של עבירה פלילית אינה דומה להוכחה של הפרה מינהלית.

<איתי עצמון: ברגע שנעשה המעשה בהפרה מינהלית, לא משנה מה מודעות היסוד הנפשי, ניתן להטיל עיצום כספי, ניתן להטיל קנס, כלומר, אין דרישה למודעות נפשית כאשר מדברים על עיצומים כספיים.

<איתי עצמון: בדין הפלילי נדרשת, אלא אם כן נאמר אחרת, מודעות, כלומר, להוכיח שהאדם התכוון, שהוא היה מודע למעשיו, לנסיבות של מעשיו וכו'.

<איתי עצמון: אני חושב שזה קו ברור מאוד בין שני סוגי האכיפה, מעבר למדיניות האכיפה.

יעקב פרי: ובכל זאת, אני רוצה מדרגיות גם פה.

דוד ביטן: אני לא סומך.

דוד ביטן: אני אתן לך דוגמה.

דוד ביטן: למרות שבתכנון ובנייה היו עבירות שהן עבירות של זוטי דברים, היועצים המשפטיים בכל העיריות עמדו על זה שצריך להגיש כתבי אישום.

דוד ביטן: היינו צריכים לתקן, להכניס סעיף מיוחד בחוק תכנון ובנייה.

דוד ביטן: אני לא מוכן שהכל יהיה בידי התביעה ושיקול הדעת שלה.

דוד ביטן: בשביל זה אנחנו מחוקקים.

דוד ביטן: אני אומר שצריך איזה שהן דרגות גם בשיקול הדעת.

דוד ביטן: אני לא רוצה לסמוך על איזה אדם שיחליט מה לעשות.

דוד ביטן: הוא יכול להגיד: אני רוצה שבעל רישיון שסירב לתת שירות יקבל כתב אישום.

<איתי עצמון: תלוי בנסיבות.

<איתי עצמון: זה יכול ליצור דווקא כשלים.

<אביטל בגין: יכול להיות שהעובדה שפרק י"ד נדון לפני פרק י"ג יצרה אצלכם את התחושה הזאת.

<אביטל בגין: יש שני שלבים.

<אביטל בגין: האפשרות הפלילית במקום העיצומים הכספיים נעשתה כבר פה.

<אביטל בגין: זה 18 מתוך תשעים ומשהו הפרות.

<אביטל בגין: מתוך אלו נגזרו העבירות האלו.

<אביטל בגין: יש לך הרבה הרבה יותר הפרות.

<אביטל בגין: את שיקול הדעת שאתה מבקש לבטא פה לגבי ההחלטה מה ילך לאיזה מסלול, אי אפשר לעשות ברמת חקיקה.

<אביטל בגין: אתה לא יכול להגיד באיזה היקף של פגיעה אתה תלך לפה ולא לשם, האם זה נעשה ב-10 רכבים, ב-100 רכבים או ב-50 רכבים, האם זה התמשך לאורך זמן, האם זה פעם שנייה או פעם ראשונה.

<אביטל בגין: יש המון שיקולים שבאים לידי ביטוי בנהלים.

<אביטל בגין: אני יכולה להעביר לוועדה נהלים של גופים אחרים שעשו את זה.

דוד ביטן: נהלים יכולים להשתנות לפי האדם שנמצא בראש המערכת.

<אביטל בגין: נהלים יכולים להשתנות, אבל נהלים שומרים על שוויון באכיפה.

דוד ביטן: אני לא יכול להתחרות עם המילה "שוויון".

יעקב פרי: איפה מתבטא שיקול הדעת?

דוד ביטן: אין פה שיקול דעת.

<חוה ראובני: בסוף מישהו צריך להגיש כתב אישום.

<אביטל בגין: אתה רואה את זה בנהלים, בהחלטה על הגשת כתבי אישום.

<אביטל בגין: אני מבינה את הצורך של ועדה לראות דברים שהיו בחקיקה ולא בנהלים, אבל אני מבינה את זה כשאתה צריך להילחם נגד אינטרס של משרד.

<אביטל בגין: פה אין למשרד אינטרס ללכת ולתקוף דרך ההליך הפלילי, בגלל שזה לא ברשותם, זה עובר לפרקליטות.

<אביטל בגין: הם לא שולטים בזה, הם לא שולטים בהליך, הם לא שולטים בתוצאה בבתי המשפט.

<איתי עצמון: זה לוקח גם הרבה זמן.

<אביטל בגין: זה הרבה זמן.

<אביטל בגין: זה חקירה יותר מסובכת.

איתן כבל: הגברת בגין, אתם לא הבנתם מה הרצון של חברי הכנסת.

איתן כבל: אנחנו לא חושבים שאתם טועים או מציגים איזה מצג.

איתן כבל: החשש הוא חשש אחד.

איתן כבל: אנחנו מודעים לכך שזה נשק יום הדין, אנחנו מודעים לכל מה שהצגתם פה.

איתן כבל: אתה אף פעם לא יודע איזה פרקליט יהיה, מה יהיה, מה לא יהיה, מי עומד בראש המערכת.

איתן כבל: כל מה שאנחנו מבקשים זה ליצור איזה באפר, איזה מנגנון שיודע להגיד מלכתחילה שזה נשק יום הדין.

איתן כבל: אני לא יודע אם זה דבר שאתה כותב אותו בחקיקה, אם אתה יכול לכתוב אותו בחקיקה.

איתן כבל: אנחנו רוצים בנקודה הזאת שתנוח דעתנו.

דוד ביטן: יכול להיות שאי אפשר.

<אביטל בגין: אני מציעה שאני אעביר דרך הייעוץ המשפטי נהלים כדי שתבינו איך נראה נוהל כזה.

<איתי עצמון: לוועדה, לא לייעוץ המשפטי.

<אביטל בגין: דרך הייעוץ המשפטי, כדי שתראו איך מופעל שיקול הדעת.

דוד ביטן: קשה לכתוב את זה בחוק.

<איתי עצמון: יש מקומות שיש התייחסות למדיניות האכיפה?

<אביטל בגין: בהגנת הצרכן ובכל דיני העבודה כתוב שדרך המלך היא ללכת לעיצום כספי.

איתן כבל: למה פה אי אפשר?

<אביטל בגין: שילוב הנסיבות הזה לא מתאים.

<אביטל בגין: גם אי אפשר לבטא את הנסיבות באופן מלא בחקיקה ראשית.

<אביטל בגין: יש שם כמה ההפרה מתמשכת, כמה היא חוזרת, מה ההיקף שלה, מה ההיקף של הנזק.

איתן כבל: גם פה זה נכון.

איתן כבל: פה זה סוג של הגנת הצרכן, אלא אם כן נגרמת תאונה שאז ממילא זה עובר לנתיב אחר של התייחסות.

<אביטל בגין: אני לא מתווכחת על זה שזה בהגנת הצרכן.

<אביטל בגין: אני אומרת שבהגנת הצרכן זה בנוהל, לא בחקיקה.

<איתי עצמון: שאלתי אם יש התייחסות בחקיקה לנוהל.

<אביטל בגין: בחקיקה אין התייחסות.

<איתי עצמון: הנוהל מאושר על ידי משרד המשפטים?

<אביטל בגין: לא.

<איתי עצמון: כל רשות קובעת לעצמה.

<אביטל בגין: כן.

<אביטל בגין: בפועל זה נעשה בשיתוף פעולה איתנו, אבל לא ברמה הפורמאלית.

איתן כבל: מי בעד סעיף 180(א)?

איתן כבל: בעד – פה אחד

איתן כבל: נמנעים – אין

<חוה ראובני: (ב) אלה דינם מאסר שנתיים או קנס כאמור בסעיף 61(א)(4) לחוק העונשין – מי שנתן שירות רכב בלא רישיון או שלא בהתאם לתנאי רישיון, בניגוד להוראות סעיף 3(א); מי שעסק במקצוע בענף הרכב בלא רישיון או שלא בהתאם לתנאי רישיון, בניגוד להוראות סעיף 4(א); יבואן רכב מסחרי שהנחה, או שהתערב לגבי שימוש של מוסך במוצרי תעבורה שלא נרכשו ממנו, בניגוד להוראות סעיף 45(א); יבואן רכב מסחרי שהתערב או סיכל ייבוא רכב בידי יבואן רכב מסחרי אחר או פעל לסיכול קבלת רישיון יבואן רכב מסחרי בידי אדם אחר, בניגוד להוראות סעיף 45(ב); 6) מי שמכר או שיווק רכב חדש והוא אינו משווק רכב, בניגוד להוראות סעיף 65; 7) בעל רישיון לסחר במוצרי תעבורה שסחר במוצר תעבורה שיובא בניגוד להוראות לפי סעיף 93; 8) בעל רישיון לסחר במוצר תעבורה שסחר במוצר תעבורה שלא סומן בהתאם להוראות לפי סעיף 96(א).

איתן כבל: אמרתם שמתוך עשרות, אם לא מעבר לכך, נבחרו 18 סעיפים שהם סעיפי הליבה.

איתן כבל: מה הרציונל, מה ההיגיון של זה?

<חוה ראובני: הרציונל היה המטרות העיקריות של החוק בדברים שהם לא פליליים במסגרת החקיקה הקיימת.

<חוה ראובני: יש דברים בתוך החוק הזה שמהווים עבירה פלילית לפי חוק העונשין, כמו קבלת דבר במרמה, עבירות לפי הגנת הצרכן.

<חוה ראובני: את אלה אנחנו לא קובעים פה.

<חוה ראובני: כאן אנחנו קובעים עבירות ספציפיות, ייחודיות למטרות של החוק הזה.

<חוה ראובני: בסעיף (ב), שזה כבר מדרג ענישה יותר חמור, מדובר בעבירות שדינן מאסר שנתיים או קנס של עד 226 אלף שקלים.

<חוה ראובני: (1) זה הסעיף של פעילות בעיסוק טעון רישיון בלי רישיון.

<חוה ראובני: אם אין לך עבירה פלילית על זה, לא עשית כלום בכל החוק.

<חוה ראובני: (1) היה על שירות לרכב, (2) על מקצועות בענף הרכב.

<חוה ראובני: הדברים האחרים זה בנושא של קידום.

דוד ביטן: אני מתנגד לשנתיים.

דוד ביטן: אני הייתי מעדיף שיהיה כתוב שנה.

דוד ביטן: את אומרת שזה שנתיים או קנס.

דוד ביטן: למה לא יכול להיות עונש מאסר וגם קנס?

<אביטל בגין: יכול להיום גם וגם.

<חוה ראובני: לא תמצא בכל החקיקה במדינת ישראל ו/או.

דוד ביטן: אם אני עושה מספר פעמים את העבירות שקשורות בסעיף 180(א)(4), אין סמכות לבית המשפט להטיל עלי מאסר, כי זה לא רשום ב-(ב).

<אביטל בגין: ב-(א) אין מאסר.

דוד ביטן: אם חזרתי על זה 8 פעמים, אני כל פעם אקבל קנס?

<אביטל בגין: כל פעם תקבל קנס.

<אביטל בגין: זאת המשמעות של עונש מקסימום.

דוד ביטן: אני חושב שאם חזרתי על זה הרבה פעמים, צריך לתת לבית המשפט סמכות לקבוע עונש מאסר.

<איתי עצמון: אני רוצה להפנות את חבר הכנסת ביטן לסעיף 36 לחוק העונשין, שקובע שאם נקבע בחוק מאסר בלבד או נקבע מאסר או קנס לחלופין, רשאי בית המשפט להטיל מאסר או קנס או שניהם כאחד.

<איתי עצמון: ככל שנקבע בחוק מאסר חובה, לא יטיל בית המשפט קנס.

יעקב פרי: איתי, תראו מה אתם אומרים.

יעקב פרי: אתם אומרים שזה שעובר על סעיף קטן (4) יכול לעשות את זה כל חודש.

דוד ביטן: 100 פעם.

איתן כבל: אם הוא חוזר על אותה עבירה כל שנה, מה עשינו?

דוד ביטן: אני מעוניין להפחית את עונש המאסר לשנה.

דוד ביטן: אני חושב שלגבי מי שחוזר על העבירות האלו של סעיף 180(א)(1)-(10), בית המשפט יוסמך לתת לו גם עונש מאסר.

<אביטל בגין: הדבר הזה אומר שאתה רוצה לשנות את עונש המקסימום.

דוד ביטן: מפריעים לי הניסוחים של סעיפים (3) עד (8).

<חוה ראובני: בסעיף 45 אסרת עליו לעשות את זה.

דוד ביטן: ביבוא רכב זה לא רק הוא, זו יכולה להיות גם מדיניות של היצרן לא לאפשר.

דוד ביטן: מה קורה במקרה הזה?

דוד ביטן: הוא אשם בכל מקרה.

דוד ביטן: אם בא יבואן מקביל למרצדס בגרמניה ומבקש לייבא רכב, כאשר היצרן מחליט שלא כי זאת המדיניות שלו, אז הוא צריך להוכיח.

<חוה ראובני: אנחנו לא קובעים את האיסורים, האיסורים כבר נקבעו.

דוד ביטן: אני לא מדבר על האיסור, אלא על האישום הפלילי.

<חוה ראובני: אם זה היצרן, אז היבואן לא ביצע עבירה.

דוד ביטן: מי אמר?

דוד ביטן: איך את מוכיחה?

<חוה ראובני: התביעה צריכה להוכיח שהיבואן עשה, לא ההיפך.

דוד ביטן: איך תוכיחו?

דוד ביטן: יש חזקה שאם הוא לא מצליח לייבא - -

<חוה ראובני: אין חזקה כזאת.

<רון מלכה: אני צריך להביא הוכחות.

<רון מלכה: אם לא הצלחתי – אין אישום.

<אבנר פלור: צריך להביא הוכחות.

דוד ביטן: אם אי אפשר לייבא את המרצדסים האלה, אז יש הבנה, אפילו בתת המודע של החוקר, שהוא השפיע - -

<חוה ראובני: ההבנה לא מקימה תיק פלילי.

איתן כבל: בסוף הוא יצטרך לייבא רכב.

איתן כבל: כשעסקנו בסעיפים האלה, אחד הדברים המרכזיים שכל הזמן ניסו היבואנים להגיד זה "מה אתם רוצים מאיתנו, זה היצרן".

דוד ביטן: אני לא מתייחס לצד האזרחי.

איתן כבל: קיבלנו הסכמה של כל הנוגעים בדבר.

דוד ביטן: זה אות מתה הדבר הזה.

דוד ביטן: לכתוב סתם סעיפים שאין להם משמעות - חבל על הזמן.

איתן כבל: אני לא מסכים.

איתן כבל: אם היבואן לא ייבא רכב כזה, תמיד אתה יכול לפנות ליצרן ולברר איתו את העניין הזה.

<אבנר פלור: אם יוכח שהיבואן היה מעורב בתהליך - -

<יורם בונן: בפסקה (4), הסעיף שמטיל את האיסור המהותי, שולב היסוד של כדין.

<יורם בונן: אנחנו מבקשים שגם כאן תהיה התאמה כך שהיישום יהיה, הענישה תהיה בגין התערבות שלא כדין.

<יורם בונן: ככל שיהיה ייבוא שלא כדין, אנחנו נפנה למשרד התחבורה, אנחנו נודיע לכם, אנחנו נדרוש שתאכפו, אנחנו נלך לבג"ץ.

<יורם בונן: זה יסכל את הייבוא.

<יורם בונן: אם אתם מתכוונים לשלול את הגישה שלנו לפעולות שמותרות לנו כדין, אז אולי תגידו את זה עכשיו.

<יורם בונן: אם לא, אנחנו מבקשים שהאיסור יהיה על התערבות שלא כדין.

<איתי עצמון: האיסור תואם לסעיף שאושר בוועדה.

<אביטל בגין: אין צורך להוסיף את המילים האלו.

<אביטל בגין: זה מפנה לסעיף פה.

<אביטל בגין: אל המונח "שלא כדין" מתייחסים בחוק העונשין.

דוד ביטן: אם זה כדין זו הגנה מבחינתך.

<יורם בונן: אם באמצעות פנייה למשרד התחבורה אני מסכל את הייבוא, האם עברתי עבירה פלילית?

<אביטל בגין: סעיף 45 אומר לך שאתה צריך לפעול שלא כדין.

<חוה ראובני: בלי להפר את 45 אתה לא נכנס לפסקה הזאת.

איתן כבל: חברים, אנחנו לא נחזור לדיון בסעיף המהותי.

איתן כבל: בכל השאלות שאנחנו מעלים כאן נגענו, התייחסנו.

איתן כבל: אנחנו פה, בחדרים אחרים כל הזמן מנסים להכפיל את הענישה.

איתן כבל: למה?

איתן כבל: כי הטענה היא שבתי המשפט מגרדים את התחתית של הענישה.

איתן כבל: אנחנו כל הזמן מנסים לייצר מצב שבו אנחנו רוצים להחמיר על הענישה.

איתן כבל: מה העניין?

איתן כבל: אנחנו כל הזמן רוצים שכולם יפעלו בתוך המסלול.

איתן כבל: מה חסר לי פה?

איתן כבל: חסרה לי כאן החזרה.

איתן כבל: אני מסכים איתך, דוד, בעניין הזה, שאם אפשר ניתן לו שנה, אבל אם הוא חזר על אותה עבירה פעם נוספת נכפיל לו.

<אביטל בגין: הדבר כתוב בחוק העונשין, בחלק הכללי לגבי דרכי הענישה, בהבניית שיקול הדעת בענישה.

<אביטל בגין: המשמעות היא שהכנסת צריכה להעלות פה את עונש המקסימום.

<אביטל בגין: את ההבניה הזאת יש בחוק העונשין ביחס לכל העבירות.

<אביטל בגין: אני לא ביקשתי להחמיר.

<אביטל בגין: אם הוועדה רוצה שיהיו נסיבות שבהן העונש יהיה גבוה יותר, הדרך לעשות את זה היא לקבוע פה עונש מקסימום גבוה יותר.

<חוה ראובני: אני מבקשת לציין שרוב העבירות כאן הן עבירות של תאגידים.

<חוה ראובני: תאגידים לא יושבים בכלא ממילא.

דוד ביטן: לא נכון, את יכולה להאשים גם את המנהלים.

<אביטל בגין: המנהלים זה עבירת קנס.

<אביטל בגין: חובת הפיקוח של המנהל היא עבירת קנס.

<חוה ראובני: תקרא את 183 בהמשך.

דוד ביטן: למה פה לא?

דוד ביטן: בתכנון ובנייה מאשימים את החברה ואת המנהל של החברה.

דוד ביטן: מה ההבדל?

איתן כבל: אני לא יודע מה זה חברה.

<חוה ראובני: יש כאן סעיף ספציפי של אחריות נושאי משרה.

דוד ביטן: כל הנושאים הם באחריות נושאי משרה.

דוד ביטן: בסעיף 183 אפשר להאשים את המנהל, לכן הוא יכול לשבת בכלא.

<איתי עצמון: העונש שלו הוא רק קנס, לא?

דוד ביטן: אז מה עשיתם פה?

דוד ביטן: מי ישב בכלא?

דוד ביטן: הכל זה חברות היום.

דוד ביטן: רק המוסכניקים הקטנים ישבו בכלא, זה נראה לכם?

<רון מלכה: ואם זה רק נושאי משרה, מה יקרה?

<רון מלכה: כל פעם יבחרו פקיד אחר שהוא ממילא לא נושא משרה, אין לו אחריות פלילית.

דוד ביטן: אני לא מסכים לזה.

דוד ביטן: אם יש עבירה פלילית עם מאסר, גם מנהל התאגיד יעמוד לדין פלילי.

דוד ביטן: מה זה הדבר הזה?

דוד ביטן: רק המוסכניק הקטנצ'יק?

<אביטל בגין: אדם יכול להיות חייב בפלילים על מעשה שהוא עשה.

<אביטל בגין: המבנה התאגידי מאפשר לייחס לתאגיד עבירה גם כשהמנהל לא ידע ולא עשה אלא אורגן אחר עשה את זה.

דוד ביטן: למה בתכנון ובנייה מאשימים?

דוד ביטן: כי החוק מאפשר את זה.

דוד ביטן: אותו דבר פה.

<אביטל בגין: אני לא יודעת מה יש בתכנון ובנייה ולמה.

<אביטל בגין: פה צריך לכתוב את היבואן.

<אביטל בגין: מי שחייב פה בחובה הוא זה שיישא באחריות כאשר הוא מבצע את ההתנהגות.

<אביטל בגין: לתאגיד יש דרך יותר רחבה לייחס את ההתנהגות מאשר לנושא משרה, כי יכולים להיות כל מיני אורגנים שמבצעים את היסוד הנפשי והיסוד ההתנהגותי.

דוד ביטן: כשמגיעים למשרד המשפטים, הם תמיד עומדים על הרגליים האחוריות, הם לא רוצים לתקן כלום.

דוד ביטן: אם תעמידו רק את התאגיד, זה רק עבירות קנס.

דוד ביטן: מי שיעמוד לדין אלה האנשים הקטנים, המוסכניק הקטן.

דוד ביטן: אני לא מסכים לדבר הזה בשום מקרה.

דוד ביטן: אתם רוצים פתרון של הבעיה?

דוד ביטן: תאפשרו להעמיד לדין את המנהל של סיטרואן.

דוד ביטן: ברגע שהוא ידע שהוא יעמוד לדין והוא יקבל כתב אישום, מיד הוא ירוץ ויסדיר את כל העניינים.

<רון מלכה: ככה הוא ישלח שלוחים.

איתן כבל: בואו נקרא קודם את כל הסעיפים, אחר כך נראה איך סוגרים את המעגל.

<חוה ראובני: עבירה נמשכת 181.

<חוה ראובני: נעברה עבירה כאמור בסעיף 180 ועושה העבירה המשיך בביצוע העבירה, דינו - נוסף על כל עונש אחר, קנס נוסף בשיעור חמישה אחוזים מגובה הקנס הקבוע לאותה עבירה, לכל יום שבו נמשכת העבירה.

<חוה ראובני: עבירה בידי 182.

<חוה ראובני: נעברה עבירה כאמור בסעיף 180 בידי תאגיד, דינו – קנס פי שלושה מהקנס תאגיד שנקבע לעבירה.

<חוה ראובני: אחריות נושא 183.

<חוה ראובני: (א) נושא משרה בתאגיד חייב לפקח ולעדות כל שניתן למניעת עבירות כאמור משרה בתאגיד בסעיף 180 בידי התאגיד או בידי עובד מעובדיו, המפר הוראה זו, דינו - מחצית הקנס הקבוע לאותה עבירה כאמור בסעיף 180.

<חוה ראובני: (ב) נעברה עבירה כאמור בסעיף 180 בידי תאגיד או בידי עובד מעובדיו, חזקה היא כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

<חוה ראובני: (ג) בסעיף זה, "נושא משרה בתאגיד" – מנהל פעיל בתאגיד, שותף, למעט שותף מוגבל, או בעל תפקיד אחר בתאגיד האחראי מטעם התאגיד על התחום שבו נעברה העבירה.

<חוה ראובני: המבנה הוא שיש את האחריות על העבירה.

<חוה ראובני: עכשיו אנחנו מנסים להתמודד עם כמה מצבים נוספים.

<חוה ראובני: אחד, כאשר זאת עבירה נמשכת, לא מעשה שהיה ונסתיים, אלא שבאופן מתמשך מתבצעת פעילות לא חוקית.

<חוה ראובני: הדוגמה הכי נוחה זה מי שנותן שירות רכב בלי רישיון.

<חוה ראובני: הוא עושה את זה לאורך זמן.

<חוה ראובני: זה לא שיום אחד הוא עשה פעולה אחת, אלא מנהל עסק עשה לאורך זמן.

<חוה ראובני: על עבירה של כל יום נוסף - 5% מהקנס.

<חוה ראובני: אם מדובר בעבירה בידי התאגיד, ומכיוון שאי אפשר להטיל עונש מאסר על התאגיד, מעלים את הקנס לגובה פי 3.

<חוה ראובני: אותו מבנה של פי 3 או פי סכומים אחרים לתאגיד קיים בנזקי זיהום אוויר.

<חוה ראובני: בשמן זה פי 4, בחוק אוויר נקי זה פי 6, בחוק הגנת הצרכן זה כפל.

<חוה ראובני: זה מודל קיים בחקיקה.

<חוה ראובני: משפט אחרון לגבי אחריות נושא משרה.

<חוה ראובני: יש הגדרה מי הם נושאי משרה.

<חוה ראובני: הם צריכים לפעול כדי למנוע.

<חוה ראובני: אם הם לא פועלים כדי למנוע עבירות, הם נושאים באחריות.

דוד ביטן: נניח שאדם עבר עבירה.

דוד ביטן: עד שבית המשפט גמר לדון בעניינו כבר עברו שנתיים.

דוד ביטן: בית המשפט מוסמך לתת לו 5% ליום?

<אביטל בגין: אם אחרי שהוגש נגדו כתב אישום הוא ממשיך להפר את החוק - אפשר.

איתן כבל: זה ברור.

דוד ביטן: הקנס גבוה מידי.

דוד ביטן: 5% ליום זה גבוה.

איתן כבל: למה?

איתן כבל: זה לא נכון.

דוד ביטן: אתה יודע מה זה 5%?

איתן כבל: אם הוא ביצע עבירה אז באו ותבעו אותו.

איתן כבל: אם הוא הפסיק, זה עד אותו זמן.

איתן כבל: אם הוא המשיך ופעל, אני הייתי מעלה את זה ל-10%.

איתן כבל: בזה אין בעיה.

דוד ביטן: נניח שבעל מוסך סירב לתת שירות בניגוד להוראת סעיף 15.

דוד ביטן: הוא בא אליו ב-1.4 והוא סירב לתת לו שירות.

דוד ביטן: הוא הגיש תלונה למשרד התחבורה.

<אביטל בגין: זאת לא התנהגות שיכולה להיות נמשכת, זאת התנהגות נקודתית.

<אביטל בגין: עבירה נמשכת צריכה להיצמד להתנהגות שיכולה להימשך, כמו למשל פעולה ללא רישיון.

<אביטל בגין: יש הבדל בין מי שפעל ללא רישיון במשך חודש, לבין מי שפעל ללא רישיון שנתיים.

דוד ביטן: רק על זה את מדברת?

<אביטל בגין: לא.

<אביטל בגין: יכולות להיות עוד התנהגויות.

דוד ביטן: תציינו איזה.

<חוה ראובני: עבירה חוזרת זה דבר אחד, עבירה נמשכת זה דבר אחר.

<חוה ראובני: עבירה חוזרת זה משהו שהוא עושה באופן חוזר ונשנה.

<חוה ראובני: היום הוא מסרב לתת שירות לג'ינג'ים, מחר הוא מסרב לתת שירות למי שיש לו עיניים ירוקות.

<חוה ראובני: עבירה נמשכת זה מי שאין לו רישיון.

דוד ביטן: רישיון ממשרד התחבורה או רישיון עסק?

<חוה ראובני: רישיון לפעולות - -

דוד ביטן: הוא לא יכול לקבל את הרישיון שלכם בלי רישיון עסק, נכון?

<חוה ראובני: אנחנו לא אוכפים רישיונות עסק.

דוד ביטן: זאת אומרת, הוא יכול לקבל מכם רישיון בלי רישיון עסק?

איתן כבל: לא.

<חוה ראובני: מה שטעון רישיון עסק - -

דוד ביטן: אז כולם בהפרה.

דוד ביטן: תעמידי את כולם ישר לדין?

איתן כבל: הוא לא תובע אותו על רישיון עסק.

דוד ביטן: ה-5% ביום זה בעייתי.

דוד ביטן: זאת עבירה נמשכת.

<אביטל בגין: הוא מקבל רישיון על תנאי ממשרד התחבורה.

איתן כבל: 5% זה על עבירה כזאת או אחרת שהיא במסגרת החוק אליו אנחנו מתייחסים.

דוד ביטן: אתה לא יכול לקבל רישיון ממשרד התחבורה בלי רישיון עסק.

דוד ביטן: אני לא מסתכל על היבואן שעל מנת לייבא משהו הוא חייב את הרישיון קומפלט, ואני לא מסתכל על מוסך גדול.

דוד ביטן: ניקח את האדם הקטן, את הפנצ'ר מאכר.

דוד ביטן: כדי לקבל את הרישיון לוקח לפעמים שנה וחצי.

דוד ביטן: הוא לא יכול בגלל זה לקבל את הרישיון ממשרד התחבורה, נכון?

<אבנר פלור: הוא מקבל על תנאי.

דוד ביטן: שמה?

<אבנר פלור: הוא יכול להתחיל לעבוד עד מועד מסוים שבו הוא אמור להראות לנו את רישיון העסק.

דוד ביטן: כמה זמן?

איתן כבל: דוד, זו לא הבעיה בחוק הזה וגם לא בחוק האחר.

<חוה ראובני: אלה דברים שקיימים בהרבה דברי חקיקה אחרים – חוק אוויר נקי, חוק הגנת הצרכן.

<חוה ראובני: אלה מודלים קיימים.

דוד ביטן: יותר מדי קנסות ועבירות יש פה.

איתן כבל: אני השתכנעתי.

איתן כבל: זה בסדר גמור, שיעמדו בחוק.

<אבנר פלור: החוק הזה הוא חוק מאוד מאוד מורכב, הוא לא פשוט.

<אבנר פלור: אנחנו פתחנו את השוק בתחום הייבוא, בתחום מוצרי תעבורה.

<אבנר פלור: מצד אחד, אנחנו פותחים, אנחנו סומכים על היבואן, אם זה יבואן מוצר התעבורה, אם זה יבואן הרכב וכו' וכו'.

<אבנר פלור: מצד שני, אנחנו צריכים להחמיר בענישה.

<אבנר פלור: אתה לא יכול להקל ולהקל בלי להחמיר בענישה.

<אבנר פלור: זה השיניים שלנו.

איתן כבל: הנחת העבודה שלי שביציאה לדרך יהיו לא מעט בעיות.

דוד ביטן: אני הולך לעניינים העקרוניים שאמרתי.

דוד ביטן: אחד, להקטין את המאסר לשנה, ושניים, עבירה של נושאי משרה צריכה להיות גם עבירה פלילית.

<אבנר פלור: אתה מוכן לתת ככה גם למוסך בלתי מורשה?

<אבנר פלור: איך תתייחס אליו?

<אביטל בגין: אני יכולה להגיד מה הסטנדרט בחקיקה של עבירות ללא רישיון.

<אביטל בגין: חוק רישוי עסקים זה עונש מקסימום של שנה וחצי.

<אביטל בגין: החקיקה נעה בין שנה ל-3 שנים, כשהרוב באזור של שנה וחצי, שנתיים ולמעלה מזה.

<אביטל בגין: עכשיו עבר חוק המדבירים עם שנה וחצי.

<אביטל בגין: החלטת הוועדה היא בטווח הזה.

<אביטל בגין: אנחנו לא נתנגד אם תערכו שינוי בתחום הזה.

איתן כבל: אני לא מסכים עם חברי בעניין הזה, כי אני בטוח שאף אחד לא יעמוד בשנתיים.

איתן כבל: הסטטיסטיקות מוכיחות את זה כמעט מידי יום בבית הזה.

איתן כבל: ברגע שנקודת ההתייחסות היא שנתיים, אז לפחות אתה אומר שאולי הוא יטיל שנתיים.

איתן כבל: ברגע שנקודת ההתייחסות היא שנה, אתה נותן לשופט נקודת פתיחה או נקודת התייחסות אחרת.

איתן כבל: אני מקווה שהשופט יעשה דין ויעשה צדק.

איתן כבל: יש סטנדרט בחקיקה.

דוד ביטן: איזה סטנדרט?

איתן כבל: הסטנדרט שהיא ציינה עכשיו.

דוד ביטן: אתם לא מקבלים את הסטנדרט.

איתן כבל: הוא נדון בבית הזה.

<אביטל בגין: אני אומרת מה נקבע בכנסת במהלך 10 השנים האחרונות.

<זאב פרידמן: אדוני היושב-ראש, אני ממליץ לך להסתכל על חוק הגנת הצרכן שנקבע בו עונש מאסר של שנה יחד עם קנס או בנפרד מקנס, וכמה פעמים בכלל ניתן כזה עונש.

<זאב פרידמן: אנחנו מדברים על חוק ותיק מאוד.

<זאב פרידמן: אני חושב שפעם אחת נקבע עונש מאסר, שגם הוא אחר כך הומר לקנס.

<אביטל בגין: לכן יש עיצומים כספיים.

<רונן לוי: אני בתחושה לא טובה מזה שהם הצליחו להבריח את כל נושא השמאים והביטוח.

איתן כבל: עוד לא הגענו לזה.

<רונן לוי: הגענו.

<רונן לוי: זה לא בדיני העונשין.

איתן כבל: הוא צודק?

<רונן לוי: על מי שמשפיע על שמאי אין עבירה.

<אביטל בגין: אנחנו מתנגדים לעבירה של השפעה בלתי הוגנת.

איתן כבל: אני מודיע לכם, לא יהיה חוק אם לא ניתן מענה לזה.

איתן כבל: אני אומר לכם את זה בצורה הכי ברורה.

איתן כבל: אם זה לא יהיה, כל החוק הזה נכה לגמרי.

איתן כבל: אם אנחנו לא מצליחים לשבור את התהליך הזה, אני לא מקבל שום דבר.

איתן כבל: אל תספרו לי סיפורים שאתם פותחים פה משהו.

איתן כבל: אני נלחם נגד התופעה הזאת כבר שנים.

דוד ביטן: מה זו "השפעה"?

דוד ביטן: קשה מאוד להגדיר.

איתן כבל: שהוא כותב לו, כמו שהוא הראה לך.

<רונן לוי: הוא מסכל יבואן.

<רונן לוי: אני רוצה להביע את המחאה על זה שמשרד המשפטים מביא את הנוסחים – זה למרות שישבנו ודיברנו על זה - בלי זה.

<רונן לוי: זה לא עולה כאן לדיון עם חברי הכנסת, למרות שזה עלה כבר בחוקים לפני כן.

<רונן לוי: את כל נושא הביטוח השמטתם.

<רונן לוי: זה פשוט לא מגיע לכאן לדיון.

<רונן לוי: חברי הכנסת עושים את החקיקה, כאשר כל תחום הביטוח שמשפיע על המוסכים, שזה תחום רחב מאוד שמשפיע על הבטיחות בדרכים, פתאום נעלם.

<רונן לוי: דוחים עוד פעם ועוד פעם את השמאים.

<רונן לוי: אני אומר לך שאני מקבל פה אס אם אסים מהחברים שלי: אנחנו מוחים, בין אם אנחנו לא בהסדר, על כך שלא נותנים לנו לעבוד, ובין אם אנחנו בהסדר, על כך שלא נותנים לנו להתפרנס ומכריחים אותנו להכניס חלקים.

<רונן לוי: איכשהו זה נעלם מפה לחלוטין.

<רונן לוי: את אמרת שאתם נגד.

<רונן לוי: שיעלה כאן לדיון.

<אביטל בגין: אני אשמח להרחיב על מה אני נגד.

<זאב פרידמן: אדוני היושב-ראש, אני אהיה לפה לאותם אנשים שלא נמצאים כאן, וזה השמאים.

<זאב פרידמן: חלק מהפעילות הזאת זה לא באשמת השמאים בהכרח, משום שהשמאים האלה נלחצים מהצד השני.

<זאב פרידמן: באים ואומרים להם: חבר'ה, אם אתם מוציאים את השומות שלכם בצורה כזאת, אנחנו נוציא אתכם מהרשימה, או שמכתיבים להם כל מיני דברים.

איתן כבל: מוכר לי מעניינים אחרים.

<זאב פרידמן: הטענה הבסיסית שאומרת שמותר להתווכח ולהשפיע על שיקול הדעת בוויכוח לגיטימי זה טוב ויפה, אבל זה מבזה את המקצוע הזה.

<זאב פרידמן: כשאומרים השמאים שעשרות של שומות משתנות זה אומר משהו על השומות, זה אומר שהשומות האלו לא שוות שום דבר.

<זאב פרידמן: מכיוון שאני מאמין שהשומות הן שומות טובות והם מושפעים לשנות אותן מהעמדה שלהם, אני חושב שהדרך היא – זה כמו שאנחנו סומכים על רופא כיוון שהוא איש מקצוע מורשה - לדאוג שחוות הדעת שלהם תהיה חוות דעת שלא מושפעת.

<זאב פרידמן: כשם שבעלי מוסך הם אנשים שאנחנו רוצים לסמוך עליהם כי הם אנשים מורשים ולמדו את המקצוע שלהם, כך אנחנו רוצים לסמוך על השמאים שיפעלו לפי מיטב הבנתם.

דוד ביטן: הוא מושפע והמוסמך שנותן הצעת מחיר לא מושפע?

<זאב פרידמן: חבר הכנסת ביטן, ישנם פסקי דין, גם בערכאות נמוכות יותר וגם בבית המשפט העליון.

<זאב פרידמן: היו מקרים – אני לא שמעתי, זה הכל לכאורה - שבהם מתקשר פקיד בחברת ביטוח ואומר לשמאי: תשנה את השומה שלך, תכניס חלקים שאני מכתיב לך, תעשה את זה באופן זול יותר.

דוד ביטן: השמאי כותב מה שהוא כותב, ואז בא הפקיד בחברת הביטוח ואומר: תשמע, אתה כתבת שהעלות הזאת היא 8000 שקל, אבל יש לי שמאויות אחרות מלפני חודשיים או שלושה שעלו כ-4000 שקל.

דוד ביטן: אני לא יכול לדבר איתו על זה?

דוד ביטן: זה נקרא השפעה בלי הוגנת?

דוד ביטן: יש גבול לאן הולכים עם ההשפעה הבלתי הוגנת.

<לאה ורון: אמרנו שפרק י"א לא יידון היום.

<רונן לוי: באכיפה זה לא נמצא, בעונשין זה לא נמצא.

איתן כבל: אני מבקש לדיון הבא לבוא עם הצעות קונקרטיות להתמודדות עם העניין הזה.

דוד ביטן: בכל הסעיפים האלה?

<אבנר פלור: זה נמצא בפרק השמאים.

איתן כבל: ראיתי.

איתן כבל: אני אומר את עמדתי גם כיושב-ראש הוועדה.

איתן כבל: אין מצב שאנחנו נאפשר טיפול דרדלה באחד החוליים הכי גדולים, לשיטתי, כמי שמלווה את העניין הזה הרבה מאוד שנים, שבו יש הכתבה למוסך על מנת שהמחיר יהיה נמוך יותר להשתמש בחלפים מסוג כזה או אחר.

איתן כבל: אינני מדבר על מצב שבו יש תחרות בשוק, שיש מאן דהוא שבדק את הכל.

איתן כבל: זה לא שהוא נתן לו את זה כי הוא רצה לתת לו, אלא הוא נתן לו את זה תוך כדי תנועה.

דוד ביטן: איך זה הולך במציאות?

דוד ביטן: המחירים כשזה מכוסה על ידי הביטוח הם פי שניים מהמחיר שהאדם משלם באופן פרטי.

דוד ביטן: על מה אתם מדברים?

דוד ביטן: תראה את הסכומים כשמדובר בתיקון על ידי המוסך עם הכיסוי של הביטוח, לעומת מצב שאני הולך באופן פרטי.

דוד ביטן: אתה יודע איזה הבדלים יש?

דוד ביטן: ההשפעה היא הפוכה, צריך להעלות את המחיר, לא להוריד את המחיר.

<אבנר פלור: היות וחבר הכנסת ביטן רוצה פחות משנתיים, ואמרו לי פה חבריי שברישוי עסקים לוקחים שנה וחצי, אז אפשר להוריד לשנה וחצי.

איתן כבל: אין לי בעיה.

איתן כבל: לא שאני משתגע על זה.

איתן כבל: אני לא ממציא את הגלגל מחדש.

דוד ביטן: אל תכתוב כלום, תשאיר את זה לבתי המשפט.

דוד ביטן: מה הם אומרים לנו?

דוד ביטן: יש רף ענישה בבית המשפט.

דוד ביטן: כתבו אותו בחוק.

איתן כבל: ההיפך.

דוד ביטן: אני אומר לכם שבעניין הזה הרף של בית המשפט יהיה הרבה יותר גבוה.

איתן כבל: ההיפך.

איתן כבל: אני לא מסכים איתך.

<אבנר פלור: להיפך, היא הביאה כמה דוגמאות שזה פחות.

דוד ביטן: בתי המשפט נוטים היום יותר ויותר בעבירות צרכניות או רישוי עסקים לתת עונשים הרבה יותר כבדים, כי הם טוענים שזאת מכת מדינה.

דוד ביטן: אתה רואה את זה בפיצול דירות.

איתן כבל: אבל לא פלילי.

דוד ביטן: פעם הקנס היה 10 אלפים שקל או 2000 שקל, היום הקנס הוא פי 2 ממה שהאדם הרוויח על פיצול הדירה.

דוד ביטן: יש מדיניות כזאת, יש הרחבה של העניין.

דוד ביטן: אנחנו צריכים להגביל טיפה את המקסימום.

איתן כבל: אוקי, שנה וחצי.

דוד ביטן: רק בגלל שאנחנו שניים, אני הולך איתך בעניין.

<יורם בונן: אני לא מבין מה הייתה עמדת הוועדה קודם.

<יורם בונן: הבקשה שלנו, אדוני - אני לא יודע אם הצביעו או לא הצביעו – שיתווסף סעיף, כמו שיש בחוק ניירות ערך ששם יש גם אכיפה פלילית וגם אכיפה מינהלית, שיקבע את הקריטריונים מתי הולכים להליך פלילי.

<יורם בונן: זה מודל שקיים בחקיקה.

<אביטל בגין: אני אציג לכם את הנהלים שקיימים בחקיקה.

איתן כבל: המסמך של הנהלים יימסר לוועדה כדי שנפיץ אותו.

איתן כבל: אני מבקש התייחסות רחבה לדברים שלנו, אני לא פותח את זה עכשיו.

איתן כבל: אם יש דבר כזה שאפשר לעשות לו השתה לחוק הזה, אנחנו נפתח את זה ונעלה את זה.

<אביטל בגין: אני אבדוק.

דוד ביטן: לגבי בעל או נושא משרה, אני מבקש שיהיה מחצית מהעונש, לא מהקנס.

דוד ביטן: אני רוצה עונש שיהיה עונש מאסר.

<איתי עצמון: אני חושב שזה מודל מאוד חריג.

דוד ביטן: אני בעד שנוריד את השנים, אבל ניתן עונש מאסר.

<איתי עצמון: עבירה של נושאי משרה בתאגיד היא עבירה עצמאית, היא עבירה של הפרת חובות פיקוח.

<איתי עצמון: זה לא המעשה עצמו, זאת עבירה נגזרת, לכן העונש שלה הוא עונש קל יותר.

<איתי עצמון: הוא בדרך כלל לא נקבע כעונש מאסר.

<רון מלכה: אם לא יהיה עונש מאסר אישי לנושאי משרה ויבואנים, הם ידרסו אותנו.

איתן כבל: אני מבין את מה שאומר פה חברי דוד.

איתן כבל: הוא אומר שהמוסכניק הוא הש.ג.

דוד ביטן: אם אתה מחיל עבירה פלילית על המנהל, הוא בסופו של דבר ידאג שלא יהיו עבירות.

<אביטל בגין: אתה צריך לראות מה העבירה פלילית שאתה מייחס לו.

דוד ביטן: אם אני מנהל את החברה ולא עשיתי כלום, לא עמדתי בסעיף הזה.

דוד ביטן: זה לא רק פיקוח, זה לעשות ככל הניתן למניעת העבירה.

<איתי עצמון: תקרא את סעיף קטן (ב).

דוד ביטן: "ככל הניתן" זה לא למכור איזה שהוא מספר.

דוד ביטן: שיהיה מחצית מהעונש.

<איתי עצמון: בחקיקה העדכנית לא נהוג להטיל - -

איתן כבל: אני מבקש מגברתי שתיתן לנו תשובה אם זה מתאפשר.

דוד ביטן: מה זה "לא נהוג"?

<איתי עצמון: בחקיקה בכלל לא נהוג לעשות את זה.

איתן כבל: אנחנו מצביעים על סעיפים 180-183, כאשר בסעיף 180(ב) הורדנו את המקסימום לשנה וחצי במקום שנתיים.

איתן כבל: אמרתי לגברת בגין לתת לי מסמך וגם לבדוק בחוק ניירות ערך אם אפשר לעשות העתקה.

דוד ביטן: אם זה המצב, נעשה רביזיה.

איתן כבל: נעשה רביזיה.

איתן כבל: לגבי נושאי משרה בתאגיד, לגבי השתת העונש, אני רוצה שתחזירי אלי עם תפישה יותר מגובשת.

איתן כבל: אם צריך, נפתח את זה.

דוד ביטן: מה זה "אם צריך"?

דוד ביטן: מה היא צריכה להגיד פה?

<חוה ראובני: אני רוצה לציין ש-180(ב)(5) לא הוקרא, הוא לא נמצא בתוך ההצבעה.

<איתי עצמון: לא מצביעים על סעיף 180(ב)(5), כיוון שסעיף 52 עוד לא אושר.

דוד ביטן: איתן, אם בחוק כתוב הנושא של המדרג, אז נעשה רביזיה.

דוד ביטן: לגבי 183, אין פה עניין שצריך לקבל ממנה נתונים.

דוד ביטן: או שמחליטים כך, או שמחליטים כך.

איתן כבל: אם צריך אני אעשה רביזיה ואפתח את זה.

דוד ביטן: על מה רביזיה?

איתן כבל: על העניין אם מקובל ואיך עושים.

איתן כבל: יש הבדל בין מצב שאנחנו עוברים סעיף סעיף ומתקינים חוק מא' עד ת', לבין זה שיש בנושא העונשין תפישה שכוללת את החוק הישראלי.

איתן כבל: היא תפישה רוחבית.

איתן כבל: אם כל אחד יעשה בנושא העונשין דין לעצמו בהתאם לחברי הכנסת שהיו באותו יום בדיון - - ועדת החוקה עוסקת בהבניית שיקול הדעת השיפוטי.

דוד ביטן: איפה יש שיקול דעת שיפוטי?

איתן כבל: ועוד איך יש.

דוד ביטן: יש פה עניין של אחריות.

דוד ביטן: שיקול דעת שיפוטי לא קיים בעניין הזה.

דוד ביטן: השאלה מה אנחנו מטילים בחוק הזה.

דוד ביטן: לפי הסעיף הזה מה שאני מטיל זה מחצית מהקנס, נכון?

<אביטל בגין: כן.

דוד ביטן: אני אומר שבעבירות מהסוג הזה, אם אנחנו רוצים למנוע אותן, ואנחנו מדברים על זה - -יש המון בעיות בין היבואן הראשי ליבואן המקביל.

איתן כבל: יהיו.

דוד ביטן: אם בעניין הזה אתה רוצה ליצור הרתעה, אתה צריך לדאוג שנושא המשרה יוכל לקבל עונש מאסר בפועל.

<אביטל בגין: עדיין יש פה חשיבות - -

דוד ביטן: ולכן זה לא משנה מה המדיניות המקובלת.

דוד ביטן: זה לא משנה לי.

דוד ביטן: זה עניין של מדיניות.

איתן כבל: אני מודיע לכם, עד שהחוק הזה יקבל פנים אנחנו נעבור 7 מדורי גיהינום.

איתן כבל: על כל סעיף כזה יושבים כבר ברגעים אלה עורכי דין – אני אומר את זה קצת בלשון של הגזמה - ומנסים לראות.

איתן כבל: את חושבת שמישהו התכוון להגיד: אוקי, ועדת הכלכלה אישרה?

איתן כבל: בוודאי שינסו לעשות את המוות בעניין הזה.

דוד ביטן: איתן, בוא נתקן כפי שאני אומר, כאשר אם תהיה בעיה נעשה רביזיה.

<אביטל בגין: מה שאמר אדוני נכון בחוק הטיס, בפקודת הרוקחים, בחוק המזון, בחוק הגנת הצרכן, בכל החוקים האלה שבהם יש את ההוראה.

<אביטל בגין: יש פה היבט רוחבי, כי ההתנהגות שאתה מטיל עליה פה את הענישה היא לגבי חובת הפיקוח.

<אביטל בגין: לגבי חובת הפיקוח, היחס של מה נושא המשרה צריך לעשות בתאגיד היא שאלה שנכונה לכל מגוון התאגידים.

איתן כבל: איפה הבעיה?

איתן כבל: גם לי קשה לצאת חוצץ נגד התהליך הזה, אבל דוד צודק בעניין הזה שבעניינים כאלה צריך להשית עונשים שהם עונשי מאסר.

איתן כבל: נדיר שראשי מערכות הועמדו לדין.

איתן כבל: זה קרה רק כשהיה משבר ומדינה שלמה על רגליה.

איתן כבל: מה יקרה?

איתן כבל: הפקידות הזוטרה עלולה למצוא את עצמה, במקרה הגרוע מבחינתה - - מה שאומר דוד זה שאנחנו צריכים לייצר את המדרג הזה שבו יש עבירות שיודע מנהל התאגיד או הבכיר שמקבל את ההחלטות שהוא יוכל לחטוף בעצמו.

איתן כבל: זה העניין.

איתן כבל: אנחנו נצביע על הדברים כמו שהם.

איתן כבל: לדיון הבא אני רוצה הצעה ברוח הדברים שלי ושל דוד.

איתן כבל: מי בעד סעיפים 180-183, פרט לסעיף 180(ב)(5), עם התיקונים?

איתן כבל: בעד – פה אחד

איתן כבל: נמנעים – אין

<אבנר פלור: ב-6א, אדוני היושב-ראש, ביקשת מאיתנו לבחון מחדש את כל הנושא של התקפות של הרישיונות, אז הצענו הצעה שכוללת את כל התקופות.

<חוה ראובני: אנחנו נותנים כאן סעיף כללי שמדבר על תקופות תוקף לרישיונות, כאשר בעיקרון הוא אומר שרוב הרישיונות לפי החוק יהיו ל-6 שנים, כאשר כמה אחדים יהיו קצת אחרת.

<חוה ראובני: זה סעיף מסגרת שישתלב לתוך פרק ב', לא בנפרד לכל רישיון את התקופה שלו.

<חוה ראובני: תקופת תוקף 6א.

<חוה ראובני: (א) המנהל ייתן רישיונות לפי חוק זה לתקופה של שש שנים.

<חוה ראובני: רישיונות ואישורים (ב) על אף האמור בסעיף קטן (א), רישיון יבואן רכב זעיר יינתן לתקופה של שנתיים, והרישיונות והאישורים המפורטים להלן – לתקופה שעד ליום 31 בדצמבר של השנה שבה ניתנו:

<חוה ראובני: אישור לייצור דגם רכב לפי סימן ב' לפרק ג'; רישיון ייבוא רכב לפי סעיף 28 ורישיון לייבוא מכונה

<חוה ראובני: אישור לייצור דגם של מוצר תעבורה לפי סימן ב' לפרק

<חוה ראובני: (ג) על אף האמור בסעיפים קטנים (א) ו-(ב), תקופת תוקפו של רישיון או אישור לא תעלה על תקופת תוקפם של מסמכים שהם תנאי לנתינתו לפי חוק זה.

<איתי עצמון: כלומר, אם החוזה של יבואן רכב ישיר עם איזה שהוא גורם הוא ל-3 שנים, אז תקופת הרישיון שלו תהיה ל-3 שנים ולא ל-6 שנים.

<חוה ראובני: נכון.

<חוה ראובני: אי אפשר שהרישיון יימשך מעבר לתוקף המסמכים.

<אבנר פלור: האחריות מוטלת על אותם בעלי רישיון לבדוק ולוודא שהמסמכים שלהם בתוקף.

<אבנר פלור: אם יש שינוי כזה או אחר, הם אמורים להודיע לרשות.

איתן כבל: פה ברור שהאחריות נתונה לפתחו של כל אחד ואחד מהגופים.

איתן כבל: הוא לא יכול להגיד: לא שמתי לב, שתו לי , אכלו לי.

איתן כבל: החובה היא שאתה עוסק בעסק מספיק חשוב וגדול כדי שתבחן את הדברים.

<חוה ראובני: תסתכל איזה תאריך כתוב על הרישיון שלך, אל תצא מתוך הנחה שהוא ל-6 שנים.

איתן כבל: בדיוק.

איתן כבל: זה כמו שאם פג תוקף הרישיון שלך, לא הודעת או הלכת לבצע את זה, אתה לא יכול להאשים את הרשויות בעניין.

<איתי עצמון: אם תוך כדי תקופת הרישיון יבואן רכב ישיר או כל יבואן אחר מחדש את תקופת התוקף של אותו מסמך, הוא לא יידרש להגיש בקשה חדשה לרישיון ולשלם את האגרה.

<חוה ראובני: אם מדובר רק באותו מסמך שהוא קיבל רישיון ל-3 שנים כאשר בכל שאר התנאים הוא עומד באופן מלא, הוא יראה שהוא האריך את המסמך ויאריכו לו את הרישיון, כי התנאים האחרים כבר התקיימו בו.

איתן כבל: מה שצריך לעשות זה שיהיה מסמך שאומר שלא חל שום שינוי מהתוקף.

איתן כבל: יש כאן אחריות פלילית אם הוא משקר או אם הוא עובד בלי רישיון.

איתן כבל: במקום שיתחיל לבדוק, יבדקו לו ועוד פעם יטרטרו אותו, יהיה מסמך שבו הוא אומר: על מנת לקבל את ה-3 השנים, אני מצהיר שלא השתנה כלום במצבי.

איתן כבל: ככה צריך להיות.

<איתי עצמון: יכול להיות שצריך לעגן את זה בנוסח.

<יורם בונן: נדמה לי שאיתי כיוון למקום שזה לא יהיה ממש אקט של הארכת תוקף הרישיון.

<יורם בונן: אולי אפשר להוסיף בסוף הסעיף את המילים "אלא אם הוארך תוקפם קודם לפקיעתם".

<איתי עצמון: זה פחות או יותר ברוח שאני חשבתי.

<אבנר פלור: לא באופן אוטומטי.

<אבנר פלור: אנחנו נבדוק, נוודא, כי יש דברים שאנחנו צריכים לבדוק, אם זה שיקולי תחרותיות, כל מיני שיקולים.

איתן כבל: זה ברור.

איתן כבל: אני לא רוצה שנתחיל לייצר פה מנגנוני בירוקרטיה בלתי נגמרים.

איתן כבל: חייב שיהיה איזה באפר.

<חוה ראובני: הרעיון של הארכה אוטומטית לא נראה לי כי אז ייווצר פער.

איתן כבל: לא אמרתי.

<חוה ראובני: זה מה שמשתמע מהנוסח שהוא הציע.

איתן כבל: אמרתי שחייב שיהיה איזה באפר שיודע לבוא ולהגיד.

<חוה ראובני: אני מסכימה, מצוין, רק אני חושבת שהנוסח שהוצע פה לא אומר את זה.

<איתי עצמון: יש לי רעיון קצת אחר.

<איתי עצמון: אני מציע לכתוב שאם פקע תוקף המסמך, אחד או יותר, לפני תום תקופת הרישיון ובעל הרישיון הודיע על כך למנהל, יראו זאת כהארכת תוקף, לא כבקשה חדשה לרישיון, אם המסמכים אושרו להנחת דעתו של המנהל, כי אחרת ייווצר מצב שהרישיון פג תוקפו והוא יידרש להגיש בקשה חדשה לרישיון, על כל המשתמע מכך.

<חוה ראובני: אולי אפשר לומר את זה פשוט יותר, שהוארך תוקפו של מסמך כאמור בטרם פקע הרישיון.

<איתי עצמון: אבל יכול להיות שלא הוארך תוקפו, יכול להיות שזה התקשרות עם גורם אחר.

<איתי עצמון: יכול לקרות מצב כזה.

<יורם בונן: נדמה לי שמה שמעירה עורכת דין ראובני מכוון לרוב המכריע של המקרים.

<איתי עצמון: לרב המכריע, לא לכולם.

דוד ביטן: אם הוארך אין בעיה, אם זה מקור אחר צריך לבדוק.

דוד ביטן: צריך לכתוב את זה באיזו שהיא צורה.

דוד ביטן: אני מציע לכתוב שתוקפם של מסמכים שהם תנאי לנתינתו לפי חוק זה, אלא אם כן הוארך תוקפם של מסמכים אלה.

<איתי עצמון: לפני תום תקופת הרישיון.

דוד ביטן: ולא הגענו למקסימום של ה-6 שנים.

<איתי עצמון: נכון.

<איתי עצמון: הוארך תוקפם, אבל בכל מקרה בעל הרישיון יידרש להודיע על כך למנהל כדי שיבדוק זאת.

דוד ביטן: תנסח את זה.

דוד ביטן: אם זה מסמך חדש, צריך לבדוק אותו.

<איתי עצמון: להנחת דעתו.

דוד ביטן: זה ניסוח פשוט.

דוד ביטן: אתה לא יכול לחרוג מה-6 שנים.

<איתי עצמון: לא מעל 6 שנים.

<חוה ראובני: ויאריך תוקף הרישיון, ובלבד שתוקפו לא יעלה על 6 שנים או לתקופה האמורה.

דוד ביטן: במצטבר היא לא תעלה על 6 שנים.

<חוה ראובני: ובלבד שתוקפו המצטבר לא יעלה על.

<איתי עצמון: הרעיון הוא שהוא לא יידרש לעבור שוב הליך של הגשת בקשה לרישיון.

<איתי עצמון: זאת התכלית.

<חוה ראובני: אני מבקשת לומר עוד משהו שהוא לא בתוך הנוסח בסעיף הזה אלא בסעיף האגרות שעוד נגיע אליו.

<חוה ראובני: ברישיונות שהן 6 שנים עדיין אגרת רישיון צריך יהיה לשלם מידי שנה בשנה.

דוד ביטן: בסדר, לא נכנסים לזה.

<חוה ראובני: רק שיהיה ברור שזאת הכוונה.

<דפנה עין דור: שלא נגבה אגרה ל-6 שנים קדימה.

דוד ביטן: כמה הרישיון של יבואן כל שנה?

<אבנר פלור: אין היום רישיון יבואן, זה משהו חדש.

<דפנה עין דור: אבל יש למוסכים.

איתן כבל: מי בעד סעיף 6א עם התיקונים?

איתן כבל: בעד – פה אחד

איתן כבל: נמנעים – אין

<חוה ראובני: הוראת שעה 192.

<חוה ראובני: (א) בתקופה של שנתיים החל ביום תחילתו של חוק זה – בסעיף 29(7)(ב), לא יקראו את הסיפה החל במילים "ומספר הקילומטרים שהרכב נסע"; (ב) השר, בהסכמת שר האוצר ובאישור הוועדה, רשאי, בצו, להאריך את תוקפן של הוראות השעה שבסעיף קטן (א) לתקופה אחת נוספת של שנתיים.

<חוה ראובני: עניינו של סעיף 29(7) בתנאים ליבואן רכב זעיר לייבוא רכב.

<חוה ראובני: כל סעיף 29 מדבר על התנאים לקבלת רישיון ייבוא.

<חוה ראובני: זה מדבר על יבואן רכב זעיר.

<חוה ראובני: אחת הדרישות שהוטלו עליו זה שיהיה מדובר ברכב שמספר הקילומטרים שהרכב נסע אינו עולה על 150.

<חוה ראובני: זה נקבע בסעיף 29(7)(ב).

<חוה ראובני: אנחנו מבקשים שבשנתיים הראשונות לחוק הזה ההגבלה הזאת לא תחול ולא נהיה מוגבלים עד 150 קילומטר.

<חוה ראובני: אנחנו מבקשים שתהיה אפשרות להאריך את ההוראה הזאת חד פעמית לעוד שנתיים, בהנחה שאם יימצא שאנחנו רוצים להישאר עם הוראת השעה הזאת דרך קבע, במהלך השנתיים שיבואו אחרי זה ההוראה תישאר ונטפל בחקיקה לעגן את זה בצורה קבועה.

<איתי עצמון: כלומר, במצב שבו חלה הוראת השעה, יבואן רכב זעיר יוכל להביא רק רכב משומש, ללא תנאים כלשהם.

<איתי עצמון: הוא צריך להיות מסוג, מתוצר כאמור ברישא, אבל הוא יוכל להיות כל רכב שנרשם במדינת חוץ.

<חוה ראובני: בדיון על הסעיף הקבוע נאמר שלא צריך את ההגבלה של 12 חודש כשיש את ההגבלה של 150 קילומטר.

<חוה ראובני: אם אנחנו מסירים את ה-150 קילומטר כדי לא להגיע למצב שנאמר פה שבאמת לא רצוי, אולי את השנה בכל זאת צריך לשים.

<חוה ראובני: המטרה הייתה להשמיט את ה-150.

איתן כבל: מבחינת התכלית הראויה אנחנו מגשימים אותה יותר עם השנה מאשר אם אנחנו מפחיתים - -

<זאב פרידמן: אני הייתי משאיר את שני הסעיפים, גם וגם, משום שמה יקרה, ילכו לחברת השכרה - -

איתן כבל: אני לא רוצה לדון בזה.

איתן כבל: אני לא מרגיש בטוח.

איתן כבל: תלכו הביתה, תחשבו על הדברים האלה עוד פעם.

איתן כבל: אני לא מרגיש שאני יכול לאשר את הסעיף הזה כשיש לי פה תחושות שאני לא מגשים באמת את התכליות הראויות שלשמן אני מעביר את הסעיף הזה.

איתן כבל: נלך, נחשוב, כדי שלא נמצא את עצמנו בתקלה, כמו שאמר פה זאב, וכדי שלא נהיה במצב של תקלה שעלולה לנבוע, כמו שאמר יהודה.

איתן כבל: אני מבקש, תלכו, תחשבו על העניין הזה כדי לתת לנו את התשובה.

איתן כבל: תודה, הישיבה נעולה.